
DRAGI BTRADOH, 


Svemirska drama Apola 13, koja je opasno pretila da se pretvori u istinsku 
tragediju, završila se na najbolji moguči način: posada se vratila živa na rodnu 
planetu, a stručnjaci u Hjustonu i drugim punktovima širom sveta sada uveliko 
rade na sumiranju stečenih iskustava, koja če svakako biti od velike koristi za 
buduče svemirske poduhvate. U sledečem broju svakako čemo moči da vam 
prezentiramo neke odredenije informacije u tom smislu. 

Inače, glavna tema našeg razgovora u ovom broju neka bude naučna 
fantastika. Mnogi od vas uporno nam i dalje zameraju što SF bacamo u drugi 
plan i tretiramo ga maltene kao jedno pastorče lista, dok drugi, još brojniji 
glasovi, instistiraju na tome da je »Kosmoplov« pre svega revija za egzaktnu 
astronautiku i astronomiju i da zato te rubrike moraju nadmoćno da pretegnu. 
Mi iz redakcije svojevremeno smo se već izjasnili šta mislimo o tome: da više 
inkliniramo zagovornicima ove druge teze — i verujemo da se nismo ogrešili o 
istinu. Time, razume se, nipošto nismo izjavili da omalovažavamo naučnu 
fantastiku, već samo to da ona u našem časopisu (dobrim delom zbog kratkoće 
raspoloživog prostora) mora da ima manje reprezentativno mesto. Ali da bi i 
ljubitelji SF bili zadovoljni, odlučili smo da rešenje potražimo na drugoj strani — 
u reklamiranju naučno-fantastičnih edicija koje štampaju neke naše renomirane 
izdavačke kuće. Obećavamo ljubiteljima fantastike da ćemo temeljito ispitati 
kako stoji stvar na jugoslovenskom tržištu u tom pogledu i da ćemo ih redovno 
informisati u rubrici »Prikaz knjiga«. 

Za ovu priliku izdvojili smo ediciju »Kentaur« izdavačkog preduzeća »Jugo- 
slavija« — po mnogo čemu najbolju i najreprezentativniju od svega što se do 
danas pojavilo kod nas. Po vašem reagovanju moći ćemo tačno da procenimo 
koliko je masovno vaše interesovanje za naučnu fantastiku, a u isti mah to će 
nam poslužili kao dragoceni orijentir za realizovanje jedne naše davnašnje ideje 
— naime, da sami, u dogledno vreme, počnemo sa štampanjem dela naučno- 
fantastičnog žanra u jednoj posebnoj ediciji. Da li bi bilo bolje da to bude u vidu 
svezaka (odprilike kao kao »Kosmoplov«) ili u vidu lepo opremljene knjige — na 
vama je da odlučite. Javite nam, dakle, šta mislite o tome. 

Na kraju još dve napomene. 

Izdavačko preduzece »Vuk Karadžić« iscrpilo je zalihu edicije »Svet nauke i 
tehnike«, i zato se u njihovo i naše ime izvinjavamo svima onima koji su ostali 
bez knjiga (oko 200 naručilaca). Obećali smo već jednom da nam se slični 
kiksevi više neće dešavati. 

Značke »Kosmoplova« izgleda da će najzad biti gotove; definitivna obavešte- 
nja dobićete u sledećem broju. 


REDAKCIJA »KOSMOPLOVA« 


boos ai 

B. BRIS 


ZABORAVLJENE PLANETE 


Bulig skoči na pokretan trotoar u 

pravcu 110-Sever i stiže do najbržeg 

pokretnog platna. Zauzeo je mesto 
pored jedne mlade crnomanjaste žene, sa 
sićušnim otozonom na uhu, koji je preno- 
sio program s jednog od sedamdeset dva 
kanala radio metropole. 

Nor Bulig se zadovoljio razgledanjem 
pejzaža. Kao i ostali, i on je u svom džepu 
imao mali otozon, ali se njime gotovo ni- 
kad nije služio. Zbog toga je na njegovom 
ličnom kartonu — broj 31 fa 009, čiji se 
duplikat nalazio u Palati demografije, 
pored imena stajao zeleni krstić. 

Oči su mu bile kestenjaste, obrve i kosa 
vrlo crni, a lice malo izduženo i pravilnih 
crta. Imao je tridesetak godina, bio je 
srednjeg rasta, vitak, ali očigledno vrlo 
mišićav. Svoj kombinezon od sintilaksa 
nosio je sa izvesnom elegancijom. Medu- 
tim, dok je moda kojoj se u tom trenutku 
povinovalo najmanje devedeset devet 
odsto stanovništva zahtevala da se nose 
kombinezoni lepe srebrnasto sive boje, 
njegov je bio žut kao limun. To je bio još 
jedan razlog što se na njegovom kartonu 
nalazio krstič. 

Sa mosta preko koga je prelazio pružao 
se dalek pogled na sve strane. Medutim, 
bilo u kom pravcu da se pogled zadržao, 
nigde se nije video kraj Bentomira, ogrom- 
nog, gotovo čudovišnog glavnog grada 


Pi je napustio trpezariju 715, Nor 


Galaktičke Federacije. Bentomir je drevni 
grad, osnovan pre dve hiljade godine u 
srcu južnoameričkog kontinenta, na obali 
Amazona, i u njemu je sad živelo, hranilo 
se, vaspitavalo i zabavljalo više od pedeset 
miliona stanovnika. 

Nor Bulig je posmatrao pejzaž. Nebo je 
bilo stalno plavo i vedro. Kiša je puštana 
samo da bi grad bio opran i to između dva 
i tri časa ujutro, kad je čas »integralnog i 
opšteg« odmora. 

Na severnoj strani, u pravcu u kom su 
se kretali, počela je u daljini da se nazire 
jedna divovska građevina. To je bila Palata 
galaktičnih arhiva. Tamo je išao Nor Bulig. 
Tamo je radio. 

Na istoku se nazirala ogromna Palata 
demografije koja je bila ružičaste boje, a 
na severozapadu se izdizala velika zgrada 
Simpozijuma, koju su nazivali Bramir. Ona 
se videla sa svih krajeva metropole... |, 
konačno, sasvim na zapadu, neodređeno 
se primećivala superstruktura Komsimora, 
džinovski sklop automatskih fabrika, koje 
su podmirivale sve potrebe ne samo 
grada, već i znatnog dela planete... 

Uoči toga dana, sređujući drevna do- 
kumenta, Nor Bulig je otkrio nešto zanim- 
ljivo i na to nije prestajao da misli. Zurilo 
mu se da o tome razgovara sa svojim 
prijateljem i kolegom Iloom Sarapom. 

On iskoči na nepokretni trotoar tačno 
ispred monumentalnih ulaznih vrata Pala- 


te galaktičkih arhiva. Trebalo je da odradi 
svoja tri časa tronedeljnog rada. 

Cim je ušao u svoj biro, on izabra 
brojeve na svom viZofonu. Na ekranu se 
pojavi lice njegovog prijatelja Iloa Sarapa, 
čoveka tridesetih godina, plavokosog, ru- 
menog lica i srdačnog izgleda. Bio je 


obučen u kombinezon od  sintilaksa 
rumeno ljubičaste boje. 

— Zdravo, Nore, — reče mu. — Kako 
si? 


— Dobro. Hteo bih da te vidim... Da li 
bi mogao doći do mene? Otkrio sam nešto 
što bih želeo da ti pokažem. 


x kk 


Već pet godina je Nor Bulig bio šef 
službe u pododeljenju B-1 Galaktičkog 
arhiva. Ta služba je čuvala tajna doku- 
menta. Imala je tri pododeljenja, za svaki 
deo galaksije po jedno. Pododeljenje B-1, 
kojim je rukovodio Bulig, smatrano je za 
najmanje značajno, jer je obuhvatalo 
najmanje nastanjen i gotovo neistražen 
sektor. 

Ilo Sarap, koji je rukovodio podode- 
ljenjem B-3, uđe u sobu smešeći se, što je 
bilo prava retkost kod Bentomiraca? 

— Dakle? — upita on. — Nesrpljiv 
sam... Nije čest slučaj da otkrijemo nešto 
zanimljivo. Šta si pronašao? 

— Da li si ikad čuo da se govori o 
petnaest eksperimentalnih planeta? — 
izbeže Nor odgovor. 

— O čemu je reč? — iznenadio se Ilo 
Sarap. 

— Znao sam da ti to nije poznato. Niko 
ništa ne zna, izuzev Bramira. Ali je i Bramir 
izgleda sve zaboravio... 

Ilo pogleda oko sebe kao da želi da se 
uveri da u sobi nema nikog drugog, jer reći 
da je Bramir nešto zaboravio bilo je gotovo 
skrnavljenje. 

— Ne brini — umiri ga Nor. — Sami 
smo, a nema ni mikrofona sakrivenih u 
zidovima kao u tvojoj kancelariji. Moj 
karton je zasad ukrašen samo zelenim 
krstićem, a to je isto što i ništa, dok je tvoj 
dobio plavu boju, što počinje da biva 
neprijatno. No, nisam te ovamo doveo da 
bih ti pričao o našim malim nezgodama... 
Hoću da ti govorim o petnaest planeta. 

Zatim lupnu šakom po velikoj kutiji. 

— Sve je unutra. 

Velika kutija koju je otvorio bila je puna 
dokumenata i vizuelnih i auditivnih gra- 
fikona koji su bili vrlo stari. Iz neke male 
metalne kutije on izvuče jedan mikrofilm i 
stavi ga u projekcioni aparat. Na jednom 


od ekrana na zidu se tri 
nepomične osobe. 

— Poznaješ li ovu gospodu? — upitao 
je Sarapa. 

— Moram dobro da ih pogledam. Ne 
znam da li ih poznajem, ali sudeći po 
njihovim odelima — sem ako nisu glumci u 
nekoj mračnoj melodrami — mora da su 
spaljeni u krematorijumu pre dosta vre- 
mena. Odela su im iz XXXII ili XXXIII veka. 

— Tačno — potvrdi Nor. 

— Čekaj, mislim da sam prepoznao o- 
sobu u sredini... To lice sam video u 
dokumentarnim filmovima iz tog doba. 
Nije li to Dag Ologor, koji je igrao važnu 
ulogu pred kraj trećeg Srednjeg veka? 

— Tako je — reče Nor. — Odlično 
pamtiš fizionomije. 

— Dakle, to se događa sasvim na 
početku XXXII veka, za vreme prve Ga- 
laktičke Republike, nešto pre Bramirove 
apsolutne vladavine, u doba kad su još 
vlade bile sastavljene od ljudskih bića. O 
tom, naravno, ne treba danas pričati na 
sav glas. I, ako me sećanje ne vara, on je 
prvo bio potpredsednik a zatim predsed- 
niik Konfederalne galaktičke vlade. Umro 
je oko 3218. godine... 

— Nisi se prebacio. A od tada je pro- 
tekla jedna dobra hiljadugodišnjica. Što se 
tiče drugih dveju ličnosti, može ti se 
oprostiti što ih ne poznaješ. Onaj s leve 
strane je Belo Sirmafe, ministar moralnog 
zdravlja, a ovaj desno je Hemper Golza, 
koji nije imao zvaničnu titulu, ali je bio 
intiman prijatelj i savetnik Daga Ologora. 

— Uredu. Ali kakva je to priča? 

— Trenutak, dragi. Stvar je počela sa 
poverljivim izveštajem Hempera Golze 
upućenog šefu Galaktičke vlade. Taj iz- 
veštaj, ceo napisan rukom — što je čak i u 
ono vreme bilo neobično — nalazi se u toj 
kutiji. Pročitaćeš ga kasnije. Izveštaj na 
početku navodi razgovor između Ologora, 
predsednika Galaktičke vlade i njegovog 
prijatelja Golze. Jednom reči, Ologor je 
upitao svog prijatelja, na koji bi se način 
mogla od ljudskog društva otkloniti opas- 
nost gubljenja lične originalnosti, slobode 
duha i invencije... 

— Kakva ličnost! Uvek sam o njemu 
mislio da je viliki čovek! — uzviknu llo 
Sarap. — Interesuje me šta je predlagao? 

— Reč je o pokušaju čiji je rezultat 
predviđen za dugi rok. Ologor je proce- 
njivao da bi to moglo zahtevati period od 
hiljadu godina, ali je smatrao da je nastalo 
vreme da se na to misli. Najbolje bi bilo da 


pojaviše 


čuješ njegov razgovor sa Golzom. Pošte- 
deću te početka dijaloga, mada je i on vrlo 
zanimljiv. Sve ćeš čuti kasnije. Pustiću 
samo onaj deo trake koji se odnosi na 
petnaest planeta. 

Nor upali jedan veliki ekran, na kome 
se pojaviše oba čoveka koje su pre toga 
videli na fotografiji. Govorili su malo 
drukčijim jezikom od onog koji je bio u 
upotrebi u Bentomiru, ali su ga Nor i Ilo 
odlično znali: 

»Ologor: — A sad, dragi moj Hempere, 
voleo bih da mi detaljnije objasniš svoju 
zamisao da pošalješ grupe dobrovoljaca na 
nenastanjene planete i da ih tamo ostaviš 
da se nekoliko vekova krčkaju kao u 
nekom loncu. 

Golza: — Vrlo rado. Ta zamisao došla 
mi je pri kraju posla. Već sam hteo da 
stavim završnu tačku u svom izveštaju, ali 
tada sebi rekoh da moram naći još nešto, 
nešto sasvim novo i originalno. Opasnost 
od oduzetosti i jednolikosti, vidiš li, dolazi 
od toga što su svi ljudi, sve više i više, 
osuđeni na isto vaspitanje, na istu tehniku, 
iste ugodnosti i informacije, na iste oblike 
razonode ... To se može završiti samo mra- 
vinjakom koji svakako nije ideal čove- 
čanstva. Otkad je Bramir zauzeo toliko 
mesta u našoj civilizaciji, pronalazački duh 
zakržljava, gubi se volja za onim što je 
originalno, retko, zanimljivo, smelo; ljudi 
se... 

Ologor (nasmejavši se): — Nećeš mi 
valjda predložiti da Bramiru podmetnemo 
atomsku bombu i bacimo ga u vazduh? 

Golza: — Ne, dragi moj. On čini neo- 
cenjive usluge. Mi ne možemo bez njega, 
ali se treba odvikavati od toga da se ku- 
nemo samo u njega, odvikvati se da on čini 
sve umesto nas. To je ono što začinje jed- 
noličnost i dosadu. Ljudi su srećni samo po 
spoljašnjem izgledu. Više ih ništa ne može 
naterati da stvarno uzdrhte. 

Ologor: — Onda, te tvoje planete?... 

Golza: — Tu smo ... Ako hoćemo, rekoh 
sebi, zbilja nova i originalna rešenja, onda 
ih treba tražiti izvan našeg društva. Otuda 
je i potekla zamisao da se stvore »ekspe- 
rimentalne civilizacije«, bez ikakve veze sa 
našom civilizacijom ... Naravno, biće pot- 
rebni vekovi da bi se saznali rezultati, a mi 
više nećemo biti tu da ih uberemo ... 
Medutim, nije reč o tom da se na nena- 
stanjene planete samo puste grupe dobro- 
voljaca i da im se kaže: »A sad, snadite se 
kroz nekoliko vekova doči čemo da vidimo 
vaše potomke«, mada bi i to moglo dati 


zanimljive i raznolike rezultate. Ja idem 
dalje. Ako želimo da ove zajednice dob- 
rovoljaca — posle dvadeset ili trideset 
generacija, i kad se budu znatno namno- 
žile — postignu oblike originalnih civiliza- 
cija iz kojih bi naši potomci mogli da izvuku 
koristi, ne treba im dati iste odskočne 
daske... Pretpostavi, recimo, da na planetu 
A pošaljemo hiljade muškaraca i žena. 
Naravno, pružilo bi im se sve što je 
potrebno da bi imali vremena da se vrate. 
Medutim, njima bi bio dat — u obliku knji- 
ga, filmova ili aparata — samo jedan od 
elemenata karakterističnih za našu civi- 
lizaciju ili prošlih civilizacija, pošto bi dob- 
rovoljci bili birani izmedu stručnjaka te 
grane. Recimo, za planetu A dale bi im se 
samo poljoprivredne mašine i dela o 
poljoprivredi... Razumeš li šta hoču da 
kažem?... 

Ologor: — Savršeno... A na planeti B 
mogla bi im se ostaviti dela čuvenih pe- 
sriika, na planeti C matematičke rasprave, 
a na planeti D rasprave iz biologije i 
nekoliko ilustrovanih dela o kubističkom 
slikarstvu. 

Golza: — Tako je, Dag. Moglo bi se čak 
jednoj grupi, sastavljenoj od odličnih 
kuvarica i kuvara, dati samo knjige iz 
kulinarstva ... 

Ologor: — Odlična zamisao dragi moj, 
jer u našoj galaktičkoj civilizaciji hrana po- 
činje da biva opasno jednolična. Što se 
mene tiče, ja bih rado boravio na jednoj 
planeti nastanjenoj dobrim kuvarima i 
lirskim pesnicima, ukoliko takva postoji. 
Verujem da sve to može dati sasvim 
nepredvidene rezultate, a u izvesnim 
slučajevima možda čak i senzacionalne... 
Veruješ li da ćemo lako naći dobrovoljce? 

Golza: — U to sam siguran. Na sreću, 
ima još ljudi sa avanturističkim duhom koji 
bi bili oduševljeni da pobegnu iz sveta u 
kome počinje da vlada dosada... 

Ologor: — Izradi mi podroban plan. 
Načini ga spretno, tako da bi Bramir dao 
povoljno mišljenje u slučaju da Ministarski 
savet zahteva da on bude konsultovan. Eh, 
ne znam šta bih platio da mogu da budem 
tu kad se pođe u posetu tim planetarna!« 

Film je bio završen. Bulig upali sve- 
tlost. — 

— Šta misliš o ovome? 

— Mislim da je to izvanredno! Ti ljudi 
su imali mašte i smisla za humor, koji su 
začin života; humor se izgubio pre šest ili 
sedam vekova... Da li je ta zamisao bila 
ostvarena? 


— Ostaviću ti da to sam otkriješ... 
Ostani tu i razgledaj ovu kutiju. Ja moram 
da te napustim, jer kroz pet minuta imam 
sastanak s jednom vrlo važnom ličnošću... 
Dođi predveče kod mene, biću kod kuće... 
O svemu ovome razgovaraćemo natena- 
ne... 

Nor Bulig je stanovao sa svojom 
»semestralnom« suprugom Nirom u zoni 
za stanovanje 124, na 67. spratu oblako- 
dera 34, u stanu 1519. To je bio lep stan 
od jedne velike i dve manje sobe. S pro- 
zora je imao izvanredan pogled na 
metropolu. 

U osamnaest časova zazvoni zvonce na 
vratima. Robot-sluga ih otvori i uvede Iloa 
Sarapa. 

— Dakle? — upitao je Nor. 

— Odavno nisam proveo ovako za- 
nimljivo popodne — reče Ilo. — Ali, sve 
sam raščistio ... Nečuveno! Oni su i te kako 
ostvarili svoju zamisao... 

— Da... i u ovom času, negde u okolini 
Regulusa, na samim granicama nasta- 
njenog sveta, postoji petnaest planeta s 
ljudima koji žive životom prilično različitim 
od našeg, petnaest planeta koje se ne 
nalaze na nebeskim kartama Republike i o 
kojima nikad niko nije čuo ni reči... Kao što 
si mogao videti, operacija Golza se raz- 
vijala u najvećoj tajnosti i nema znakova 
da je ta tajna ikad otkrivena... Sva ta 
dokumentacija je stajala u arhivskom 
depou, u dvorani mrtvih predmeta gde 
sam je otkrio među tonama drugih doku- 
menata. Ja mislim da do sada tamo niko 
nije ni zavirio... 

— Verovatno... Ali, zašto je ta doku- 
mentacija bila među mrtvim predmetima, 
kad je kroz dogledno vreme trebalo da se 
pogledaju rezultati tih pokušaja? 

— Svakako greškom nekog od naših 
dalekih prethodnika. 

— | to je verovatno — reče Ilo Sarap 
posle kraćeg razmišljanja. — Ali, ti si čitao 
poslednji dokument dosijea, onaj u kome 
se rezimira čitav projekat i ukratko pod- 
seća na preduzete mere za svaku od 


petnaest planeta — koje je tek trebalo 
otkriti — na kojima se  predvidalo 
iskrcavanje grupa dobrovoljaca... Zaključak 
je jasan: 


»Gore navedene planete ne treba da 
imaju bilo kakvog dodira sa Galaktičkom 
Republikom u periodu od hiljadu godina, 
računajući od danas. Kad bude istekao taj 


period — za vreme koga će ovaj poduhvat 
biti držan u potpunoj tajnosti — mora biti 
organizovana ekspedicija radi posete ovim 
planetarna, proučavanja tamošnjih civiliza- 
cija i pozajmljivanja od njih svega što bi 
moglo razviti slobodu duha i intelektualne 
snage, a najviše povećati sreću stanovnika 
naše Republike...« 

Iznad potpisa Daga Ologora i njegovog 
ministra za moralno zdravlje piše: »Rađe- 
no u Bentomiru, 12. marta 3205«, a mi 
smo sada u 4206. godini, 17. jul. Dakle, 
prošlo je nešto više od godinu dana kako 
je istekao period od hiljadu godina. Voljeni 
Bramir nije ništa preduzeo. Zašto? 

— To se i ja pitam. Trebalo je da Veliki 
Bramir automatski izda naređenje za orga- 
nizovanje ekspedicije... Naravno, on je 
postignute rezultate kasnije mogao smat- 
rati nevažnim i odlučiti da se te planete 
»normalizuju«... Ali, trebalo je da postupi 
kao što je bilo predviđeno... automatski. 
Trebalo je da ekspedicija več bude 
organizovana, ili da su pripreme u toku... 

— Da li je ekspedicija mogla biti orga- 
nizovana a da se za to ne zna? 

— Nije, to je nemoguće. Bramir drži 
apsolutnu vlast i sam se stara da sve 
njegove odluke budu javne. Nameće se 
zaključak da postoje stvari koje je i on 
zaboravio. 

x k k 

Nije Bramir bio taj, koji se pre devet ve- 
kova dočepao apsolutne vlasti! Tako nešto 
mu nikad ne bi palo na pamet iz prostog 
razloga što on nije imao ni ambicije, ni 
želje, ni strasti, niti bilo kakvih osećanja, 
jer Bramir je bio samo jedna električna 
mašina —  najdžinovskija, najsloženija, 
najtananija koju su ljudi mogli da smisle i 
da izgrade. Oni su mu jednog dana namet- 
nuli teret apsolutne vlasti, a on se trudio 
da svaki posao obavlja sa njemu svoj- 
stvenom rigoroznošću. 

Bramir je odmah stovrio Palatu demo- 
grafije u kojoj su svi građani bili registro- 
vani, dobili svoje brojeve, bili ispitani od 
strane robota, podvrgnuti »duhovnom os- 
posobljavanju« koje je trebalo da ih učini 
»saobraznim idealnoj normi« i da od njih 
načini srećne građane. | to je umrtvilo 
Bentomir, a zatim i celu galaktičku civili- 
zaciju. 

Bramir je vladao i upravljao svačim do 
najmanjih sitnica: industrijom, trgovinom, 
transportom, informacijama, vaspitanjem, 
rađanjima, zabavom. Vladalo je obilje, 
komfor... šta su ljudi mogli više da žele? 


x kk 


Pošto je popio čašu kilbara kojim ga je 
Nor poslužio — kilbar, kao i sva ostala 
alkoholna pića, bio je zabranjen — Ilo 
Sarap reče: 

— Ono što me čudi, to je da se nijedna 
međuzvezdana letelica ni slučajno nije 
spustila na jednu od tih petnaest planeta u 
toku poslednjih vekova. 

— Mene to uopšte ne čudi. Sve te pla- 
nete koje se, uostalom, nalaze u istoj zoni, 
namerno su po naređenju Daga Ologora 
izabrane što dalje od naseljenih oblasti. 
One su sve u sektoru Treće galaksije koji je 
najslabije nastanjen. Sem toga, želja za 
dalekim istraživanjima ugasila se posle 
»normalizacije«. Ne samo da ljudi više 
ništa ne pronalaze bilo na kom polju, već 
je i sam Bramir prestao da se bavi prona- 
laženjem. On se sad zadovoljava time što 
zuji i pazi da se ništa ne upropasti. Bramir 
je sigurno zaboravio na petnaest planeta. 
Ili, u svakom slučaju, sećanje na njih mora 
da je zapretano pod gomilom činjenica, 
kao što je bio slučaj sa dosijeom koji sam 
otkrio ispod paketa mrtvih predmeta. Jer, 
Bramir ništa i nikad ne zaboravlja. Konač- 
no, dokument koji nosi Ologorov potpis, 
nigde određeno ne kaže da Bramir mora 
intervenisati u određenom roku, već auto- 
matski, bez naređenja. Kao poslušna ma- 
šina on čeka da se o tome govori pred njim 
da bi mogao stupti u dejstvo. 

Posle dužeg razmišljanja Ilo reče: 

— U pravu si. U tom slučaju trebalo bi 
probuditi njegovo pamćenje ili ga pitati... 
Rekao si da imaš neku ideju... 

— Imam — reče Nor nasmešivši se — a 
ti bi mogao imati istu... U svakom slučaju, 
mislim da ne bi bilo rđavo ako bi Bramir, 
po svojoj visokoj mudrosti, mogao da od- 
luči da se organizuje ekspedicija i da se 
malo pogleda šta se događa na zaborav- 
ljenim planetarna. 

Ilo se takođe nasmeši: 

— Naravno, i ja tako mislim. | to od 
prvog trenutka. Čak sam pomislio — mada 
bi to na prvi pogled izgledalo sasvim ne- 
moguće — da bi ta prilika za nas dvojicu 
bila jedinstvena kad bismo i mi učestvovali 
u ekspediciji... 

— To je i moja velika želja. Međutim, 
ona je neostvarljiva... Čak ne vidim kako 
bismo mogli podstaći Bramira da izda 
naređenje za takvu ekspediciju. 

— Nija... 

Dugo su ćutali, posmatrajući kroz širok 
prozor gorostasnu zgradu Simpozijuma. 


Odjednom Nor upita: | 

— Poznaješ li Sulo Zofa? 

— Ne naročito. Ja se uopšte ne družim 
sa ljudima koji rade u Simpozijumu. Zašto 
me to pitaš? 

— Pade mi nešto na pamet... još neo- 
dređeno... S 

— Meni se čini da je Zof pametan čo- 
vek. Ali, on je »normalizovan«, kao i svi oni 
koji su zaposleni oko Bramira. Da li ga 
dobro poznaješ? 

— Vrlo dobro... Ali se retko viđam s 
njim da mu ne bih naškodio. 

— Hoćeš reći da je...? 

— Hoću da kažem da on nije toliko 
»normalizovan« koliko izgleda. Međutim, 
on je oprezniji od nas. To je neophodno, s 
obzirom na položaj koji zauzima u Simpo- 
zijumu. Nama mnogo ne dosađuju, jer se 
toleriše da najmanje deset odsto ljudi koji 
rade u Arhivu može da bude malo »ćak- 
nuto«. Ali, ako bi njega poslali na pregled 
u specijalno odeljenje Palate demografije, 
i ako bi taj pregled bio podrobniji, on bi 
izašao s kartonom koji bi imao jedan lep 
zeleni krstić, ili plav kao što je tvoj, a 
sutradan bi se našao na mnogo manje 
zavidnom položaju. Možda bi ga čak 
poslali na »normalizaciju« u neki centar za 
»oporavak«. 

Ilo se bledo nasmeši. On je u takvom 
centru proveo pet godina... Istina, u to 
vreme je na njegovom kartonu stajao 
crven krstić. Posle toga je ponovo postao 
»normalizovan«, ali ne dugo. To je bila 
sreća, jer nikad se nije znalo da li će 
»oporavak« trajati tri meseca, tri godine ili 
ceo život... 

— Mislim — reče Ilo — da bi Ologor 
imao muke da nađe dobrovoljce ako bi se 
vratio među nas i nameravao da obnovi 
poduhvat sa petnaest planeta... 

— Da ih nađe — da, jer se takvi ne 
javljaju; ali sam siguran da je onih koje u 
Palati demografije ljubazno obeležavaju 
kao »nepostojane«, više nego što se misli. 

— Reci mi... — nastavi Ilo — šta na- 
meravaš sa Zofom? 

— On radi u Simpozijumu ono što rade 
svi koji su u blizini našeg velikog oboža- 
vanog. Bavi se održavanjem našeg močnog 
mozga i zauzima važan položaj — iako je 
to samo počastan položaj. On je šef službe 
elektronske aparature i nema bogzna šta 
da radi, sem da bdi nad radom meha- 
nizma. 

— Aako bi se, uprkos svemu, Bramiru 
postavilo neko pitanje? Ako bismo ga, na 


primer, upitali da li se seća poduhvata sa 
petnaest planeta i šta o tom misli, šta bi se 
dogodilo? 

— E, to ne znam... Svakako, već devet 
vekova niko se nije usudio da učini tako 
nešto. A 

— Možda bismo mogli upitati Zofa šta 
misli o tome? 

— To sam i nameravao da učinim, dragi 
Ilo. 

— Jesi li siguran da neće pomisliti da 
smo poludeli? Jesi li siguran da neće 
poslati belešku u Palatu demografije i javiti 
da nam je hitno potreban »oporavak« ? 

— Sasvim sam siguran. 

— U tom slučaju, možda bismo mogli 
da ga upoznamo s našim otkrićem? 

— To i jeste moja namera. 


3. 


LUMINOR je jedna od dve hiljade dvo- 
rana »pesme« u Bentomiru. Tu je sedeo 
Nor sa svojom »semestralnom« supru- 
gom. 

Nira Solevo bila je lepa crnka njegovih 
godina, ali potpuno »normalizovana«, što 
znači da među njima nije bilo savršenog 
razumevanja, te joj se on nije poveravao. 
Istini za volju, on je nije ni izabrao. Tačnije 
rečeno, data mu je sloboda da je izabere 
između nekoliko stotina lepih ali »sao- 
braženih« crnki koje su, kao i on, u to 
vreme bile »raspoložive«. U stvari, pre bi 
se moglo reći da je ona izabrala njega. Jer, 
bila je potrebna uzajamna saglasnost, a 
pošto je Nor uvek mislio »Nije važno da li 
će biti ova ili ona«, uglavnom je on biran. 

Ovo mu je bila već dvadeset druga »se- 
mestralna« supruga. Nikad nije produ- 
žavao ovaj šestomesečni rok mada je svaki 
par imao mogućnosti da ga beskrajno pro- 
dužuje. On se zadovoljavao radoznalošću. 

Nira ga je odvukla u LUMINOR, u ko- 
me je on umirao od dosade. Na ogromnoj 
pozornici u trodimenzionalnoj svetlosti 
pojavljivali su se pevači i pevačice, visoki, 
uvećani do dvadeset metara i pevali. Ista 
priredba u tom istom trenutku davana je u 
dve hiljade bentomirskih dvorana specijali- 
zovanih za tu vrstu, priredbi. 

Ovakve priredbe nisu ga zanimale. Više 
je voleo da bude na drugom mestu, više 
da radi ceo dan u Arhivu, gde su ga stvari 
zanimale. Ali, on je morao da »koristi« 
svoje slobodno vreme u ovakvoj zabavi. 
Oni koji su to često izbegavali zapadali su u 
opasnost da ih obeleže kao »neposto- 
jane«. 


On po drugi put već pogleda na, sat i 
zevnu. 

— Vreme je da večeramo, Nira. 

— Sačekaj još malo, mili moj... Htela 
bih da čujem ovu pevačicu koja tako lepo 
podražava kukurikanje petla... 

Morao je da podnese i kukurekanje. 

Mogli su tu ostati dokle god su hteli. 
Priredba je trajala neprekidno dvadeset 
četiri časa. Međutim, Nor ustade. Nira 
neraspoloženo pođe za njim. Otišli su u 
trpezariju 27104 u zoni 1209, gde su 
specijalizovani roboti služili istovremeno 
trideset tri hiljade osoba. Hrana je bila 
obilna, zdrava, i pristojno spremljena, ali 
su obroci bili jednolični. 

Za vreme tih obroka ljudi su malo 
govorili. Većina od njih stavljala je u uho 
mali otozon i slušala jedan od sedam- 
deset dva programa radija glavnog grada. 
Nira nikad nije propuštala priliku da i ona 
tako postupi. Nor je više voleo da se 
prepusti svojim ličnim snovima, nego da 
sluša »normalizujuću« muziku ili neu- 
kusne duhovitosti. 

Iz razmišljanja ga je trgla supruga koja 
je naglo izvukla iz uha svoj otozon i 
uplašeno pogledala. 

— Šta je bilo, Nira? Da ti nije zlo? 

— Dobro mi je. Nego, slušala sam vesti. 
Javih su nešto neobično. 

— A šta to? — upita Nor. 

— Nešto neobično... izgleda da u našoj 
galaksiji ima petnaestak planeta na SOM 
žive ljudska biča za koja niko nije čuo.. 

— Šta?! — Živahno uzviknu Nor. — Šta 
kažeš? 

Bio je nekoliko trenutaka toliko uzbu- 
den da nije mogao da govori. Misli su mu 
stvarale vrtlog u glavi. Dakle, Sulo Žof je 
stvarno nešto pokušao, kao što je obečao. 
I uspeo je. Ali, kako če sve to izgledati...? 

— Govorim ti — reče Nira. — Da nisi na 
Mesecu? Pitam te, da li i ti nalaziš koliko je 
ova vest neobičpa? 

— Da, da, naravno... — odgovori on. 

— Ne izgleda da te mnogo uzbuduje... 
Tebe ništa ne zanima... 

— Da, da... Ali, ja sam razmišljao o 
svom poslu — reče on. 

— Za vreme slobodnih časova ne srne 
se misliti na posao. Kao da ne znaš za to 
pravilo. 

U stvari, Noru se žurilo da se sastane sa 
svojim prijateljem Iloom, kao i sa Suloom 
Zofom. Zurilo mu se da sazna kakvu če 
odluku Bramir doneti. 

Nira je beznadežno sporo dovršavala 


ručak. Da je smeo, on bi je tu ostavio, ali 
takav postupak izgledao bi potpuno 
»abnormalan«. Kad su konačno izašli iz 
trpezarije, Nor joj reče: 

— Moram te sad napustiti. Setio sam 
se da imam sastanak s jednim prija- 
teljem... 

Međutim, Nira je već skočila na pok- 
retan trotoar, zatim prešla na ultrabrzu 
traku, jednu od sto transverzala koje su 
išle u pravcu Istok-Zapad i obratno kroz 
ovu ogromnu metropolu. 

Pošto je pred sobom imao četvrt časa 
vremena, Nor stavi otozon u uho. Spiker 
svojim jednoličnim i bezbojnim glasom — 
jer je to bio robot — objasni: 

— Ovog trenutka dobili smo kominiked 
neposredno iz Velikog Sknpozijuma. Komi- 
nike glasi: 

»U vezi sa petnaest planeta o kojima je 
bilo reči u prethodnoj emisiji, Veliki sim- 
pozijum daje sledeće pojedinosti. Ove pla- 
nete, po odluci koju je godine 3205, done- 
la vlada Ologora uz saglasnost Velikog sim- 
pozijuma, dobile su svaka posebno, kon- 
tingent od hiljadu ljudskih stvorenja oba 
pola, koja su se javila kao dobrovoljci za 
ovaj poduhvat. Poduhvat je bio izveden u 
toku 3205. i 3206. godine. Svakoj od ovih 
ljudskih grupa bili su dati — u obliku knji- 
ga, ploča, filmova ili aparata — samo neki 
elementi civilizacije, one koja je u to doba 
postojala, a bilo je uslovljeno da oni više 
neće imati bilo kakvog dodira sa Galaktič- 
kom Republikom u toku hiljadu godina. 
Ovaj poduhvat je držan u najvećoj tajnosti. 
Tako je trebalo da ostane do predviđenog 
roka. Tako je i bilo. Krajnji cilj bio je da se 
vidi u kom pravcu će se razvijati ove radne 
grupe i eventualno izvući koristi iz svih 
pronalazaka ili oblika civilizacije koji bi se 
tamo pojavili i koji bi mogli biti pogodni za 
poboljšanje ljudske sudbine. Po što je 
predviđeni rok istekao, ovaj poduhvat se 
objavljuje javnosti. 

Veliki simpozijum je odlučio da pošalje 
jednu ekspediciju sa zadatkom da poseti 
te planete i izvrši ispitivanja, čije će 
rezultate proučiti. 

Veliki simpozijum će naknadno utvrditi 
datum polaska ove ekspedicije, izabrati 
međuzvezdanu letelicu na kojoj će puto- 
vanje biti obavljeno i odabrati posadu i 
grupe koje će vršiti proučavanja. Da bi 
mogao da sprovede ovu zamisao, Veliki 
simpozijum će pozvati na saradnju svoje 
saradnike, kao i predstavnike centra za 
normalizaciju, višeg centra za demografiju, 


višeg tehničkog centra, Komsimora i 
Galaktičkog arhiva.x 

Nor Bulig je saopštenje slušao s najve- 
ćom pažnjom kako ne bi izgubio nijednu 
reč. Mladog arhivistu je čudila savršena 
objaktivnost ovog saopštenja, a najviše to 
što je Bramir izostavio buduću »norma- 
lizaciju« planeta. 

x k * 

Tek sutradan ujutro uspeli su Nor i Ilo 
Sarap da se sastanu sa Zofom. Sastanak je 
održan u jednom slabo posećivanom par- 
ku. Bojali su se da govore u nekoj zgradi, 
jer je uvek postojala mogućnost da se na- 
đe neki prislušni aparat vezan sa Centrom 
za »normalizaciju«. 

Sulo Zof je bio čovek četrdesetih go- 
dina, dosta lepog izgleda i držanja, ali očiju 
punih sete. 

— Kako se odigralo? — upita ga Nor. 

— Najednostavnije — odgovori Zof. — 
Dva-tri dana sam mnogo razmišljao i, 
priznajem, mnogo oklevao, pre no što sam 
se odlučio da učinim tako nešto. 

— | ipak ste mu postavili pitanje? — 
upita llo. 

— Nisam... Ne baš pravo pitanje. To se 
nisam usudio da učinim, jer ceo svet je na 
njega navikao da gleda ne kao na džinovski 
elektronski aparat, već kao na neko nepo- 
grešivo božanstvo. Mada sad uviđam da ni 
to ne bi bilo opasno. Zadovoljio sam se 
time što sam u njegov organizam uvukao 
— s gomilom od pedesetak rutinskih kar- 
tona koje sam dobio od raznih službi — i 
karton koji je sadržavao ove obične reči: 
»Pro memoria: dokument 120234, N. 7, B. 
215, od 12. marta 3205.« 

To je bio broj dokumenta koji je potpi- 
sao Ologor i koji su Nor i Ilo pokazali Zofu. 

— Priznajem — nastavi Zof — da sam 
reagovanje očekivao sa izvesnom strep- 
njom Na sreću nije se dugo čekalo i 
ispoljilo se dvama saopštenjima koja ste 
čuli. 

— Avaj! — uzviknu Nor. — Nalazimo se 
u čudnom spletu! Ali šta će učiniti Bramir 
kad bude dobio rezultate ankete sa 
planeta? 

— Ja mislim da tu nema nimalo sumnje 
— reče Zof. — On će narediti hitnu »nor- 
malizaciju« stanovnika tih planeta. U 
stvari, mi smo im učinili rđavu uslugu. Kad 
razmislim, upitam se da li će, rezultati 
ankete uticati na Bramira da izmeni neke 
od svojih pogleda na način shvatanja 
ljudske sreće... 

Nor Bulig skoči i uzviknu: 


— Eto jedne zanimljive misli koja se već 
i mene dotakla! To je razlog više da i nas 
trojica učestvujemo u ekspediciji! Ko će 
vršiti izbor onih koji će biti u njenom 
sastavu? Bramir lično? Da li znate nešto o 
tome? 

— Da. Bramir je već ispostavio nekoliko 
kartona namenjenih samo zainteresova- 
mim službama. Anketna komisija biće sas- 
tavljena od pedeset predstavnika Velikog 
simpozijuma, od isto toliko predstavnika 
Centra za normalizaciju, zatim od četrde- 
set predstavndika Palate demografije, tri- 
deset iz Komsimora, dvadeset iz Tehničkog 
centra i šest iz Galaktičkog arhiva... 

— Da li imamo Nor i ja kakvih izgleda 
da uđemo u izbor? — upita Ilo. 

— Da, ako stojite dobro s vašim direk- 
torom. 

x k k 

Jedan čas kasnije oba prijatelja bila su 
u palati Galaktičkog arhiva, u direktoro- 
vom predsoblju. Stari Sif Logano, od koga 
nisu skrivali svoje namere i koji im je dao 
koristan savet, uvede ih u radnu sobu veli- 
kog šefa Boraha Silifa. Silif je, naravno, bio 
potpuno »normalizovan«, inače ne bi bio 
na tom položaju. 

— Gospodine direktore, — reče Nor, — 
mi nameravamo da se dobrovoljno pod- 
vrgnemo »normalizaciji«. 

Silif ih pogleda i osmehnu se jedva pri- 
metno. 

— Vidim — reče. — Onda je to nešto 
sasvim drugo: Ako mi posle osam dana 
podnesete kartone sa oznakom »norma- 
lizovanih« građana, bićete na spisku koji 
ću uputiti Simpozijumu. Ja... 

Imali su utisak da je hteo reći više. No, 
on naglo ućuta i diže se da se pozdravi s 
njima. Srdačno se rukovao. 

— Dakle? — upita ih Sif Logano kad su 
se ponovo našli u predsoblju. 

— Mislim da će ići — odgovori mu Nor. 
—To je jedino rešenje i vidim da ste pos- 
lušali moj savet. Naravno, postoji opas- 
nost, naročito za vas, Buliže, jer nikad niste 
bili »oporavljeni«. No, vi ste jaka ličnost, te 
sam siguran da vaša ošamućenost neće 
trajati duže od tri meseca... 

— Verujete li da je gazda naseo ovoj 
komediji? — upita ga Ilo. 

— Sumnjam — reče Sif Logano. — Ali 
za njega je bitno da je on lično pravilno 
postupio... 


4. 
Ekspedicija je krenula na putovanje 7. 

avgusta 4206. godine 

Jedan čas pre polaska Nor Bulig i Ilo. 
Sarap smestili su se u ugodnu kabinu za 
njih određenu. Nor Bulig je bio postavljen 
za šefa grupe od šest lica koji su pred- 
stavljali arhiv. Oboje su bili obučeni u 
biserno-sive kombinezone od sintilaksa, 
kao i svi ostali. Govorili su o običnim stva- 
rima. Sada su bili »normalizovani« i 
»oporavljeni«. 

Sulo Zof je takođe bio u sastavu ekspe- 
dicije kao delegat Velikog simpozijuma. On 
se osećao dosta usamljen. Čak se pitao, da 
nije on možda jedini »nepostojan« na lete- 
lici. 

Međuzvezdana letelica — L 2 156 82 T 
Z 31, kojoj je posada dala ime »Gušter«, 
uzletela je bez potresa, dignuta kao pero, 
gotovo bezvučnim snažnim bestežinskim 
motorima. Več nekoliko minuta posle uzle- 
tanja bili su u meduzvezdanom prostoru, 
ma putu za sektor III galaksije. 

Na brodu je bilo više stotina ljudi i 
žena: sto pedeset članova posade, dvesto- 
tine predstavnika raznih organa koji če 
učestvovati u anketiranju, sto pedeset 
osoba raznih struka — lekara, bolničara, 
magacionera, organizatora razonode, itd. 
Tome treba dodati dve stotine robota- 
slugu i dvadeset robota-tehničara. 

Biče potrebno četiri meseca da se stig- 
ne do takozvanih zaboravljenih planeta. Za 
snabdevanje namirnicama i pogonskom 
energijom postojale su stanice. 

Sulo Zof se osečao usamljen i strašno 
se dosadivao, mada je sa sobom poveo 
svoju »semestralnu« suprugu Elu Gror, ko- 
ja je takode radila u Velikom simpozijumu 
i s kojom je živeo več četiri godine, jer nije 
voleo promene. Medutim, Ela je bila bez- 
nadežno »normalizovana«. 

Jedina osoba čija su mu mišljenja izgle- 
dala zanimljiva, bio je Silis Brohed, zapo- 
vednik broda. To ga nije čudilo. Astronauti 
i arhivisti bile su osobe kod kojih je pro- 
cenat »nepostojanih« bio najveći. Žof se 
pitao da li je Brohed bio toliko »normalizo- 
van« koliko je izgledao... Ali, njih dvoje se 
još nisu dovoljno poznavali da bi se mogli 
upustiti u opasnost poveravanja. To je još 
uvek bilo osetljivo. Ako bi se čovek pre- 
vario, moglo bi doči do vrlo neprijatnih po- 
sledica. 

Prvo sletanje posle mesec dana puto- 
vanja bilo je u Brosbileku, prestonici pla- 
nete Vel. II. Brosbilek je bio sličan Bento- 
miru, samo u manjem obimu. Bio je to 
ogroman grad, sa stambenim četvrtima, 


pokretnim trotoarima, demografskim i 
vaspitnim centrom, službom za normali- 
zaciju i, naravno, sa svojim simpozijumom 
koji je pomoću kosmičkih talasa bio u stal- 
noj vezi sa Velikim Bramirom, jedinim 
gospodarom cele Republike. 


koko 


Nor Bulig se »osvestio« od svog 
»oporavka« tek uoči treče stanice, posle 
tri meseca putovanja. 

Za njega je to bilo vrlo zanimljivo ose- 
čanje. To se dogodilo u trpezariji, za vreme 
jutarnjeg obroka, jer na »Gušteru« su nas- 
tavili da dele vreme na »dane« s jutrima, 
podnevima, večerima i nočima. Odjed- 
nom, pomalo sa strahom, Nor reče sebi: 
»Gotovo, ponovo se »denormalizujem«.« 
Ali, mala strepnja izazvana ovom meta- 
morfozom, brzo nestade zbrisana radošču 
što je opet postao svoj. 

S njegove desne strane sedela je Bola 
Sirveal, njegova nova »semestralna« sup- 
ruga, s kojom se venčao — da bi bio kao 
telice. S njom je sad delio kabinu u kojoj je 
pre toga boravio sa Iloom. Bola, smeđa 
mlada žena, potpuno bezizraznih očiju, 
bila je član grupe predstavnika Demo- 
grafskog centra. Nor je preispitao pod 
novim uglom. »Nije dosadna«, mislio je. 
»Ceo svoj život provodi s otozonom u uhu. 
»Normalizovana« je u najvišem štepenu. 
Tačno ono što mi je trebalo u očekivanju 
boljeg, ako ikad budem našao nešto 
bolje.« 

Njegov prijatelj Ilo sedeo mu je s leve 
strane. Ilo je jeo čuteči. Nor se pitao da li 
je i on »probuden«. Bolje je bilo da sačeka 
povoljniju priliku da bi se uverio u to. 

U Trpezariji su svi bili izmešani. Po 
strani su se držali jedino članovi posade i 
ljudi z Centra za normalizaciju. Oni su sebe 
smatrali predstavnicima najviše društvene 
kategorije i niko i nikad nije pomišljao da 
im osporava tu privilegiju. 

Ilo se okrete svom prijatelju i ovaj mu 
se nasmeši: 

— Jesi li se i ti »probudio«? 

— Jesam, sinoč... | zbog toga sam straš- 
no zadovoljan... M 

— Jeli li razgovarao sa Zofom? 

— Još ne... To ćemo učiniti odmah 
posle završetka obroka... Mora biti da je 
propao od osećanja usamljenosti... 

Normalizatori su se prvi digli od stola, 
šef njihove grupe, Sirto Moan prođe pored 
Nora i Iloa i pogleda ih prilično prezrivo. 
Bio je to visok momak, širokih pleća, riđe 
kose ošišane kao četka, gotovo četvrtastog 

lica. Prošao je držeći ispod ruke jednu 
divnu ženu, Zoau Belrir, svoju »semestral- 
nu« suprugu. Mada nije bila mnogo viso- 
ka, hodala je kao boginja. Smeđa kosa pa- 
dala joj je niz ramena. Njene sivozelene 
oči, gotovo zlataste pod izvesnom svetlo- 
šču, bile su veoma zagonetne. Na sebi nije 
imala plavičastu uniformu. Bila je retkost 
da se jedan normalizator oženi ženom koja 
to nije bila. Medutim, ona je bila izuzetak 
koji je potvrdivao pravilo. Zoa Belrir je bila 
službenik arhive... Ona se venčala sa 
Sirtoom na letelici, nekoliko dana posle 
uzletanja... 

— Ne mogu nikako da razumem da je 
jedna žena-arhivar dopustila da je izabere 
jedan ovakav klipan... — prošaputa Ilo No- 
ru u uho. 

— Možda je ona njega izabrala — reče 
Nor. — U svakom slučaju, izgleda da je 
mnogo zaljubljen u nju. 

— O čemu razgovarate? — upita ih 
Bola, pošto je izvukla otozon. 

— Divili smo se Zoai Belrir, supruzi šefa 
normalizator a. 

— A, zgodna je. Ali, nije toliko lepa 
koliko se priča... Hoćemo li na priredbu, 
Nore? 

— Ja neću, mila moja. Treba da odem 
sa Iloom do jednog prijatelja. 

— Dobro. Poći ću sama. Naći ćemo se 
za večerom. 

— Moraću i ja da se rešim i da se 
oženim ovih dana — reče Ilo pošto je Bola 
otišla. — Uskoro če šest meseci kako mi se 
to nije dogodilo... A več sam blizu granice 
onog što bi se moglo nazvati »van- 
bračnim« odmorom. 

— Ti! — uzviknu Nor — ti češ se oženiti 
devojkom s neke zaboravljene planete!... 

— Možda — reče Ilo zamišljeno. — Čak 
i verovatno, samo ako bude izvodljivo... 
Posle toga me nikad više ne bi videli u 
palati galaktičkog arhiva... Nego, hajdemo 
do Zofa. 

x k k 

Sulo Žof se nije dosađivao onoliko koli- 
ko su oni pretpostavljali. Zatekli su ga u 
njegovoj kabini. Nadali su se da će ga naći 
samog, ali s njim je bila njegova supruga 
Ela Gror, te nisu mogli razgovarati slo- 
bodno. 

Razgovor poče na način uobičajen za 
»normalizovane« ljude. Govorili su o savr- 
šenom komforu na letelici i hvalili voljenog 
Bramira što je izmislio ovako lep brod. Ela 
je mirno slušala, klimajući glavom u znak 
saglašavanja. Kada je na trenutak izašla u 


kupatilo, Ilo se naže Sulou i brzo mu reče 
tihim glasom: 

— Gotovo je... Ponovo smo ono što 
smo... Mora biti da ste se svojski 
dosađivali ova tri meseca, nemajući nikog 
kome biste se poverili... 

Zof prsnu u smeh. Zatim se diže, otvori 
vrata na kupatilu i pozva svoju suprugu: 

— Ela! Možeš doći... 

Ilo i Nor ga začudeno pogledaše. Mlada 
žena se pojavi smeseči se. Sulo je uhvati za 
ruku: 

— Predstavljam vam Elu Gror — reče 
— ali ne onu koju ste poznavali i koja je 
pre polaska morala izgledati beznačajna. 
Ovo je prava Ela Gror, ona koju sam otkrio 
tek pre tri nedelje. Ona je svakako najlep- 
ša i najpotpunija »nepostojana« koju ste 
ikad sreli... 

Ela se srećno nasmeši. Promenila je 
izgled. Oči su joj se sjajile, a obrazi se osuli 
rumenilom. Celo lice joj je  odisalo 
životnom radošču. 

— Jednog dana, pre tri nedelje, dok 
smo razgovarali o nečemu što predstavlja 
»nepostojanost«, počela sam da plačem... 
Vi znate da plakati nije »normalno«... Sulo 
me je zagrlio... Tada smo otkrili da pripa- 
damo istoj vrsti. 

Ona uhvati muža za ruku. 

— Mili! — reče mu. — No, ne govo- 
rimo više o sebi. Izazvačemo zavist. Bolje 
im reci šta si otkrio, 

— Da — reče Sulo. — Otkrio sam još 
»nepostojanih«. 

— Bio sam siguran da ih ima na brodu 
— reče Ilo. — Samo, oni su oprezni... Gde 
su, da idem da ih poljubim!? 

— To bi mogao biti samo Bol Tamir — 
reče Nor. — | ona mlada, pomalo mršava 
dama koja se zove Ejla Brab, jer ne mislim 
da bi divna Zoa Belrir, koja je postala sup- 
ruga šefa  normalizatora, mogla biti 
»nepostojana...« 

— To bi ipak bilo neobično. No, vi ste u 
pravu. Ta Zoa mora biti »normalizovana« 
do krajnjih granica svoje podsvesti... Me- 
dutim, oči su joj neobično umne i zago- 
netne. 

— Au ostalim grupama? 

— Jedna značajna ličnost. Lično Silis 
Brohed, komandant ove letelice. 

— Nije moguče?! 

— Jeste. On je divan čovek. Sem toga, 
rekao mi je u poverenju, da medu nje- 
govom posadom ima još četvoro »nepo- 
stojanih«... 

— I to je sve? 

— Ne, ima ih još... 

— Nečeš valjda reči da si ih otkrio i me- 
du normalizatorima? 

— Ne, ne. Ne baš tako. | sumnjam da 
če ih tamo biti. No, našao sam jednog me- 
du predstavnicima Velikog simpozijua, za- 
tim trojicu Iz Vašeg centra za demo- 
grafiju... A mislim da sam zapazio još troje 
ili četvoro u ostalim grupama... U svakom 
slučaju, več nas je sedamnaestoro... 

— Sedamnaestoro! — uzwiknu Nor. — 
To je mnogo. Na brodu ima četiri stotine 
osoba. To predstavlja, čini mi se, 4,25 od- 
sto. Veči odnos no što to kaže naš 
statistički godišnjak. 

— Ne zalečimo se. Još uvek ostaje 
95,75 odsto onih ostalih — reče Ilo. 


5. 


Poslednja »Gušterova« stanica bio je 
Zumari, prestonica planete Brus, na samoj 
granici Republike. Nije imao ni pun milion 
stanovnika. Tu su se snabdeli koncen- 
trovanom hranom. 

Najbliža od petnaest zaboravljenih pla- 
neta zvala se Malo i nalazila se u sistemu 
jedne zvezde u sastavu sazvežda zvanog 
»Dva leptira«. Do nje je trebalo samo tri 
dana putovanja kroz nadkosmos. 

Zatim poče poniranje u nepoznato. 

Slučaj dobrovoljaca iskrcanih 3205. 
godine na ovoj planeti bio je poseban: nisu 
dobili ni knjige, ni aparate, ni alatke, več 
samo namirnice za godinu dana. Oni su se 
složili da počnu život ni od čega, tako da 
im nije bilo dato čak ni kuhinjsko posude, 
ni najprostije zamke za životinje. Čak ni 
upaljač... Odeča dm je bila svedena na 
najmanju meru. 

Kad je letelica trebalo da se približi 
Malou, svi poleteše prema prozorima. Nor 
Bilig i Sulo Zof bili su u tom trenutku u 
pilotskoj kabini sa zapovednikom Brohe- 
dom. 

— Lepa lopta — reče Sulo. — Lep ze- 
leni kontinent... Veličanstveni okeani... Na 
polovima nema mnogo leda... 

— Pitam se šta li čemo tamo nači — 
reče Brohed. Ne primećujem ni 
najmanje naselje, ni grad... 

— Videčemo za koji trenutak — reče 
Nor. Ako još ima njihovih potomaka, 
pretpostavljam da nisu mogli da posednu 
celu planetu. 

Zapovednik prouči fotografije Maloa 
koje je Bramir registrovao pre hiljadu 
godina. Krstič na jodnom od kontinenata 
označavao je mesto spuštanja. 


x kk 


Sirto Moan, šef normalizatorske grupe, 
prvi je stupio na tie planete Malo. Za njim 
siđe i pedeset normalizatora. Bili su naoru- 
žani pištoljima za paralisanje i s nekoliko 
težih oruđa. Članovi ostalih grupa ekspe- 
dicije posmatrali su ih radoznalo. 

— Šta je ono što nose? — upita Nor 
zapovednika Broheda koji je stajao pored 
njega. 

— To mi liči na male topove za dez- 
integraciju. u 

— Tako mi Bramira! Šta misle s njima 
da rade? Nisam čak ni pretpostavljao da 
postoji takvo oružje. Zakon broj jedan 
obavezuje sve građane, pa čak i Bramira, 
da nikad i ni pod bilo kakvim uslovima ne 
upotrebljavaju oružje koje može da 
izazove smrt. 

— Taj zakon važi u Galaktičkoj Repub- 
lici, moj Nore, — nasmeši se Brohed. — Ne 
zaboravite da smo sad van Republike. 

— Ako ovde ima ljudskih bića, ne bi 
trebalo da su opasna. 


Šefovi grupa i zapovednik pridoše 
stepenicama. 

— Možete sići — doviknu im Sirto 
Moan. 


Preduzete su sve mere predo- 
strožnosti. Ali, za prvo izvidanje, samo 
šefovi grupa pod našom zaštitom... A 
posle, videćemo... 

Nor Bulig siđe i stade pored zapoved- 
nika. 

Letelica je ležala na jednoj stenovitoj 
visoravni, koja se izdizala petnaestak me- 
tara iznad ogromne šume koja ju je 
opkoljavala sa svih strana. Normalizatori 
se raziđoše oko letelice i ostadoše na 
straži, licem okrenuti prema šumi. Neko- 
liko njih ostadoše pored svog šefa da bi 
učestvovali u ovom prethodnom izviđanju. 

— Najpre ćemo pešice proći kroz šumu 
— reče Sirto Moan. — Ako u krugu od 
deset kilometara ima ljudi, oni su nas 
sigurno videli kad smo se spuštali, pa će 
dotrčati da saznaju šta je... 

Šuma je bila veličanstvena. Drveće je 
bilo slično drveću na Zemlji. Sretali su 
ptice i zveri koje su bežale od njih. 
Međutim, prešli su nekoliko kilometara a 
nisu otkrili ni najmanji znak prisustva ljudi. 

— Ovde sigurno nema stanovnika — 
reče Sirto Moan. — Vratićemo se. 

U tom začuše tri-četiri udaljena pucnja. 
Potrčaše i videše kako se s njihove leve 
strane pokreće drveće. Nešto fijuknu kroz 
vazduh, zatim drugi put, pa treći. Nekakav 

štapić prolete kroz vazduh iznad Norove 
glave i uz tup udarac zabi se u jedno 
stablo. Zatim se čulo kako neko trči i oni 
primetiše neke neodređene ljudske prilike 
kako beže između drveća. 

Nor izvuče štapić iz drveta i poče da ga 
ispituje. Bio je potpuno prav, od nekog 
veoma tvrdog drveta. Vrh mu je očigledno 
bio zašiljen u vatri. Drugi kraj je imao usek 
i mala peraja. 

— Šta je to? — upita Moan. 

— Strela. 

— A, tako... Jedno od onih primitivnih 
oružja kojim su se služili prvi ljudi... E, pa, 


onda izgleda da su ovi ljudi ovde 
napredovali unazad. Hajde, da vidimo šta 
se dogodilo... 


Pored broda normalizatori su čuvali 
stražu, ali je dosta ljudskih stvorenja ležalo 
na zemlji. Nor i zapovednik broda priđoše 
najbližima. 

— Kakva greška! — mumlao je Brohed. 

— Ovo neće pomoći uspostavljanju 
dodira s njima. 

Nor se radoznalo naže nad jednim čo- 
vekom koji je nepomično ležao na leđima. 
Ruke, noge i deo grudi bili su mu goli. 
Imao je razvijene mišice, preplanulu kožu i 
dugu plavu kosu i bradu. 

— Dali je mrtav? — upita Brohed. 

— Ne. Diše... dobio je samo pogodak iz 
pištolja za paralisanje... Kroz jedan čas biće 
na nogama... Da pogledamo ostale. 

I ostali su bili živi. Međutim, ne obra- 
ćajući pažnju na onesvešćene ljude, Sirto 
Moan je trčao prema letelici, mahao za- 
povedniku rukom i vikao: 

— Svi na brod! Neka se svi sklone... 
Posle ćemo videti šta treba da radimo... 

Zvonce je pozivalo u dvoranu za sastan- 
ke. Kad se stišao žagor, Sirto Moan, pored 
koga je sedela njegova supruga Zoa Belrir 
— što možda nije bilo baš po protokolu — 
uze reč: 

— Naša ekspedicija je počela rdavo. 
Normalizatore su napali stanovnici plane- 
te, te su morali upotrebiti pištolje za para- 
lisanje. Ne verujem da bismo ovde našli 
nešto korisno za nas. Prema tome, pred- 
lažem da odmah krenemo na sledeču 
planetu. 

— Ja se ne slažem — reče zapovednik 
Brohed mirnim glasom. 

— Ni ja — pridruži mu se Nor Bulig: 
Sirto Moan ih prezrivo pogleda i 
prošaputa: 

— Astronaut i arhivist. To me ne čudi... 

— Ja se takođe ne slažem — diže ruku 


Lil Botir, šef grupe predstavnika Velikog 
simpozijuma. 

Sirto Moan se iznenadi i upita: 

— Koji su vaši razlozi, Botire? 

— Jednostavni i zasnivaju se na nare- 
đenjima koja smo dobili. Imamo zadatak 
da izvršimo detaljnu anketu svih planeta i 
da u tom cilju stupimo u dodir sa 
stanovništvom. 

— Nisam siguran da su ovi ljudi hteli da 
nas napadnu. Njihovi običaju se razlikuju 
od naših. O tome smo morali voditi računa 
i pomoći im da shvate da naše namere 
nisu neprijateljske... 

Šef normalizatora bio je zbunjen. Nje- 
gova supruga mu šapnu: 

— Mislim da su ova gospoda u pravu. 

On slagnu ramenima i reče: 

— Dobro, dobro... Ali ja se ne primam 
zadatka da uspostavim dodir s tim 
divljacima... Ako ima dobrovoljaca za to... 

— Petnaest osoba biće dovoljno — 
reče Brohed. — Po dve-tri iz svake grupe. 

Sutradan mala grupa pođe u pravcu 
šume i umesto da uđe u nju, ona krenu 
duž stene koja je oivičavala plato. To je 
bila Norova zamisao. Tako su prešli oko 
jedan kilometar. Zapovednik grupe koji je 
bio na čelu, dao je znak da stanu. Opazio 
je neku neobičnu životinju vezanu za drvo, 
nalik na kozu. Očigledno je neko privezao. 
Oprezno su kročili u šumu. Ugledali su 
jednu stenu pocrnelu od dima i tragove 
vatre. Videli su jednu pećinu. Nor i Brohed 
pođoše sami prema njoj. 

Pećina je bila prazna, ali u njoj nađoše 
nešto grnčarije primitivnih, ali elegantnih 
oblika, korpe pletene na neobičan način, 
mešine i nekoliko komada svilenkastog 
životinjskog krzna. Zidovi pećine bili su u- 
krašeni slikama u tri boje i predstavljali su 
životinje, biljke, ljude... 

— Mora biti da smo ih užasno uplašili 
— primeti Nor. — Najbolje da se sad 
vratimo na letelicu i da lakim raketama 
krenemo u izviđanje. 


koko 


Nastao je trenutak napetosti i uzne- 
mirenosti na obema stranama. »Urođe- 
nici«, njih pedesetak, stajali su pred ula- 
zom u jednu pećinu. U rukama su držali 
lukove. Većina je imala koplja. Bilo je 
popodne, oko petnaest kilometara od 
letelice. s 

Brohed, Nor Bulig i Sulo Zof približiše 
im se na tridesetak metara. Zapovednik je 
podigao ruku u znak pozdrava. 

Jedan starac bele kose i veoma du- 

gačke brade kročio je napred. 

— Razumeo je — prošaputa Nor. — 
Shvatio je da dolazimo s miroljubivim na- 
merama. 


— Ja, Bramir... — reče starac poka- 
zujuči kažiprstom svoje grudi. 

Brohed, Bulig i Zof se začuđeno 
pogledaše. 


— Pitam se, nije li to puka slučajnost — 
primetio je Brohed. 

— Ne verujem — odgovori Nor. — 
Verovatno je to ime bilo prenošeno s 
pokole-nja na pokolenje da bi označilo 
onog koji misli, koji rasuduje, koji računa... 
Sada bi kod njih to ime trebalo da 
označava starešinu plemena. Treba im 
nešto odgovoriti. Oni to očekuju. 

— Ja, Silis Brohed — reče zapovednik i 
pokaza na svoje grudi, poklonivši se. Sta- 
rac učini isti pokret i zapljeska rukama. 
Pojaviše se dve žene — prve koje su ug- 
ledali — dve divne visoke žene, nasme- 
šemih lica. One su donele neku vrstu 
čuture od kože i jedan mali čanak. Bez 
ikakvog straha prišle su posetiocima, 
napunile čanak nekom žutom tečnošču i 
pružile ga zapovedniku. Kad je okusio 
napitak lice mu se ozarilo. 

— To je kao naša rakija — rekao je 
prijateljima. — Dobro je. Kao kilba. 

— Dobro — ponovi jedna od žena. — 
Dobro, da... Dobro kibilbar. 

Starac im se polako približio. On pruži 
ruku zapovedniku broda koji je prihvati i 
snažno stisnu. Odjednom, kod urodenika 
popusti sva napetost. Ipak, posetioci su se 
pitali kako če se ovo svršiti. 

Otpočeo je razgovor. Ispočetka težak, 
jer nisu govorili istim jezikom. Medutim, 
Nor je odlično poznavao »starogalaktički 
jezik« i prvi se vrlo dobro snašao. 

— Vi, — govorio je Bramir — došli s 
neba. Vi poslao veliki Bramir... Vi nas 
mnogo uplašili. Vi nas uspavati... 

Nor je uspeo da mu objasni da je to 
bila greška. 

x k k 

Te iste večeri, ležeći na mekim krzne- 
nim ležajima koje im je u jednoj pećini 
prostro stari poglavica, Brohed, Nor, Sulo i 
Lil Botir su tiho razgovarali: 

— Sta mislite, Nore, — upita Botir — 
kako je moguće da oni za deset vekova 
nisu postigli nikakav napredak? 

— Ne verujem da je to sasvim slučajno 
— odgovori Nor. — Čitavo popodne sam 
razgovarao sa starcem. Imam utisak da se 
nešto dogodilo u toku njihove evolucije. 


Jer, ne mogu sebi objasniti da su zaboravili 
da pišu, njihovi preci su to morali znati, ili 
bar oni koji su ovde iskrcani. Kažem zato 
što sam se raspitivao kod poglavice. Pitao 
sam ga da li on i njegov narod žele da 
poboljšaju svoj život i sudbinu. Zavrteo je 
glavom i odgovorio: »Ne... Veliki Bramir to 
ne želi... A ni mi...« 

Na koga misli kad kaže »Veliki 
Bramir«? — upita Sulo. 

— Mislio sam najpre da je to šef koji 
vlada ovim plemenima, ali najzad sam 
shvatio da je to njihov bog, koji po 
njihovom mišljenju živi na nebu. 

— Vrlo zanimljivo — reče Botir. 

— Dok smo se šetali pitao sam ga da li 
su srečni. On je raširio ruke i pokazao na 
dolinu: »Sve je ovo naše: biljke, životinje, 
reke, stenje... Sve je to veoma lepo, 
veoma dobro... Mi vrlo srečni... Stalno 
igramo, lovimo, trčimo, plivamo, dobro 
jedemo... Zašto menjati? Kad se budete 
vratila Velikom Bramiru, recite mu da smo 
vrlo srečni, vrlo zadovoljni...« 

— On vam je to rekao? — upita Lil 
Botir. 

— Pitajte ga sami i on če vam reči. 
Uostalom, izgleda da su oni očekivali naš 
dolazak. Kod njih postoji jedno staro pro- 
ročanstvo koje veli da če im jednog dana 
izaslanici Velikog Bramira doči u posetu da 
vide da li su srečni. Čini mi se da su oni 
zaista srečni i zadovoljni. Nekoliko puta 
dnevno se kupaju u velikoj reci. Koliko se 
oni sečaju, izmedu njihovih plemena nikad 
nije bilo ratova. 

— Čudno — ponovi Botir. — Ako bismo 
ih »normalizovaliix možda bi postali 
pristojni gradani... Ali, iz toga če izvuči 
zaključke Veliki simpozijum. 

— Da — reče Sulo Zof. 

Kad se Lil Botir povukao u svoj kut za 
spavanje, zapovednik prošaputa: 

— Naš prijatelj izgleda pomalo zbu- 
njen. 


koko 


Na planeti Malo ostali su gotovo mesec 
dana. Dodiri sa stanovništvom bili su 
gotovo stalni, članovi ekspedicije izlazili su 
bez ikakvog straha, pričali s ljudima, kat- 
kad lovili s njima, zabavljali se i delili ob- 
roke. Jedino su normalizatora uporno od- 
bijali da napuste letelicu. 

Dan odlaska bio je utvrđen zajedničkim 
sporazumom šefova grupa. Oni se opros- 
tiše od starog Bramira i zahvališe mu na 
gostoprimstvu. Ponudiše mu darove, ali ih 
on odbi govoreći: 

— Ne, nama te stvari nisu potrebne. 
Ali, sigurno recite Velikom Bramiru koji 
upravlja celom prirodom, da smo mi 
srećni, vrlo srećni... 

Kada su se oprostili, Lil Botir reče 
svojim saputnioima: 

— Kakva šteta što ti ljudi nisu »norma- 
lIzovani«! Veoma su simpatični... 

Nor Bulig ne reče ništa, ali je pomislio: 
»Kakva šteta što se pomišlja na njihovo 
»normalizovanje«! U suštini imao je neku 
neodređenu želju da ostane na ovoj 
planeti. 

Popodne su se svi okupili u velikoj 
dvorani za sastanke. Prisustupilo se pro- 
zivci, da bi se videlo da li su svi ukrcani. 
Nedostajala su tri člana posade. 

— Gde li samo mogu biti? — upita Sirto 
Moan, okrećući se zapovedniku. 

— Nemam pojma — odgovori ovaj. 

— Moramo ih pronaći, to je moja stvar 
— reče Moan. 

Posle komešanja koje je nastalo, jedan 
astronaut reče: 

— Ja sam ih video još pre jednog časa. 
Dali su mi zatvoreno pismo i tražili da ga 
otvorim tek kad uzletimo. Rekli su mi da je 
reč o nekoj opkladi između njih i da žele 
da neko treći drži kopiju da posle ne bi bilo 
prigovora. 

— Otvorite taj koverat! — viknu Sirto 
Moan. — | odmah pročitajte šta piše. 

U pismu je stajalo: 

»Mi, dolepotpisani: Pilo Aodon, Ilo Zrak 
i Lol Roaris, odlučili smo da ostanemo na 
planeti Malo, gde nam se sviđa i gde ćemo 
se oženiti. Ne treba da nas tražite i mislite 
da smo nastradali. Jedino što nas je zade- 
silo, to je da smo našli sreću. Ako nas neko 
bude tražio, neće nas naći, jer mi ćemo biti 
daleko odavde i dobro skriveni. Pozdrav 
celoj posadi.« 

Tako nešto bilo je neshvatljivo. Nasta 
kratak tajac. Zatim Sirto Moan zagrme: 

— To je odvratno... Treba ih odmah 
pronaći... i zatvoriti sve dok se ne »opo- 
rave«. Glupo je što nismo poveli ekipu za 
oporavljanje. Treba »normalizovati« sve 
tupavke na ovoj planeti. Zapovedniče, 
treba odložiti polazak... 

— Zalim — reče zapovednik. — Očajan 
sam zbog ove trojice i najoštrije ih osu- 
đujem. Delim vaše mišljenje, Moane, što 
se tiče oporavka. Međutim, ja moram izvr- 
šavati samo opšta naređenja koja je dao 
Veliki simpozijum u vezi sa istraživačkim 
putovanjem van naše Republika! Sto se 
tiče polaska, on može biti odgođen samo u 


dva slučaja: ako je broj odsutnih veći od tri 
odsto ljudi ukrcanih na brod, što ovde nije 
slučaj... 

— | ja takođe smatram da je odvratno 
ono što su učinila ona trojica — upade Bo- 
tir. Međutim, zapovednik je u pravu. Takve 
je naređenje... Krećemo za četvrt časa. 


6. 


Planeta Jorga, prema kojoj su se sad 

kretali, bila je u sastavu najbliže zvezde. 
Trebalo je svega tri dana leta do nje. 
. Trećeg dana, Nor Bulig, Ilo Sarap, Sulo 
Zof i njegova žena našli su se u kabini za- 
povednika Broheda. Pitali su se šta će 
zateći na Jorgi. 

— Pretpostavljam — reče Sulo — da 
potomci ovde iskrcanih dobrovoljaca ima- 
ju mnogo složeniju civilizaciju nego što je 
ona koju smo videli na Malou. 

— Jeste — reče zapovednik smešeći se 
— jer su ti ljudi dobili sve moguće knjige o 
elektronici koja je i onda bila veoma 
razvijena. 

Ela Gror, ljupka Suloova supruga, poče 
da se smeje. 

— Najzanimljivije je da saznamo da li 
su i oni napredovali kao i mi. Nije nemo- 
guće da su i oni proizveli elektronske 
mozgove, da imaju svog Bramira koji se 


brine i upravlja, pa čak i da su 
»normalizovani« kao mi. 
— To nije nemoguće! — uzviknu Nor. 


— Jer, ako se ne vodi računa, elektro- 
tonika do toga mora dovesti kad-tad... 

— Možda — reče Ilo .— Ali, Nore ti 
znaš kao i ja, jer si arhivista, da istorija 
nikad ne prolazi istim putem dvaput. 

— To je istina. Ali se nadam da ono što 
ćemo naći još uvek nije gore od onog što 
imamo u našoj Republici i što je poslednji 
domet civilizacije. 

— Uskoro ćemo znati na čemu smo — 
reče zapovednik. 

x k k 

Pet minuta kasnije svi na letelici znali 
su da je Jorga »plavo-zelenog« tipa, tj. 
nešto drukčija od Zemlje u pogledu boje 
vegetacije, da je njena atmosfera izuzetno 
prozračna i jasna, da se na njenoj osvet- 
ljenoj strani pruža jedan veliki kontinent i 
da se na njemu već vidi više gradova. 

Nor Bulig je bio s prijateljima u dvorani 
za sastanke gde se nalazila većina članova 
ekspedicije. Vladala je ista živost kao i pre 
spuštanja na planetu Malo. Jedan zvučnik 
objavio je da će letelica pristati u blizini 
jednog od gradova. 

Sirto Moan naredi da se umire, pa 
onda objavi: 

— Postupićemo kao i na Malou. Najpre 
će izaći normalizatori radi obezbeđenja. _ 
Jedino će šefovi odeljenja poći u izviđanje i 
eventualno uspostavljanje dodira sa 
stanovnicima. 

Proteklo je pet minuta, kad se pojavio 
zapovednik Brohed. Bio je zbunjen. 

— Bojim se da nećemo moći da se 
spustimo u predviđenom vremenu — reče 
on. 

— Šta se desilo? — upita Nor. — Kvar 
na mašinama? 

— Ne... Sve rade odlično. Međutim, 
maločas smo između Jorge i nas otkrili 
magnetsko polje... 

— Magnetsko polje? — upita Moan. — 
Kakvo polje? 

— O, to nije nepoznata pojava, mada je 
vrlo retka— reče Brohed. Reč je o zra- 
čenjima koja predstavljaju neprolaznu pre- 
preku. Svaka letelica koja bi mu se 
približila, došla bi u opasnost da eks- 
plodira... Promenib sam pravac leta da bih 
zaobišao prepreku. 

Nastade žagor razočaranja. Zapovednik 
napusti dvoranu, a kad se posle četvrt časa 
vratio bio je u većoj nedoumici nego 
ranije. On objasni: 

— Izvršena je analiza zraka. Sasvim je 
nepoznat i kod nas nije registrovan. Ali, 
nije ništa manje nepremostiv. Izgleda da 
se magnetsko polje proteže oko cele pla- 
nete. Jedini način da se u to uverimo, jeste 
da napravimo krug oko nje, naravno na 
bezopasnom odstojanju. Za to nam je 
potrebno više od jednog časa. 

Posle pola časa on se ponovo pojavi, 
bio je ne samo zbunjen, već i prilično 
uzbuđen. U ruci je držao magnetsku traku. 

— Uhvatili smo poruku od njih — rekao 
je zadihano. 

— Pa šta poručuju ti ljudi? — upita 
Moan naduveno. 

— Čućete, ali samo početak, jer poruka 
još nije završena. Žurio sam da vas 
upoznam s njom. 

On uze s jednog stola magnetofon i u- 
ključi ga. Začuo se jasan glas. U naglasku je 
bilo nečeg podsmešljivog. Glas je savršeno 
govorio galaktičkiini savremenim jezikom: 

»PLANETA JORGA ZVEZDANOJ LETILICI 
L2 157 82 T Z 31. — Ova poruka upućena 
je posadi vašeg broda i članovima ekspe- 
dicije. Pozdravljamo vas kao predstavnike 
iste vrste kao što je naša, kao daleke ro- 
dake koji su pošli krivim putem. Medutim 


naše veze s vama ostaće na ovom 
pozdravu«... 

— Ti ljudi su sasvim poludeli! — uzvik- 
nu Sirto Moan. 

Ironičan glas nastavi: 

—...»i objasnićemo vam zašto. Svakako 
se čudite što ste od nas dobili poruku 
putem radija. Niste mislili da smo toliko 
napredovali. Međutim, svakako znate da 
je našim precima kad su ovde iskrcani — 
mnogi su u to doba več bih istaknuti 
elektroničari — bilo za život dato samo 
ono što se odnosilo na elektronsku nauku. 
I njihovi potomci su nasledili to znanje, 
razvijali ga organizujući istovremeno život 
na ovoj planeti, veoma bogatoj izvorima 
svake vrste. Vrlo brzo nam je pošlo za 
rukom da stvorimo sav potreban materijal 
za elektroniku, takođe smo ponovo pro- 
našli i izmislili mnogo drugih stvari za koje 
nismo imali ni osnovne elemente. Ukratko, 
na naučnom polju smo ispred vas. Vi 
zamišljate da ste na vrhuncu svega i da ste 
najlepši cvet civilizacije...« 

Ove poslednje reči izazvaše negodova- 
nje, ali Brohed, nije zaustavio magnetofon 
i ponovo je nastala tišina. 

—...»Mi smo već sto pedeset godina u 
mogućnosti da neposredno uhvatimo bilo 
koju emisiju zvuka ili slike koje dolaze iz 
Vaše Republike. Ovo vam kažem, koliko da 
znate da smo o vama veoma dobro obave- 
šteni. Iz čisto naučne radoznalosti registru- 
jemo vaše glupe zabavne programe, vaše 
blesave filmove, vaše glupe krilatice, koji- 
ma se smeju čak i naša deca od četiri go- 
dine. Znamo da najveći deo svog vremena 
provodite u slušanju tih zvučnih priredaba. 
Znamo da ništa više ne pronalazite, da više 
ništa ne istražujete, da ste se uspavali, 
otupeli, da živite kao mešetari u jednoj ci- 
vilizaciji koja je slična termitskoj« 

Emisija poruke se najednom prekinula. 
Nastala je potpuna i teška tišina. Svi su se 
unezvereno gledali. Tako nešto nikad nisu 
čuli... 

Najednom počeše svi da negoduju, čak 
i »normalizovani«. Culi su se uzvici: »To je 
čudovišno!«... »To je odvratno!«... »Ti ljudi 
su ludaci, treba ih vezati«... »Treba ih 
kazniti!«... Svi su govorili u isti mah. Nor 
Bulig se naže prema Ilou i šapnu mu: 
Mislim da se nikad nisam ovako 
zabavljao. 

Utom u dvoranu ude jedan član posade 
i predade nešto zapovedniku. On se diže i 
mahnu rukom: 

— Doneli su nastavak poruke! 

Odmah zavlada tišina. Sirto Moan je 
bio modar od besa, dok je njegova sup- 
ruga, koja je na sastancima uvek sedela do 
njega, bila veoma spokojna. 

— Da čujemo nastavak — reče Brohed. 

— Dobro, nastavite — složi se Moan. 

Ponovo se začu podsmešljivi glas : 

— »Znamo da ste bili »normalizovani«, 
kako sasvim tačno kažete, tj. bili ste pod- 
vrgnuti jednoj jedinstvenoj normi, tako da 
ste postali slični automatima čiji su moz- 
govi napravljeni po jednom uzoru. Mi zna- 
mo da obožavate svog Velikog Bramira 
kao što se obožava neki bog, što je vrhu- 
nac gluposti, jer vaš Veliki Bramir nije ništa 
drugo do mašina... Zato idite svojim 
putem. Pošto sprovodite anketu, a mi ne 
želimo da se vratite bez ikakvog znanja o 
našoj civilizaciji, prenečemo vam nekoliko 
emisija koje če vam pokazati kako se mi 
zabavljamo. Kroz četvrt sata uključite 
svoje prijemnike... Ako jednog dana 
ponovo postanete ljudska bića, normalna 
— u pravom smislu te reči — može doći u 
obzir da vas dočekamo kao prijatelje. U 
tom očekivanju želimo vam srećan put! 
Planeta Jorga vas pozdravlja!« 

Glas ućuta. Zavladala je tišina. Svi pri- 
sutni bili su toliko potreseni da su za tre- 
nutak ostali nemi. Neki su bili užasnuti, a 
na nekima se videla preneraženost i utuče- 
nosi. Na nekima se čitao bes, negodovanje 
i poniženje. Nor je primetio da je više 
žena, među kojima i njegova, tiho jecalo. 
Međutim, mogli su se videti i mirni i 
nedokučivi izrazi lica. 

Tada je odjeknuo glas Sirtoa Moana: 

— Zabranjujem uključivanje radio-pri- 
jemnika i televizora! Zabranjujem upotre- 
bu otozona! 

— Zašto, dragi moj? — upita ga zapo- 
vednik ljubazno i pomalo ironično. 

— Zato što ne želim da se slušaju te 
odvratnosti. 

— Ne vidim s kakvim pravom biste me 
u tome sprečlli. 

Moan pomodre od besa. On ljutito 
ispruži kažiprst prema zapovedniku i viknu: 

— Vi, vi klizite prema »nepostojano- 
sti«. Zalim što ovde nemam mogućnosti da 
to dokažem... 

— Dragi, nemoj se nervirati — umeša 
se njegova supruga. Zoa Belrir. — Svi smo 
već dosta iznervirani. Što se mene tiče, 
nemam baš nikakvu želju da slušam 
emisije tih... tih luđaka. Međutim, ti ih 
moraš videti, čak zabeležiti na traku. To 
spada u sastav ankete... 


— Vaša žena je u pravu — reče Lil 
Botir. — Predlažem da ovaj posao obave 
samo šefovi grupa. Da li se slažete, 
gospodo? ...Gospodine Buliže? 

— Slažem se — reče Nor, trudeći se da 
ne privuče pažnju na sebe. Smatrao je da 
normalizatori mogu postati opasni. 

— Nismo doneli odluku šta da radimo 
— ponovo istupi Moan. — Naređenje je da 
se spustimo na svaku planetu koja je u 
planu. Jeste li sigurni Brohede da to 
zaštitno polje nije samo neki blef? 

— Hodite — pozva ga Brohed. — Pusti- 
ću u pravcu polja jednu raketu. Videćemo 
šta će se dogoditi. 

Šefovi grupa koji su prisustvovali ovom 
ogledu videše kako se raketa raspade tri 
minuta posle napuštanja letelice. 


koko 


— Dakle, šta mislite o ovom doživljaju, 
da ne kažem o neprilici? — upitao je zapo- 
vednik kad su se te veče sastali u njegovoj 
kabini. 

— Mislim da je to bila najveća radost u 
mom životu — reče Ela Gror. — Kakva 
uvreda za normalizovane! 

— Da li je to uticalo na njih? — intere- 
sovao se Nor. H 

— Možda — odgovori Sulo Zof. — Si- 
guran sam da su mnogi od njih bili 
poljuljani. 

— | ja mislim. Očigledno je da su bili 
uzbudeni — reče Brohed. 

— Ono što je najviše pogodilo članove 
ekspedicije nisu istine kojima ih je pogodio 
govornik sa Jorge, več činjenica da su na 
toj planeti otkrili stvari koje ni naš Veliki 
simpozijum nije našao — reče Ilo Sarap. 

— Čak su i normalizatori bili pomalo 
užasnuti. — reče Nor. — | zbog toga mora- 
mo biti oprezniji no ikad. 

— Sta kažu šefovi grupa koji su videli 
emisije sa Jorge? 

— Ništa, odgovori Nor. — Jedino se 
Moan rastrgao proklinjuči. Ostali nisu ko- 
mentarisali. Lil Botir je rekao: »Zadovo- 
ljimo se zasad da pribeležimo sve ovo...« 


7. 

Dva dana kasnije stigli su na planetu 
Sormak i na njoj se zadržali samo jedan 
čas. Uostalom, Brohed je pristao da se 
spuste samo na navaljivanje Moana, koji je 
izjavio da se moraju slušati naredenja koja 
je dao Bramir. 

Medutim, bilo je jasno da na ovoj pla- 
neti nema živih stvorenja. Dovoljan je bio 
samo jedan pogled kroz elektronski tele- 

skop, pa da se vidi da je taj svet mrtav. 
Jedino su okeani imali lepu plavu boju. 
Medutim, kontinenti su bili zgarišta pepe- 
la, peska i sasušene gline. Gradovi su bili u 
ruševinama. Ni najmanjeg traga vegetaciji. 

Letelicu nisu napuštali dok nisu izvršili 
proveravanje tla, i to se pokazalo opravda- 
no. Planeta je bila radioaktivna i to u 
velikoj meri. 

— Pa da, sad mi je jasno šta se ovde 
dogodilo — reče Brohed kad je saznao 
rezultate analize. — Ovde su bili iskrcani 
stručnjaci za nuklearnu fiziku, i izgleda da 
se razvila sjajna civilizacija. Planeta je bila 
nastanjena i verovatno podeljena u više 
nacija, s različitim interesima. Ali, pored 
ostalog, oni su proizvodili i bombe, i to 
obimno. Na kraju su ih upotrebili. Prema 
našim analizama, drama se odigrala pre 
dve-tri godine. 

— Godine koje sam proveo istražuiuči 
po tajnim arhivama — reče Nor zamišljeno 
— naučile su me da ljudsko ludilo moža 
dobiti najrazličitije oblike... Ali, kad se sve 
svede, pitam se da li je bolje biti mrtav ili 
»normalizovan«. 

— To je gotovo isto — reče zapoved- 
nik. — Ali, mi, takozvani »nepostojani«, mi 
smo živi i probudeni. 

U hodnicima odjeknu zvonce. Bio je to 
poziv šefovima grupa na uži sastanak. Oni 
se uputiše u salu. 

— Dakle? — upita Moan. 

— Tačno je onako kako sam mislio — 
reče Brohed. — Ova planeta je postala 
radioaktivna posle jednog atomskog rata. 

— Eto, vidite — pobedonosno reče 
Moan. — Bio sam u pravu. Kad ljudi ne- 
maju Velikog Bramira da ih vodi, mogu 
dospeti samo do gluposti ili do katastrofe. 
Naš izveštaj o planeti Sormak biče brzo 
gotov. Mislim da možemo odmah krenuti. 


koko 


Već nekoliko dana boravili su na pla- 
netiHil. 

— Konačno, evo ljudi koji nisu mnogo 
napredovali, ali su bar razboriti — govorio 
je Lil Botir. — Mislim da nećemo imati 
mnogo muke da ih ubedimo u prednost 
»normalizacije« i uzdignemo na naš 
stupanj tehnike... 

Ovaj svet nije imao nijednog većeg gra- 
da. Posmatrajući planetu, pre ateriranja, 
članovi ekspedicije su ugledali ogromne 
obrađene površine, ali vrlo malo naselja. 
Nasuprot tome, kad je počelo približava- 
nje, mogli su videti bezbroj sela i izdvoje- 
nih zgrada udaljenih jedna od druge. 


— Ovde se razvila isključivo poljopri- 
vredna civilizacija — reče Nor svojim prija- 
teljima. — To me ne iznenađuje, jer ljudi- 
ma koji su ovde iskrcani ostavljena su 
samo dela iz poljoprivrede, alatke i romani 
koji hvale život na selu. 

Zapovednik Brohed spustio je letelicu 
pored jednog manjeg naselja, čak je i Sirto 
Moan brzo shvatio da je nepotrebno slati 
organe bezbednosti. Jer stanovnici su 
radosnih lica trčali u susret, s rukama 
prepunim cveća. 

Članovi anketne komisije uspeli su da 
za petnaest dana saznaju sve o ovim ljudi- 
ma i niihovom načinu života: gotovo svi su 
obrađivali zemlju, koja je bila veoma 
plodna. Međutim, njihova industrija se og- 
raničila samo na proizvodnju poljopriv- 
rednih sprava. Imali su automobile, prilič- 
no spore, a nisu znali za radio, televiziju, 
vazduhoplovstvo i železnicu. 

Njihovi najveći gradovi bili su, u stvari, 
mirne varošice gde su se mogle naći po 
dve fabrike koje su proizvodile stvari za 
domaćinstvo i svakidašnju potrebu. Ljudi 
nisu bili ni bogati ni siromašni. Govorili su 
arhaičnim, ali lako razumljivim jezikom. 

Istraživače su dočekali s najvećom lju- 
baznošću. Neka neodređena legenda pro- 
ricala je njihov dolazak, a sećanje na 
Galaktićku Republiku nije nikad bilo sasvim 
izbrisano. 

— Ovi ljudi su prozračni kao izvorska 
voda — govorio je Nor svom prijatelju 
Ilou. 

— Seljačke civilizacije često veoma po- 
lako napreduju i možda je u tome tajna 
sreće, dragi moj. Da li bi voleo da živiš na 
ovoj planeti, Nore? 

— Kad dobro razmislim, ne... — reče 
Nor. — Ali, ipak više ovde nego u Bentomi- 
ru. Ovde se lakše diše, čovek se oseća 
komotnije... Međutim, ja drukčije zamiš- 
ljam jednu prijatnu civilizaciju... Razumeš li 
šta hoću da kažem? 

— Razumem, zato sam i radoznao da 
saznam šta ćemo zateći na ostalim 
planetarna... Ovoj nedostaje malo... kako 
bih rekao ...malo živosti, začina, soli... 

Posle tri nedelje sastali su se šefovi 
grupa i utvrdili polazak kroz tri dana. Lil 
Botir je bio zadovoljan boravkom ovde, 
stalno je ponavljao: 

— Ništa neće biti lakše nego »norma- 
lizovati« ove ljude. Uveren sam da će tako 
odlučiti i Veliki simpozijum. 

8. 
Planeta Nila bila je božanstvena. Po 

svom vanredno prijatnom podneblju, po 
pejzažima koji su podsećali na najlepše 
krajeve na Zemlji, ali s nečim nežnijim, 
prisnijim — rajskim. Ona je to bila i po 
svojim stanovnicima i po načinu na koji su 
oni organizovali svoj život. 

O, ne, na Nili nije bilo tako velikih i tako 
savršeno organizovanih metropola kao u 
Galaktičkoj Republici. Jedva da je bilo 
gradova. Ali, njeni stanovnici su znali da za 
svoje zadovoljstvo izvuku najviše iz divnih 
predela i prirodnih bogatstava. Njihovi do- 
movi bili su skriveni u pravim gnezdima 
zelenila i cveća. Livade su ličile na divne 
vrtove kojima su lutale pitome životinje. 
Fabrike se nisu mogle videti pošto su bile 
pod zemljom. 

Na Nili su veoma visoko cenili muziku, 
umetnost i najsuptilnije priredbe. Ljudi koji 
su ovde iskrcani pre hiljadu godina bili su 
isključivo umetnici. Imali su samo jednu 
misao: ostvariti svoje snove u ovom bla- 
goslovenom svetu. 

lako nije morala biti obrađivana, zemlja 
je obilno pružala najsočnije voće, najhran- 
ljivije biljke, bezbrojne vrste pečurki od 
kojih nijedne nisu bile otrovne, a sve su 
uspešno zamenjivale meso. Ovde su živeli 
vegetarijanci. Što se tiče metalnih ruda, 
bilo ih je u izobilju, čak i onih najređih na 
svetu. 

Nilanjani su ovladali svim naukama čo- 
večanstva, ali za svoje potrebe koristili su 
samo najneophodnija dostignuća tehnike: 
ona koja su im davala električnu energiju, 
predmete za svakodnevnu upotrebu i brza 
prevozna sredstva — male i lake helikop- 
tere. Državna uprava se gotovo nije ni ose- 
ćala. U prvom članu njihovog ustava kaže 
se da svaki građanin mora poštovati slobo- 
du i ličnost sebi sličnih. Clan drugi odnosi 
se na ograničenje rađanja, »da ne bi naša 
planeta postala prenaseljena i da bi svako 
mogao svestrano uživati u blagostanju 
koje ona pruža«. Svi su radili, ali samo 
četiri dana u nedelji i to po dva časa 
dnevno. 

Možda prvi put u svom životu, Nor je 
imao osećanje da slobodno diše i to među 
ljudima koji su ga razumeli. Međutim, 
nekoliko časova posle uspostavljanja kon- 
takta sa stanovništvom koje je bilo vrlo 
gostoljubivo, Sirto Moan je prezrivo 
izjavio: 

— Oni su zaostali... Oni čak ne znaju za 
postojanje Velikog Bramira. 

Ali u toku narednih dana, čak je i šef 
normalizatora postao osetljiv na pitomost 


života i tananost običaja na ovoj planeti. 
Postao je manje osoran prema svojim 
kolegama. MH 

Nor je doživeo Jedno iznenađenje: Zoa 
Belrir, koja je bila na koncertu sa svojim 
mužem, nije bila obučena u klasičan kom- 
binezon od sintilaksa. Imala je na sebi »ni- 
lansku« haljinu, vrlo lepu svilenu haljinu 
zelene boje mladog badema, koja je još 
više isticala njenu lepotu i činila je još žen- 
stvenijom. Na izlasku s koncerta on se 
srete s njima, te nije mogao da izbegne 
nekoliko učtivih rečenica. To je bilo prvi 
put da Moan bude tako srdačan prema 
Noru. 

— Događalo mi se, Buliže, da se s vama 
ne slažem i da vas grubo opominjem — re- 
če šef normalizatora. — To je bilo samo 
zbog mog osećanja odgovornosti... Nadam 
se da mi ne zamerate... 

— Svakako ne, i neka za to bude hvala 
Velikom Bramiru! — odgovori Nor. 

— Kako vam izgledaju ljudi sa ove 
planete? 

— Trudim se da ih oprezno proce- 
njujem — odgovori Nor. 

Zoa pogleda Nora ali on, na nesreću, 
nije mogao da protumači značaj tog pog- 
leda. Ona se umeša: 

— Ja nalazim da su divni, mili. 

Sirto kao da se naljuti. Medutim, ona 
veselo dodade: 

— O, znam da ti smatraš da su oni 
zaostali i možda si u pravu. Ali, Veliki 
Bramir če o svemu odlučiti kada mu 
podnesemo izveštaje. 

— Da — odgovori Moan klimajuči gla- 
vom. — On če jedini znati šta treba raditi. 
U pravu ste, Buliže. Tnidimo se da budemo 
objektivni. 

Kad su se trenutak kasnije rastali, Nor 
je imao utisak da mu je Zoa Stisnuia ruku 
sa izvesncm toplinom. To ga je uzbudilo. 
Osečao je da je sve više i više zaljubljen u 
tu zagonetnu i toliko ptivlačnu ženu. 

x k xk 


Na Nili su se nalazili već više od mesec 
dana i niko nije pominjao odlazak. To 
pitanje je prvi postavio Lil Botir. 

— Ovde smo gotovo pet nedelja — re- 
kao je šefovima grupa — i prema tome, 
već smo dovoljno obavešteni o ovdašnjoj 
civilizaciji. Krajnje je vreme da nastavimo 
sa svojom misijom. Duži boravak sa ovim 
ljudima naškodio bi objektivnosti s kojom 
moramo raditi. Dakle, predlažem da kre- 
nemo sutra. Moane, vi se naravno slažete 
s tim? 


20 


— Potpuno. 

— A vi, gospodo? 

Niko se nije usudio da stavi neku pri- 
medbu. Ali, te iste večeri. Nor Bulig, Ilo 
Sarap i zapovednik Brohed pozvaše svoje 
»nepostojane« prijatelje — sad ih je bilo 
četrdesetoro — za sastanak u kući gde su 
stanovali, kod Onirila, jednog od najpoz- 
natijih pesnika na planeti. 

Oko deset časova sakupilo se njih tride- 
setoro u salonu Firila Onirila, starog 
čoveka mrtvih očiju, koji ih je posmatrao 
radoznalo i sa izvesnom strepnjom. Nor 
Bulig mu je otkrio kakvo stanje vlada U Ga- 
laktičkoj Republici. Pesnik je bio uplašen 
kad je saznao kakvi su rezultati »nor- 
malizacije«. 

— Sad shvatam zašto neki od vaših ko- 
lega ostavljaju utisak kao da su mesečari. 
A kad govore, stiče se utisak da recituju 
unaprcd spremljene rečenice i da ih znaju 
napamet. Ravnodušni su prema svemu le- 
pom i skladnom i kao da su svi rađeni po 
istom uzoru. 

Tada mu je Nor objasnio da ima i »ne- 
postojnih«, malobrojnih i nemoćnih da iz- 
mene sve to, te su primorani da kriju svoja 
osećanja i svoje ličnosti kao što se krije 
neka fizička mana. Domaćin je svoje goste 
ponudio nekim prijatnim pićem koje je 
ličilo na vino sa Madere i kad je hteo da se 
povuče, zapovednik mu se obrati: 

— Ostanite, ostanite dragi domaćine. 
Sad ćemo razgovarati o ozbiljnim stvarima, 
ali dobro je da ih i vi čujete. Neke od njih 
će sigurno povećati vašu uznemirenost, ali 
treba da znate sve šta mislimo i čemu se 
nadamo mi, »abnormalni«... | moči čete 
sigurno da nam date neki koristan savet. 
Vaš duh je slobodniji od našeg. A sad, 
Nore, izložite situaciju. 

— Mislim — poče Nor — da smo stigli 
na prekretnicu našeg putovanja. Od kako 
smo krenuli, naša mala grupa »nepo- 
stojanih« stalno je rasla. Sad nas ima 
četrdesetoro, ne računajuči one koji su nas 
napustili za vreme putovanja. Mnogo nas 
je još pre polaska bilo »nepostojano«... 

— To je savršeno tačno — javio se Ror 
Sigman. — Dok sam slušao poruku sa 
Jorge bio sam zasenjen i imao sam osečaj 
da se sav otupeo budim iz dugog sna u koji 
sam bio utonuo celog svog života. 

— Moja strahovanja su jednostavna — 
reče Nor, — Znam da večina od nas 
pomišlja samo na jedno: ostati ovde. Neka 
dignu ruku svi oni koji to žele. 

Svi digoše ruke. 


— Bio sam siguran u to — nastavi Nor 

— Ali, ako mi, »nepostojani« napus- 
timo letelicu, znate li šta če se dogoditi? 

— O, znamo dobro! — uzviknu Ror 
Sigman. — Kad ova ekspedicija bude za- 
vršena i kad Veliki Bramir bude proučio 
izveštaje, poslače novu ekspediciju za 
»normalizovanje« ovih planeta... Medu- 
tim, mi bismo imali jednu ili dve godine 
sreče... 

— Što se mene tiče — umeša se Bro- 
hed — ja imam jake razloge da ostanem 
ovde. Sreo sam onu s kojom mislim da se 
oženim za ceo život: to je kči našeg dragog 
domačina. Ali, ako masovno napustimo 
letelicu, niko više neče moči da se pozove 
na pravila i spreči Moana i njegove norma- 
lizatore da potraže begunce. A oni bi nas 
pronašli. Sem toga, to ne bi omelo kasniju 
»normalizaciju«. 

— U tom slučaju — reče Sor Bilis — 
pošto ste vi Brohede odlučili da nastavite 
putovanje, zar ne bismo mogli da vučemo 
žreb i odredimo one koji če ostati, da biste 
mogli protiv Moana da se pozovete na 
pravila? 

— Ne — odmahnu Brohed glavom — 
jer ne znamo koliko bi još »nepostojanih« 
koje nismo otkrili želelo da ostanu. Ima 
nešto bolje. Ima nas nekoliko koji mislimo 
da bismo mogli da spasemo zaboravljene 
planete, pa čak možda da izvučemo galak- 
tičku civilizaciju iz njene učmalosti. Nore, 
iznesite svoj plan. 

— Moj plan se sastoji u tome — poče 
Nor posle kračeg razmišljanja — da posta- 
nemo gospodari ove letelice i da mi 
budemo ti koji če podneti izveštaje 
Velikom Bramiru. 

— To je nemoguće! — uzviknu Sor Bilis. 
— Kako to izvesti? Silom? Malo nas je. 
Nemamo oružja. Prolivanje krvi nam je 
odvratno. 

— Znam da na prvi pogled izgleda da se 
zavaravam, a u svakom slučaju postoji i 
rizik — nastavi Nor. — No, kao što maločas 
rekoh, naša grupa stalno raste. Onog dana 
kad budemo mogli da skinemo maske, 
bičemo svakako prijatno iznenadeni kad 
vidimo koliki je broj naših istomišljenika. 
Medutim, ostalo nam je da posetimo još 
pet planeta i to planeta koje su morale 
razviti sjajne i slobodne civilizacije. Dakle, 
ono što sada treba učiniti, to je nastaviti s 
putovanjem i brže otkrivati nepoznate 
»nepostojane«. Moj prijatelj Ilo Sarap 
spremio je izvestan broj testova koji bez 
opasnosti mogu da otkriju »nepostojane«. 

On če vam objasniti svoj metod posle do- 
nošenja odluke koju moramo doneti 
večeras. Ubeđen sam da bismo mogli da 
spasemo ove planete. Zato, potrebno je 
nastaviti sa ovim putovanjem. 

— Hteo bih da dodam nešto u vezi sa 
uticajem na bramirsku civilizacizu, što je 
pomenuo Brohed — reče Sulo Zof. — | to 
je vrlo jednostavno. Još dok ste bili »nor- 
malizovani«, tj. hipnotisani ljudi, verovali 
ste da je Bramir bog. No, on je samo jedna 
mašina. Sve što je učinio za osam vekova, 
to je bilo po naređenjima. Međutim, ako 
bi mu se dala druga naređenja, on bi isto 
tako slušao. Ako bi pedeset članova ove 
ekspedicije postali »nepostojani«, posle 
povratka na zemlju mogli bi, uz izvesnu 
opasnost, da upravljaju Bramirom. Uosta- 
lom, »denormalizacijiix bi trebalo vršiti 
postupno. Ne želim sada da budem 
opširniji. Ja verujem, kao i moji prijatelji, 
da ćemo posle posete dvema ili trima 
planetarna, ako se sve dobro svrši, biti u 
većini u letelici. Svakako, najteže će biti 
onemogućiti normalizatore, no stekao sam 
utisak da je čak i Moan postao osetljiv na 
prijatnosti života ovde na Nili. Ne zabo- 
ravimo da je već dosta njihovih ljudi na- 
pustilo brod. 

Ove reči ostavile su dubok utisak na 
sve. 

— Sad znate naše planove — reče Bro- 
hed. Najpreče je da se nastavi s 
putovanjem i otkrivanjem »nepostojanih«, 
koje treba obavestiti i obavezati da nas- 
tave s putovanjem do kraja. To je obaveza 
za sve. Dragi moj domaćine, imate li da 
nam date kakav savet? 

— U početku sam se uplašio onog što 
sam čuo — reče stari pesnik uzbuđeno. — 
Na ovoj planeti ne postoji nijedno ljudsko 
biće koje bi prihvatilo ono što nazivate 
»normalizacijom«. Međutim, sad sam 
miran i siguran da ćete uspeti. Daću vam 
jedan savet: budite smeli, ali i oprezni. 

— Bićemo — reče Brohed. — A sad, oni 
koji se slažu s nama, nek dignu ruku. 

Svi digoše ruke. Odluka je 
jednoglasna. 


bila 

Drama se odigrala sutra na letelici 
prilikom prozivke. »Nepostojani« članovi 
grupe bili su svi prisutni. Nedostajalo je 
dvadeset tri osobe. Petnaest muškaraca i 
osam žena. Sirto Moan se užasno razjario. 
Obratio se Brohedu. 

— Ovog puta se ne možete pozvati na 
pravila. Procenat je uveliko premašen. U 


ime Velikog Bramira naređujem vam da 
zaustavite motore. Pokrenuću sve da pro- 
nađem begunce. Svi, izuzev šefova grupa, 
ostaće na brodu do polaska, makar i kroz 
dva meseca... 

— Slažem se s vama — reče Lil Botir. 

— Ne mislite li da... — reče zapoved- 
nik. 

— Ni reči, Brohede! — grubo ga prese- 
če Moan. — Inače, biću prinuđen da vas 
smatram saučesnikom ovih begunaca. 
Uvek sam mislio da je vama i još nekima 
potreban »oporavak«. u 

Nor Bulig je video kako Zoa Belrir vuče 
svog muža za rukav, pokušavajući da ga u- 
miri. Ali, on je ljutilo pogleda i odgurnu, a 
zatim se razdera: 

— Sastanak je završen! Vratite se u 
svoje kabine! 

x k k 

Deset minuta kasnije Nor i Ilo bili su 
kod Broheda. 

— Pitam se — poče zapovednik — šta 
će taj tupavko da uradi. To može da 
dovede do pokolja. 

— Moramo ga sprečiti — reče Nor. — 
Begunci treba sami da se vrate. Ohrabren 
sam kad vidim koliko ih je. Ustvari, u 
našem je najvećem interesu da ih okupimo 
ovde... 

— U pravu ste — složi se Brohed. — 
Hajdemo do Onirila. On će sigurno naći 
neki način da se s njima stavi u vezu i da 
im objasni šta od njih očekujemo i zašto... 

— Idemo, zapovedniče, pošto mi ima- 
mo prava da napustimo brod. 

Normalizatori su već bili stupili u dej- 
stvo i istraživali okolinu. Sa svih strana čuli 
su se zvučnici, pozivajući begunce i preteći 
stanovništvu Nile najtežim kaznama ako 
ne izdaju begunce u roku od četrdeset 
osam časova. Čuvši ovo Nilanjani su se 
preplašili. Kad su Nor i Brohed stigli kod 
Onirila, ovaj je bio potišten. 

— Dakle? — upita on. — Vaši prijatelji 
nisu održali reč. 

— Ni najmanje — uzviknu Brohed i 
objasni starom pesniku šta se dogodilo i 
iznese mu šta od njega očekuje. 


x k k 


Nekoliko časova kasnije prvi begunci 
počeše da se vraćaju na letelicu. 

— Zatvorite ih u njihove kabinete! — 
vikao je Moan. 

On zauze stav pobednika. Bio je uveren 
da su mere koje je preduzeo bile razlog za 
povratak hegunaca. 

Pre no što je svanulo, svi begunci su bili 

na brodu. Moan postavi robote da stra- 
žare pred njihovim kabinama. U podne je 
letelica nastavila put. 

Na letelici se u odnosima između čla- 
nova ekspedicije osećala neka napetost. 
Obedi u trpezariji bili su tiši no ikad. 
»Nepostojani« su, zahvaljujući metodi Iloa 
Sarapa, u roku od dva-tri dana pronašli još 
osamnaest pristalica. 

— Sad nas je pedeset osmoro — reče 
Ilo Noru — sem onih dvadeset troje koje je 
Moan Sirto zatvorio. No, nadam se da 
ćemo ih osloboditi kad situacija bude po- 
godnija. Znači, nas je osamdeset i jedan. 
Kad nas bude sto pedeset, mislim da ćemo 
moći nešto da pokušamo. 

— Da — složi se Nor — i normalizatore 
bi tada trebalo zatvoriti u deo broda u ko- 
me se obično nalaze. 

— Posle toga bismo mogli potražiti 
neku nenastanjenu planetu i tamo ih 
iskrcati — dodade Nor smejući se. 

— To bi bilo dobro. Samo, ne verujem 
da bi oni stvorili neku blistavu civilizaciju. 

Nor Bulig bi bio savršeno srećan da nije 
bio tako strasno zaljubljen u Zoau Belrir. S 
njom nije progovorio ni reči od onog dana 
kad ju je sreo na planeti Nila. Ali, svaki put 
kad bi prošao pored nje proždirao je 
očima, što je ona morala primetiti. 

On nije uzeo novu »šestomesečnu« 
suprugu, jer nije imao više hrabrosti da 
provodi časove pored jedne »normali- 
zovane« žene i da stalno glumi. Ali Tea je 
bila nešto drugo. Nikako mu nije uspevalo 
da poveruje da je ona »normalizovana«. 


x k k 


Sad su leteli prema planeti Beal — pla- 
neti arhitekata, na kojoj je po mišljenju 
»nepostojanih« trebalo da se razvije 
zanimljiva civilizacija. 3 

— Nadam se — govorio je Sulo Zof — 
da je njihova arhitektura nešto novo i 
nimalo ^talik na one kocke u kojima živi 
stanovništvo bramirskih gradova... Nadam 
se da žive u čudesnim palatama i da ćemo 
biti zasenjeni sjajem njihovih spomenika... 

Međutim, na Beal nisu sleteli. Uzalud 
su tražili planetu. Na orbiti, na kojoj je 
trebalo da se nalazi oko jednog bledo žu- 
tog sunca, naišli su na prašinu zvezdanog 
tela. Planetu je svakako uništila neka ko- 
smićka katastrofa. Krenuli su dalje. 

x k xk 
Pet dana trajalo je putovanje do 


sledeće planete koja se zvala Orfi. 
Nor Bulig i njegovi prijatelji bili su po- 


malo uznemireni. Uprkos metodi iloa 
Sarapa za otkrivanje »nepostojanih«, nisu 
otkrili nove pristalice. Izgleda da su članovi 
ekspedicije bili pod teškim utiskom onog 
što se dogodilo na planeti Nila. 

— Među predstavnicima Simpozijuma 
ima još petoro »nepostojanih« — govorio 
je Sulo Zof zabrinuto. — To je malo. Tre- 
balo bi da ih ima bar deset puta više da 
bismo mogli pokušati da utičemo na 
Bramira kad se vratimo... 

Planeta Orfi ostavila je na njih dobar 
utisak. Izgledalo je bolje od onog od čega 
su strahovali, ali ne onako dobro kako su 
se nadali. Priroda, klima i vegetacija bili su 
vrlo prijatni. Nije bilo velikih gradova, niti 
velikih industrijskih dostignuča. Njihova- 
civilizacija kao da se nalazila na pola puta 
izmedu civilizacije Hila, planete zemljo- 
radnika i planete Nila. 

— Ono što me čudi, to je što ovi ljudi 
medusobno vrlo malo govore — govorio je 
Nor Ilou. — Kao da su čutljivci. Cak, izgle- 
da da imaju izvesnih teškoča pri govoru, 
mada je njihov jezik gotovo sasvim sličan 
našem. 

— Da, to je neobično. Nešto im nedos- 
taje. Izgledaju inteligentni i u izvesnom 
smislu rafinirani. 

— Pitam se, kakvog če to imati uticaja 
na članove ekspedicije... 

— | ja se pitam ali, na žalost, ne nadam 
se mnogo čemu. Medutim, potrebno je da 
se dogodi nešto presudno. Jer, naša 
anketa se bliži kraju. Za nekoliko meseci se 
vračamo. 

Oba prijatelja stanovala su u jednoj le- 
poj kuči, vrlo prijatnoj, s terasom i vrtom u 
cveču. Njihov domačin, koji je tu živeo sa 
ženom i starim roditeljima, bio je čovek 
četrdesetih godina, crnomanjast, vrlo lep i 
zvao se Lus Diris. Nisu mogli tačno da 
odrede čime se bavi. Bio je predusretljiv, 
nasmešen, ali prilično povučen, kao i svi 
stanovnici s kojima su se upoznali u toku 
prva tri dana. 

Nor Bulig je imao utisak da je civiliza- 
cija ovih ljudi pomalo nedokučiva i tajan- 
stvena. On se prilično dosadivao. Pitao se, 
kako če sastaviti izveštaj koji če podneti 
Velikom simpozijumu, a da ovaj ne predu- 
zme mere koje se bojao. Naravno, večina 
članova ekspedicije zaključila je da bi sta- 
novnike Orfija trebalo »normalizovati«, 
kao što su to odlučili, i za stanovnike 
planeta koje su posetili pre ove. 

Na Orfiju su bili več nedelju dana. 

Nor Bulig je sedeo u vrtu svog domači- 

na i prelistavao njegove albume sa foto- 
grafijama. Lus Diris se zabavljao oko cveča 
— neke vrste ruža veoma živih boja i 
veoma velikih. 

Odjednom, on napusti 
priđe Noru i reče mu: 

— Hteo bih da razgovaram s vama. Ho- 
ćete li da uđemo unutra? Bićemo mirniji 
no ovde. 

Nor se iznenadi, ali se diže i pođe za 
domaćinom. Ovaj ga je uveo u vrlo lepu 
radnu sobu prepunu knjiga. 

— Došao sam do ubeđenja da mogu 
imati poverenja u vas, — reče Diris. — 
Zato i hoću da razgovaram s vama, u svoje 
ime i u ime mojih sugrađana. 

— Naravno, možete imati poverenja u 
mene — prihvatio je Nor lazgovor. 

— Imam mnogo stvari da vam kažem, 
ali više bih voleo da vam ili iznesem na 
drugi način, ne pričajući vam. Za mene bi 
to bilo zgodnije. 

— Ne razumem... 

— Rzžumećete. Potrudite se da otvo- 
rile svoj duh i svoj mozak koliko god 
možete, tako da potpuno mogu da pri- 
maju impulse. Počinjem... Da li me dobro 
pratite? Da li primate ovo što vam 
govorim? 

Nor je bio zaprepašćen. Njegov sago- 
vornik nije više micao usnama, ali Nor je 
ipak razumevao što je on govorio. 

— Pratim vas odlično! — uzviknuo je. 

— U to sam bio siguran... — nasmeši se 
Diris.. — Sad se obraćam vašem mozgu 
neposredno, putem običnog mentalnog 
fluida... Nije potrebno ni vi da govorite 
glasno... Odgovarajte mi mentalno. 

— Jeste li vi lelepat? — upita Bulig. 

— Jesam. Mi smo svi telepati. 

— Vi, znači, čitate naše misli ? 

— Da. U početku nam je to bilo teško, 
jer vi niste telepati. Ali, na kraju smo ipak 
uspeli da proniknemo u vaše misli. Postali 
ste mi simpatični. Zato sam i želeo da 
razgovaram s vama. Dopustite mi nujpre 
da vam kažem da mi znamo sve o svom 
poreklu. Znamo da su naši preci bili 
psiholozi... Radeći u toj grani nauke, oni su 
konačno postali telepati i razvili druge 
snage o kojima ću vam govoriti. Mi smo, 
takođe, znali da će iz Republike doći misija 
radi uspostavljanja kontakta s nama. Već 
od prvog dodira s vama bili smo razočarani 
što se telepatija nije razvila kod celog 
ljudskog roda... Prestrašili smo se kad smo 
saznali šta se dogodilo u Galaktićkoj 
Republici: apsolutna Bramirova vladavina i 


svoj posao, 


»normalizacija«; Kakva vas je ludost ili, 
kakav vas je strah dotle doveo? 

— Što se mene tiče, ja mrzim ono što 
nazivamo »normalizacijom« — odgovori 
Nor. 

— To znam. Znam i da niste jedini, zato 
razgovaram s vama. 

— Da li ste mogli čitati i misli »nor- 
malizovanihx? 

— Eh, dragi prijatelju, — dozvoljavate li 
mi da vam se tako obraćam? To je bio 
najtužniji ogled koji smo vršili. Vi, koji ste 
probuđeni i inteligentni, vi čak ne možete 
ni da zamislite do koje su mere ti ljudi 
prazni i nesvesni, nesvesnji od zaspalog 
čoveka. Kad im se govori, oni izgledaju da 
žive, imaju neke reakcije, uostalom uvek 
iste i koje se lako mogu prodvideti. Ali, čim 
su ostavljeni sami sebi, to je pustinja 
jednoličnost i dosada. 

— A ljudi kao ja ništa nisu mogli učiniti! 
— uzviknu Nor Bulig. — Mi smo u manjini. 
Na letelici smo pravili neke planove, ali 
uzalud. Približavamo se kraju našeg puto- 
vanja i prosto smo očajni što ništa ne 
možemo učiniti ni ostvariti. 

— Poznati su mi vaši planovi — nastavi 
Diris — i to me je baš navelo da s vama 
razgovaram. Sem toga, znam šta će se 
dogoditi ako ne uspete. Pokušaće i nas da 
normalizuju, ali sumnjam da na svetu 
postoji sila koja bi od nas mogla načiniti 
lutke bez duše. Potrebno je da vi uspete... 

— Možete li nam pomoći? — upitao je 
Nor. 

— Mislim. Već nekoliko dana ima kako 
sam shvatio da se vi i waš prijatelj Ilo 
razlikujete od drugih. Otkako ste došli na 
našu planetu, mnogo naših ljudi proučava 
mozgove onih »normalizovanih«. Na 
primer, Lil Botir. Znate ga? 

— Odlično. On je šef Simpozijuma. 
Dakle, njegu je u toku vašeg 
putovanja jednom ili dva put uzbudilo ono 
što je video. Zatim je nepopravljivo 
očvrsnuo. 

— Sta mi možemo da učinimo? 

— Na žalost, vi i vaši prijatelji ne može- 
te učiniti bilo šta. Ali, mi vam možemo 
pomoći. 

Zar se možete umešati 
problem? — upita Nor. 

— Da... Možemo izlečiti one koji su kao 
omađijani. Tu mislim na one koji izgledaju 
neizlečivi. 

— Da li ste već proučili slučaj Sirtoa 
Moana? 

— Jesam... Znam da vas on interesuje i 


u ovaj 

iz nekih ličnih razloga. 

Nor oseti da crveni. 
nasmeši. 

— Nemojte se zbunjivati. Znam šta pre- 
življavate. U svakom slučaju, znajte da vas 
Zoa Belrir obožava kao i vi nju. No, da se 
vratimo normalizatorima. Ustanovili smo 
da ima vrlo malo neizlečivih među njima. 
Ali, između discipline i »normalizacije« 
postoji razlika. Sirto Moan je zanimljiv 
slučaj, ali njegovo lečenje ne bi bilo teško. 

Mnoga pitanja pala su na pamet Noru. 
I pre no što ih je postavio, njegov sago- 
vornik mu je na njih odgovarao. 

— Ne, neizlečivi nisu mnogobrojni. Ne- 
ma ih više od pet odsto. Mislimo da sve 
ostale možemo izlečiti. U nekim sluča- 
jevima to će trajati duže, između osam 
dana i tri meseca. Da, razume se, možete 
upoznati svoje prijatelje sa ovim što sam 
vam rekao. Uostalom, mi ćemo s njima 
stupiti u telepatsku vezu. Ne, siguran sam 
da Sirto Moan neće tražiti produženje 
braka sa Zoaom. On zasad ozbiljno sumnja 
da je ona »nepostojana«, ali nema nameru 
da joj dosađujej On je čak spreman da je 
štiti ako zatreba. Nećemo propusiti da vas 
obaveštavamo o svim onima koji će našom 
pomoću postati »nepostojani«. A sad, 
hajdemo, hteo bih nešto na vam pokažem. 

Kad su seli u malu letelicu i poleteli 
prema istoku, Diris nastavi: 

— Domovi su nam prijatni ali, u suštini, 
mi ne polažemo toliko na dekor oko nas. 
Naš pravi dekor je mentalne prirode. Svi 
stanovnici ove planete su jedna široka 
zajednica duha. Mi smo savršeno srečni. 
Da biste razumeli na koji čemo način od 
vaših ljudi načiniti normalna stvorenja, 
potrebno je da i vi budete telepat. Mi 
čemo vam u tome pomoči... Začudili ste 
se, znam, što mi nemamo onu tehničku 
opremu kojom se vi služite, što nemamo 
mašina, ni komplikovanih aparata... Nego, 
hočete li da se spustite tamo, u onu pustu 
dolinu? 

Nor se začudi, ali posluša. Izašli su iz 
rakete i pošli dolinom kroz koju je tekao 
potočič. 

— Dobro pogledajte ovaj kameni blok 
— reče mu Diris. 

Nor pogleda i odjednom se užasnu. 
Kameni blok težak više stotina kilograma, 
podiže se sa zemlje uvis gotovo desetak 
metara i polako se spusti na zemlju. 

— Pa to su čarolije! — viknu Nor. 

— Ni najmanje. Mi smo u sebi do kraj- 
njih granica razvili ono što se naziva te- 


Lus Diris se 


lekinetikom. Možemo na udaljenosti da 
pomeramo predmete. Ako mi je potrebna 
nema knjiga iz biblioteke, ne moram da 
idem po nju, ona sama dolazi na moj sto. 
Mi vladamo snagom duha nad materijom. 
Pogledajte ovu stenu. 

Sterna se izduži do pravougaonog 
oblika, zatim pređe u cilindričan i žutu 
boju promeni u zelenkastu. Zatim joj se 
ponovo izmeni oblik i postade ogromna 
vaza lepih linija. Nor se približi i opipa je. 
Bila je kao od bronze. 

— Fantastično! — uzviknuo je. 

— Nije — reče Diris. — Na primer, ja 
mnogo radim u vrtu, ali to je samo 
komedija, jer radim samo po cenu malog 
napora uma. Mogli smo čak da sprečimo 
letelicu da sleti, samo da smo to želeli... 
Evo, pokazaću vam kako se mi krećemo. 
Telekinetičku moć primenjujemo i na 
sebe. Evo... 

Diris se diže sa zemlje i polete prema 
istoku, sve brže i brže. Nor ga izgubi iz 
vida. Međutim, on se vratio posle jednog 
minuta i smešeći se sleteo pored Nora. 

— Letim isto tako brzo kao i vi svojim 
raketama. Međutim, mi smo smatrali da je 
bolje da sve to sakrijemo od vaših tako- 
zvanih »normalizovanih«. A sad, hajdemo. 
Čekaju nas na ručak. 

x k k 

U toku osam dana desilo se dosta pro- 
mena kod osoblja ekspedicije. Telepati su 
izlečili četrdeset članova koji su se pridru- 
žili Norovoj grupi. Sad ih je bilo sto dvade- 
set. Ali, oni nisu žurili da zbace svoje mas- 
ke. Mirno su čekali da postanu većina i da 
se dočepaju zapovedništva. U užem savetu 
sastavljenom od šefova grupa, samo su još 
Sirto Moan i Lil Botir bili »normalizovani«. 

Ali, u toku narednih petnaest dana 
nastalo je primetno usporenje u »denor- 
malizaciji«. 

— Ne uznemiravajte se — reče Diris 
Noru. — Ovo je predviđeno. Sad radimo sa 
otpornijim pojedincima. To traje duže. 

— Da, ali da li možemo ovde ostati tri 
meseca? Ljudi iz Simpozijuma i normali- 
zatori neće hteti večno da ostanu na ovoj 
planeti. A oni su još uvek moćni. 

Sulo Zof je bio zabrinut, jer je u Simpo- 
zijumu bilo mnogo više neizlečivih no što 
su u početku mislili, gotovo polovina. To je 
bilo previše da bi se glatko mogli ostvariti 
planovi koje su zamislili. 

Nor Bulig je ipak bio optimist. Nije se 
viđao sa Zoaom, ali je s njom opštio 
zahvaljujući Dirisu koji je uspostavio vezu s 

njom. 

Jedne večeri dogodilo se ono čega su 
se »nepostojani« pribojavali. Lil Botir je 
sazvao šefove grupa i izjavio: 

— Već smo čitav mesec na ovoj planeti, 
koju je potrebno »normalizovati«. Mislim 
da treba krenuti, šta vi mislite o vome? 

Nor Bulig, Silis Brohed, Ror Sigmal, Sor 
Bills i još neki novi »nepostojani« jedno- 
glasno odgovoriše da se ne slažu. 

— A vi, dragi moj? — upita Lil Botir 
Moana. 

— Ja se uzdržavam — odgovori šef nor- 
malizatora. 

Lil Botir se razbesneo. | ostali su bili 
iznenađeni. 

— Vaše držanje me iznenađuje — 
nastavi Botir. Ako mislim da treba 
otputovati, to je zato što sam primetio da 
je od pre izvesnog vremena veliki broj čla- 
nova ekspedicije na ivici »nepostojanosti«. 

To je bilo tačno. Veliki broj »nepo- 
stojanih« postajao je neoprezan. 

— Vi znate moje mišljenje — odgovorio 
je Sirto Moan. — Ja sam šef normalizatora, 
ali žao mi je što nismo poveli jednu ekipu 
za »oporavljanje«. Bez tog ne mogu ništa 
da učinim. U više mahova tražili ste od 
mene da neke od naših kolega zatvorim u 
njihove kabine. Ne bih bio u pravu da sam 
to učinio. Nijedna odredba pravilnika nije 
mi davala ta prava, ukoliko se »nepos- 
tojani« sami ne otkriju napuštajući lete- 
licu. Zasad se uzdržavam da se izjasnim za 
polazak, jer ovde se nije dogodio nijedan 
incident. 

— U tom slučaju zahtevam da o tom 
odluči skupština — nije se predavao Lil 
Botir. 

To je bilo opasno. Normalizatori su još 
uvek bili u većini. 

— Glasanje u skupštini može biti obav- 
ljeno tek kroz osam dana — pozvao se 
Brohed na pravilnik. 

— Znam, no ja ostajem pri svom zahte- 
vu — dodade Botir. 

Tih osam dana »nepostojani« su preži- 
veli u napetoj zabrinutosti. "Njihov broj se 
malo povećavao, ali ne dovoljno. Među- 
tim, oni su odlučili da skinu maske u slu- 
čaju da im pobeda izmakne. Za vreme 
prebrojavanja listića posle glasanja vladala 
je tišina puna prikrivene bure. Zatim je na 
ekranu prikazan rezultat: 

Protiv polaska 161. 

Za polazak 159. 

Uzdržanih 45. 

»Nepostojani« 


odahnuše sa olakša- 


njem, ali se ipak uzdržaše da bučno 
proslave svoju pobedu. 

Iste večeri okupilo se njih desetoro kod 
Lusa Dirisa. Bila je skoro ponoć, kad neko 
jako zalupa na vrata. Diris ode i otvori ih. 

Bio je to Sirto Moan, veoma stroga lica. 

— Zatekao sam vas, bednici, u kovanju 
zavere protiv voljenog Velikog Bramira! 

Nastade pometnja, ali Sirto Moan 
prsnu u smeh: 

— Ovo je prvi put u mom životu da sam 
raspoložen da napravim malu šalu. Dakle, 
to treba i da iskoristim. No, ne bojte se, ja 
sam se izlečio. Sad mi je smešno što sam 
šef normalizatora. 

Svi se iznenadiše i radosno zgledaše. 

On je bio važan novajlija. Jedino je Nor bio 
uznemiren zbog Zoae. Međutim, Moan mu 
priđe i pruži mu ruku. 
Dugujem vam izvinjenje. Zoa je 
shvatila šta se sa mnom događa i upoznala 
me je s vašim planovima. Mislim da je Zoa 
još od našeg polaska imala uticaj na mene. 
Sad prema njoj osećam duboko prijatelj- 
stvo, koje prenosim i na vas, Nore. Toliko 
ste radili da nas izvučete iz naše letargije. 
Vi ćete se oženiti jednom raspuštenicom... 
Ona je već sad vaša... 

— Gde je Zoa? — upita on stežući mu 
ruku. 

— Eno je u vrtu, čeka vas. 

Arhivist izlete i vrati se sa Zoaom tek 
pola časa kasnije. Blistali su oboje. Sirto 
Moan objasni: 

— Treba da mi zapalite sveću... Veoma 
sam se uplašio pre glasanja, jer sam ose- 
tio da nećete dobiti većinu. Onda sam, po 
Zoainom savetu, izdao svojim normalizato- 
rima naređenje da se uzdrže od glasanja. 
Nisam mogao od njih tražiti da glasaju 
protiv polaska. Možda ne bi pristali, ali na 
uzdržavanje od glasanja pristali su jedno- 
glasno. Pre no što sam došao ovamo, oslo- 
bodio sam one koji su pokušali da ostanu 
na planeti Nili. Botir će besneti kad sazna 
za to, ali svejedno mi je... 


koko 


Jedne večeri, posle dva meseca borav- 
ka na Orfiju, štab »nepostojanih« našao se 
opet na okupu u kući kod Dirisa. Pored 
domaćina prisustvovalo je još nekoliko 
telepata. Sada je bilo samo još četrdeset 
pet »normalizovanih« i to onih neizlečivih. 

— Ipak, moramo pomišljati na odlazak 
— reče zapovednik Brohed. — šta ćemo 
sada, kad su naši izveštaji gotovi i sas- 

tavljeni tako da Bramiru neće pasti na pa- 
met da dosađuje zaboravljenim plane- 
tarna? y 

Svi pogledaše Sulo Zofa: on je bio naj- 
pozvaniji da kaže ima li izgleda da se po 
povratku utiče na Bramira. 

— Voleo bih da mogu govoriti sa sigur- 
nošću — reče Zof. — Ali, to je nemoguće. 
Vi znate da je Bramir jedna čudovišna ma- 
šina okružena hiljadama ljudi. | kad bi pe- 
deset osoba moje grupe bilo izlečeno, još 
uvek bi bilo opasno pokušati, jer je oprez- 
nost »normalizovanih« užasna. Nas ima 
samo dvadeset i četvoro koji se možemo 
približiti Bramiru. »Denormalizacija« se 
vrši samo u etapama. A biće ih potrebno 
mnogo. Nema nas dovoljno, ali ja mislim 
da treba reskirati. 

— Zar onda ne bi bilo bolje da odu- 
stanemo od povratka na Zemlju? — upita 


Brohed. — Meni se žuri na Nilu gde me 
čeka verenica. 
— | ja imam verenicu na Nili — doda- 


de Ilo Sarap koji to još nikom nije rekao. 

— | ja takođe imam čvrstu nameru da 
se nastanim na jednoj od tih planeta — 
umešao se Sirto Moan. Međutim, 
smatram da ne možemo prepustiti sudbini 
bramirsku civilizaciju, ako postoji i 
najmanji izgled da je spasemo. 

— Možda ćemo i u tome moći da vam 
pomognemo — dodade Lus Diris. — Evo, 
šta mi je palo na pamet. Da li verujete da 
bi izvestan broj naših ljudi mogao da se 
pomeša među vaše, a da se to ne primeti? 

— Mislite li time... 

— Da, hoću da kažem da bismo vam se 
pridružili. Ima nas već deset dobrovoljaca 
— Tamo bismo nastavili ono što smo ovde 
započeli... 

— To ne bi predstavljalo nikakvu teš- 

koću, — reče Sor Bilis. 
Ne bi bilo loše ni kad bi naše 
prijatelje ubacili među osoblje_ Simpo- 
zijuma. Sta mislite vi o tome;, Zofe? — 
upitao je Sirto Moan. 

— Mislim da je problem rešen! — uzvik 
nu Sulo Zof oduševljeno. — | to bolje nego 
što smo se nadali. Neće mi biti nezgodno 
da ih ubacim u službu mog sektora u Ben- 
romiru. Tamo će im biti lako da »denorma- 
lizuju,« — bolje reći da normalizuju, više 
stotina ljudi koji rade oko mene. Posle to- 
ga ćemo vratiti ovamo naše spasioce. 

— Eto najzad jednog svršenog posla — 
reče Brohed zadovoljno. — Povlačim ono 
što sam maločas rekao i izvinjavam se što 
sam se pokazao kao sebičnjak. Ali, to je u 


meni govorila ljubav. Dakle, kad polazimo? 

— Mislim da možemo krenuti kroz 
osam dana — saopštio je Nor. Ostaju nam 
još dve planete, ali njih ćemo posetiti kad 
budemo vraćali ovamo naše prijatelje. A 
šta ćemo sa neizlečivim članovima naše 
eks-pedicije? 

— Najbolje će biti da ih ostavimo ovde 
— reče Sirto Moan. — U Bentomiru bi 
nam samo smetali. Možda će naši prijatelji 
tele pati naći način da ih izleče. 

— Moguće je, za jedno duže vreme — 
reče Lus Diris. 

9. 


Već pet dana su leteli kroz međuzvez- 
dani prostor. Na letelici se živelo drukčijim 
životom. U trpezariji je bilo veselo. Šestog 
dana, pri kraju večere, zvučnik odjednom 
poče da emituje svoje krilatice: preko tala- 
sa su stupili u vezi sa bramirskom oiviliza- 
cijom. Svi počeše da se smeju. 

— Ućutkaj.te te gluposti! — viknu 
oštro Sirto Moan. — Uostalom, i tu ćemo 
uskoro zavesti red! 


Epilog 


Deset godina kasnije, jednog prolećnog 
jutra, Zoa i Nor sedeli su na verandi svoje 
lepe kuče okružene zelenilom, u koju su se 
uselili pre mesec dana. Kuča je bila uda- 
ljena sto pedeset kilometara od Bento- 
mira. Njihovo dvoje dece, devetogodišnja 
Sirta i sedmogodišnji Lus, otišli su u školu 
na čas telepatije. Zoa i Nor su se prisečali 
starih uspomena. 

— Sečaš li se koliko smo se plašili onog 
dana kad su Sulo Žof i njihovi prijatelji po- 
kušali da utiču na Bramira? — upitala je 
Zoa. 

— O, da, sećam se, draga. Bili smo u 
mom starom stanu. Stisli smo se jedno uz 
drugo sedeći ispred televizora. 

— Još pamtim prvo saopštenje koje nas 
je toliko uzbudilo. Glasilo je: 

»Anketa koju je vodila ekspedicija pos- 
lata pre godinu aana na planete nazvane 
,zaboravljenim" i koja se nedavno vratila u 
Bentomir, dala je vrlo zanimljive i zadovo- 
ljavajuće rezultate. Članovi ekspedicije ko- 
ji su vršili anketu na više tih planeta, otkrili 
su stvari koje bi i naša civilizacija, malo- 


pomalo, mogla da iskoristi i za sebe. Veliki 
simpozijum je već preduzeo izvesne mere 
u tom smislu. Za početak, na primer, već 
danas ćemo vam emitovati jedan lep 
prizor sa planete Nila, prizor koji će neke 
od vas možda uzbuditi i zbuniti, ali vas 
molim da o njemu razmislite«. 

— Imaš fantastično pamćenje, draga, 

— Da, ali ovde je reč o jednom istorijs- 
kom tekstu. I, sećaš se, posle toga smo 
drhtali još tri ili četiri meseca... Međutim, 
Sulo i njegovi prijatelji bili su divni. Radili 
su vešto i spretno, ali oprezno... 

— Buduća generacija biće generacija 
telepata — reče Nor. 

U svakom slučaju, ,denormalizaciia" je 
sada bila svršen čin. Ali, da bi se došlo do 
tog rezultata, trebalo je gotovo deset godi- 
na strpljivog napora, kao i pomoć Velikog 
simpozijuma. Veliki simpoziium na čelu sa 
Suloom Zofom nastavio je da radi. On više 
nije vladao, ali je rešavao mnoge prob- 
leme. Međutim, problem o najboljem 
shvatanju ljudske sreče nije više bio 
postavljen pred njega. 

Nor Bulig je postao direktor Galatičkih 
arhiva posle odlaska starog Bora Silifa u 
penziju. Ilo Sarap, Silis Brohed i Sirto Moan 
su se oženili i žive na planeti Nili. Nor i Zoa 
su ih povremeno posećivali i tada su vodili 
beskraine razgovore o onom famoznom 
putovanju. 

,Zaboravljene" planete, uključujući i 
Jorgu koja je uklonila magnetsko polje, 
bile su sad u sastavu Galaktičke Republike. 
No Orfi je igrao najvažniju ulogu. Orfi je na 
sve strane poslao ekipe telepata s ciljem 
r'n ljudsku vrstu nauče kako da postanu 
divna „Zajednica slobodnih duhova". 

Bilo je još „neizlečivih" koji su smatrali 
Bramira za nepogrešivog boga, ali takvih je 
bilo i biće uvek u svim zajednicama. 

Šta ćemo danas da radimo? — upitao 
je Nor svoiu suprugu. 

— Zar si zaboravio, Mili?. Ručaćemo sa 
Žofom i njegovom, suprugom, a zatim 
ćemo odne ti cveće na grob Daga Ologora. 

— Ah, da. Danas je gođišnj:ea njegove 
smrti. A za nas je to sveti datum — 
uzbuđeno reče Nor. 

Sve intenzivnijim istraživanjima kosmičkog prostora Sunca koje nam daje 
život i planete na kojoj živimo — nauka dolazi do brojnih novih saznanja od 
velikog značaja za današnje vreme, a još od većeg za budućnost čoveka. 

Koliko je učešće i kakav je doprinos Jugoslavena u ovim naučnim aktiv- 


nostima — hteli smo da doznamo i zato smo se obratili nekim našim emi- 
nentnim stručnjacima. U ovom broju dajemo reč astrofizičaru Aleksandru 
Kubičeli. 


e Kakva Je to nauka astrofizika? 

Astrofizika je nauka koja se bavi ispi- 
tivanjem fizičke prirode nebeskih tela. Po 
objektima koje ispituje ona pripada astro- 
nomiji, a po metodama kojima se služi 
srodna je fizici, mada i tu ima svojih spe- 
cifičnosti. Kao i u ostalim astronomskim 
disciplinama, i ovde je posmatranje os- 
novni izvor naučnih podataka. Za razliku 
od ostalih, uglavnom starijih, astronom- 
skih grana, koje su se interesovale za 
položaje i kretanje nebeskih tela, astrofi- 
zika se u prvom redu interesuje za prirodu 
zračenja koja nam ova tela šalju, njegovo 
poreklo i fizičke procese koji se odigravaju 
na nebeskim telima i u vasionskom pros- 
toru. Tako astrofizičar analizira količinu 
zračenja koje nam stiže sa nekog uda- 
ljenog tela, boju, polarizaciju zračenja, 
analizira spektar nebeskog tela kada je reč 
o optičkom zračenju, a trudi se, naročito u 
novije vreme, i da specijalnim detektorima 
učini pristupačnim i nevidljiva zračenja kao 
što su: radiozračenja, infracrveno zračenje, 
ultraljubičasto, rentgensko i korpus- 
kularno. Ukratko, teži se tome da se jedno 

nebesko telo analizira što je moguće 
svestranije i detaljnije. 

Ovakvi zadaci zahtevaju i razvoj speci- 
fične tehnike, kao što je izgradnja sve 
većih i većih teleskopa. Već otprilike dve 
decenije funkcioniše na planini Palomar u 
Kaliforniji dosada najveći teleskop na sve- 
tu sa prečnikom objektiva od 5 metara, a 
upravo sada se na padinama Kavkaza u 
Sovjetskom Savezu postavlja teleskop 
prečnika 6 metara. Veliki teleskopi snab- 
devaju se i veoma složenim optičkim, 
mehaničkim i elektronskim priborima, da 
bi se ono malo zračenja što nam stiže sa 
udaljenih nebeskih tela što potpunije i 
racionalnije analiziralo. 

S drage strane astrofizičar, zajedno sa 
fizičarima, razvija teorijske metode istra- 
živanja u ovoj oblasti, kako bi što pot- 
punije otkrio zakone građe i kretanja 
materije uopšte. 

* A kako je sa astrofizičkim istra- 
živanjima kod nas? 

Izvesni uslovi za razvoj astrofizike kod 
nas stvoreni su osnivanjem i izgradnjom 
Astronomske opservatorije u Beogradu tri- 


Aleksandar Kubičela je viši stručni saradnik 
Astronomske opservatorije u Beogradu. Rođen 
1930. godine u Beloj Crkvi. Diplomirao 1962. 
godine grupu 


astronomsku Prirodno- 


malematičkog fakulteta u Beogradu. Objavio 


više naučnih radova iz oblasti fizike Sunca i 


promenljivih 


zvezda, u publikacijama 


Astronomske opservatorije u Beogradu. 


desetih godina. U prvim godinama posto- 
janja ove opservatorije obavljena su samo 
neka gruba, sporadična fotometrijska me- 
renja promenljivih zvezda, a 1936. godine 
počeo je sistematski rad na praćenju 
Sunčeve aktivnosti. 

U ovoj oblasti rad, tako reći, nije pre- 
kidan do danas. Naime, prva posmatranja. 
koja su se sastojala samo u brojanju Sun- 
čevih pega i grupa pega, proširena su u 
prvim posleratnim godinama na praćenje 
položaja grupa pega i njihovog razvoja. 
Takođe se otpočelo i sa posmatranjem 
aktivnosti protuburenaca na Sunčevom 
rubu. 

U velikoj kampanji od međunarodnog 
značaja, Međunarodnoj geofizičkoj godini, 
od 1957. do kraja 1958, a nezvanično i to- 
kom 1959, naša opservatorija učestvovala 
je veoma intenzivno. Našim najvećim tele- 
skopom sa objektivom od 65 cm i žižne da- 
line 10,5 metara više puta u toku dana 
snimano je Sunce, da bi se u saradnji sa 
nizom drugih opservatorija u svetu držala 
pod kontrolom fotosferska aktivnost Sun- 
ca, tj. pojave koje se na Suncu mogu pos- 
matrati u beloj svetlojti. To su u prvom 
redu Sunčeve pege i fakule, toplija i svet- 
lija mesta na Sunčevoj površini. Više hilja- 
da snimaka Sunca koji su bili načinjeni u 
tom periodu i kasnije su korišćeni za ma- 
nje naučne studije. 

Od ostalih važnijih akcija u oblasti fizike 
Sunca trebalo bi pomenuti ekspediciju na- 
še Opservatorije na Hvar prilikom potpu- 
nog pomračenja Sunca 15. II 1961. Pot- 
puno pomračenje Sunca je za astrofizičare 
važan trenutak, jer mu omogućava da one 

slojeve Sunca koji su svakodnevno nevid- 
ljivi zbog jake rasute Sunčeve svetlosti u 
Zemljinuj atmosferi posmatra bez teškoća. 
Naime, kad je Sunčev disk zaklonjen Me- 
secom, Sunčeva korona, koja je oko milion 
puta slabijeg sjaja od vidljive fotosfere i 
Sunčeva hromosfera mogu se jednostavno 
snimati i spektroskopski analizirati. Prog- 
ram beogradske Opservatorije za to po- 
mračenje upravo se sastojao u posmat- 
ranju polarizacije optičkog zračenja korone 
i snimanju spektara nižih slojeva hromo- 
sfere. 

U obe pomenute kampanje postignuti 
su značajni i zapaženi rezultati. Međutim, 
brži razvoj astrofizike kod nas ometaju pre 
svega velike instrumentalne i materijalne 
teškoće. Na primer, i posmatranja u Me- 
đunarodnoj geofizičkoj godini, i prilikom 
hvarskog pomračenja Sunca, obavljena su 
tipično zvezdanim teleskopima samo po 
nevolji prilagođenim za rad u fizici Sunca. 
Takođe moramo reći da lokacija beograd- 
ske Opservatorije, s obzirom na zahteve 
savrernene astrofizike, više ne odgovara. 
Ovo utoliko pre što grad Beograd nije više 
ono što je bio pre 40 godina. Danas je 
Opservatorija na Zvezdari gotovo potpuno 
opkoljena perifernim delovima grada koji 
kvare čistoću atmosfere i noću stvaraju 
jako difuzno svetio oko Opservatorije. 

* Sta se preduzima da se savladaju ove 
teškoće? 

Tu bi, pre svega, trebalo naći adekvat- 
nije i modernije instrumente i pomišljati 
na preseljenje astrofizičkih aktivnosti sa 
ove Opservatorije na neko novo mesto, na 
većoj nadmorskoj visini i u boljim mete- 


orološkim uslovima. Tako je za rad u fizici 
Sunca postgnula saglasnost o saradnji, i 
počelo njeno ostvarivanje, između čeho- 
slovačke Akademije nauka i nekoliko naših 
institucija: Geodetskog fakulteta u Zagre- 
bu, Astronomske opservatorije u Beog- 
radu, Katedre za astronomiju Prirodno- 
matematičkog fakulteta u Beogradu i 
Astronomsko-geofizičke opservatorije u 
Ljubljani. U okviru ove saradnje radi se 
zajednička posmatraćka stanica za Sunce 
na Hvaru, u tzv. Napoleonovoj tvrđavi 
iznad samog mesta Hvar. Cehoslovački 
naučnici doneče dva svoja specijalno gra- 
đena instrumenta za posmatranje Sunca, 
dok je jugoslovenska strana preuzela gra- 
đevinsku adaptaciju stare tvrđave. Radovi 
su već u toku i očekujemo da ćemo počet- 
kom 1971. godine tamo moći da obavimo 
prva posmatranja. 

e Kakav je program istraživačkog rada 
na Hvaru? 

Program se definiše upravo ovih dana i 
zna se da će on obuhvatiti praćenje aktiv- 
nosti Sunca u beloj svetlosti i u svetlosti 
vodonikove, tzv. H-alfa, spektralne linije. U 
beloj svetlosti pratiće se razvoj intere- 
santnijih grupa pega, posmatraće se fakule 
i vršiti fotometrija Sunčevog diska. Pos- 
matranja Sunca u vodonikovoj svetlosti 
pružiće, pre svega, niz interesantnih poda- 
taka o Sunčevim protuberancama, zatim, 
što je možda i centralna tačka programa, 
obavljaće se patrolna posmatranja tzv. 
hromosferskih erupcija ili flerova. To su 
iznenadna lokalna povećanja Sunčevog 
zračenja u izvesnim spektralnim linijama i 
kratkotalasnim zračenjima koja su praćena 
nizom jonosferskih i magnetskih fenome- 
na na Zemlji. Ova posmatranja imaće za 
cilj da se detaljnije izuči veza između ovih 
pojava na Suncu i Zemlji, kao i da se 
eventualno ostvari kratkoročna prognoza 

geomagnetnih poremećaja i prekida na 
kratkotalasnim radio vezama na većim 
daljinama. 

e Da li se već misli i na dalji razvoj Hvar- 
ske opservatorije? 

Svakako da se na ovom programu neće 
stati i da će se težiti da Hvarska opser- 
vatorija, preraste u jednu veliku i 
savremenu Sunčanu opservatoriju. Nešto 
na čemu bi trebalo nastojati je svakako 
postavljanje jednog velikog Sunčanog 
teleskopa i spektografa velike razdvojne 
moći. Takav jedan instrument je danas naj- 
moćnije sredstvo istraživanja u fizici 
Sunca. 

* A koja je druga oblast astrofizike na 
kojoj se kod nas radi? 

To je, kako sam već spomenuo, oblast 
zvezdane fotometrije. U stvari, ozbiljan 
rad u toj oblasti počinje pedesetih godina 
specijalizacijom V. Oskanjana za rad u ob- 
lasti eruptivnih promenljivih zvezda. Poz- 
nato je njegovo, skoro senzacionalno, pos- 
matranje jedne erupcije na zvezdi UV Ceti, 
1952. godine, kada je zvezda iznenada 
povećala svoj sjaj oko 150 puta i više od 
jednog časa ostala u takvom, probuđenom 
stanju. Posle nekoliko godina rada vizuel- 
nim metodama, prelazi se na rad veoma 
modernom foloelektričnom tehnikom, a 
od 1965. godine, naša Opservatorija među 
prvima u svetu radi na izučavanju polari- 
zacije optičkog zračenja eruptivnih zvezda. 
I ovo je, dakle, oblast astrofizike sa veli- 
kom tradicijom kod nas koja se i dalje neće 
zanemarivati, uprkos takođe velikim ins- 
trumentalnim, meteorološkim i materi- 
jalnim teškoćama, jer se i ovde, možda još 
pre nego u fizici Sunca, mora pomišljati na 
osnivanje planinske astrofizičke opserva- 
torije. E 

Anketu vodi: Boris RADUNOVIC 

Kada je 14. aprila ujutro svet saznao da 
je na trećem putovanju čoveka na Mesec 
jedno od najsavršenijih tehničkih dostignu- 
ća čovekovog uma — kosmički brod Apo- 
lo-13 — otkazao, stotine miliona ljudi je 
pomislilo da ni sprega sa zemaljskim 
elektronskim gigantom u Hjustonu, ni 
izuzetna solidarnost svih ljudi ovog sveta 
neće moći da pomognu trojici krhkih i 
slabašnih ljudskih stvorova da se sa svojim 
»osakaćenim« brodom vrate iz kosmičkog 
bezdana. 

Srećom, sve se dobro završilo. Zahva- 
ljujući u prvom redu čoveku, njegovoj 
upornosti i snalažljivosti, ali i njegovoj 
uspešnoj povezanosti s kompjuterima. 

Zaokupljena svojim velikim i malim sva- 
kodnevnim brigama svetska javnost je po- 
letanje i putovanje trojice poslednjih »ja- 
hača Apokalipse«, Džemsa Lovela, Freda 
Hejza i Džona Svajgerta, pratila kao već 
standardnu informaciju drugog reda. 


Posada Apola-13, na dan 
11. aprila, nekoliko minuta 
pre ulaska u svemirski 
brod koji će ih odvesti u 
veliku avanturu. Sleva na 
desno: James Lovell 
(Džems Lovel), John 
Swigert (Džon Svajgert) i 
Fred Haise (Fred Hejz) 

LET APOLA-13 


će | DRAMA U SVEMIRU 


Početak leta protekao je rutinski 


Uzbuđenja je trebalo očekivati tek kada 
se mesečev modul »Akvarijus« odvoji od 
matičnog broda »Odisej« i krene ka 
krateru, stenju i neravninama u oblasti Fra 
Mauro, u kojoj se nalazio cilj putovanja. 

Ni »kiks« jednog od motora prvog 
stepena moćne rakete »Saturn V«, koji je 
posle lansiranja Apola-13, 11. aprila u 
20,13 časova iz baze u Kejp Kenediju iz 
nepoznatih razloga prestao da funkcioniše 
nekoliko sekundi pre no što je trebalo, nije 
izazvao veće uzbuđenje. Kosmička kompo- 
zicija vinula se u vasionu pred milionima 
TV gledalaca, a kada je posle normalnog 
paljenja i funkcionisanja drugog stepena 
rakete preostali deo Apola-13 dospeo u 
privremenu orbitu oko Zemlje na visini oko 
185 km, smatralo se da će do sletanja 
»Akvarijusa« na Mesec sve ići »utabanim 
kosmičkim stazama«. 


I zaista, do trenutka pristizanja Apola- 
13 u pretpolje Meseca, to jest do 328.000 
kilometara od Zemlje, sve je išlo po redu 
vožnje. 

Iz Zemljine orbite, posle jednog i po 
obrtaja oko nje, odnosno 2 časa i 35 
minuta posle lansiranja, Apolo-13 je kratk- 
otrajnim, precizno proračunatim potiskom 
raketnog motora trećeg stepena bio 
oslobođen gravitacionog zagrljaja matične 
planete i katapultiran u translunarnu 
putanju. 

Plan i program leta su zatim izvesno 
vreme izvršavani rutinski. Posle uobičaje- 
nog manevra (izvlačenja lunarnog modula 
»Akvarijus« iz kontejnera, njegovog pos- 
tavljanja ispred »Odiseja« i odbacivanja 
trećeg stepena rakete Saturn V), kompo- 
zicija »Akvarijus«, komandni i servisni 
modul »Odiseja« letela je bez ikakvih 
smetnji sve do tačke na putanji koja se 
nalazila na rastojanju 328.000 km od Zem- 
lje, odnosno do 14. aprila u 4,00 časa po 
našem vremenu. Tada je započela uzbud- 
ljiva drama čiji se tragičan ili srećan 


završetak nije mogao sagledati sve do 17. 
aprila u 19,07 časova, kada se komandni 
modul »Odiseja« srećno spustio u talase 
Pacifika u blizini ostrvlja Samoa. 

Šta se zapravo dogodilo i kakve je po- 
sledice mogao imati nastali defekt? 

U servisnom modulu broda Apolo-13 

nalazi se raketni motor za manevrisanje i 
vršenje korekture putanje leta pri odlasku 
i povratku broda, za kočenje pri ulasku u 
orbitu oko Meseca i pri sletanju na Zemlju. 
U njemu se nalazi sve ono što nije nepo- 
sredno najneophodnije za astronaute ili se 
ne može smestiti u komandni modul: gori- 
vne ćelije za stvaranje električne energije, 
deo navigacionog sistema, erkondišn i raz- 
ne antene za održavanje veze sa bazom na 
Zemlji. 
Servisni modul ima cilindrični oblik. 
Unutrašnjost mu je podeljena na šest 
komora u kojima se nalaze kontejneri sa 
opremom. Raketni motor mu razvija poti- 
sak od 10 megapunda i može se paliti 50 
puta. U tom delu »Odiseja« dogodio se 
kvar. 


10. april 1970: Džon Svajgert (levo), koji je u poslednjem trenutku odreden za pilota 
komandnog modula umesto obolelog Toma Matinglija, razgleda sa Lovelorn i Hejzom 


modele svemirskog broda Apolo-13 


Stvarni uzrok udesa na servisnom mo- 
dulu »Odiseja« biće poznat tek posle 
svestranog i detaljnog analiziranja snimaka 
koje su astronauti načinili pri njegovom 
odbacivanju neposredno pre povratka u 
zemljinu atmosfera. Oni su tada mogli da 
konstatuju da je gotovo čitava njegova 
polovina bila razorena. Da li je udar nekog 
zalutalog meteorita izazvao eksploziju i 
delimično razaranje modula? Ili je nesavr- 
šenstvo čoveka-konstraktora, a možda i 
materijala izazvalo eksploziju u dve od 
ukupno tri gorivne ćelije-generatora elek- 
trične energije u »Odiseju«, od čijeg is- 
pravnog funkcionisanja je zavisio ne samo 
pravilan rad svih agregata kosmičkog bro- 
da, već i sistem za kondicioniranje vazduha 
i snabdevanje astronauta vodom ? 

Bilo kako bilo, astronauti su se našli u 
situaciji koja je zahtevala najprecizniju sa- 
radnju sa centrom u Hjustonu. 


»Akvarijus« postaje čamac za spašavanje 


Astronauti su o udesu odmah izvestili 
Hjuston, koji im je savetovao da pređu u 
»Akvarijus« i da prekontrolišu stanje re- 
zervi kiseonika i vode. Razume se, plan za 
sletanje Lovela i Hejza na Mesec morao je 
odmah da se odbaci. Sve se moralo svesti 
na brzo spašavanje života trojice hrabrih 
astronauta, izgubljenih u prostorima, vasi- 
one, na ono što se danas u nauci naziva 
»human factor« — faktor čovek. Taj faktor 
se ovog puta pokazao u svojoj pravoj veli- 
čini. Zaprepašćujućom hladnokrvnošću — 
mnogi od nas su to mogli da prate na 
televiziji — astronauti su prekontrolisali 
sve najneophodnije izvore života za neko- 
liko sledećih, presudnih dana. Bar privre- 
meno, svet je mogao da odahne: rezervi 
kiseonika i vode bilo je u »Akvarijusu« i 
komandnom modulu »Odiseja« toliko da 
se, uz malo rigoroznije mere štednje — 


ako i ostali elementi, neophodni za povra- 


tak na Zemlju budu u redu — moglo 
preživeti. 
Ali, potrošnju električne energije u 


svim njenim vidovima, što znači i u pogle- 
du održavanja veze s Hjustonom, trebalo 
je svesti na minimum. Da bi dilema bila još 
teža, to je istovremeno značilo da se pri 
isključenju jedine preostale, u stvari rezer- 
vne baterije gorivnih ćelija isključuje i pro- 
izvodnja vode. Naime, izbor vrste gorivnih 
ćelija bio je predodređen upravo tom okol- 
nošću da one pri funkcionisanju i stvaranju 
električne energije, kao svoj nusproizvod, 
proizvode vodu. Situacija je vodila u ćor- 
sokak: potrošnja električne energije mora- 
la se smanjiti, da bi je u odlučujućim tre- 
nucima pri izvršenju neophodnih mane- 
vara bilo dovoljno. Ali to je, istovremeno, 
značilo da se pri štednji električne energije 
ne stvaraju nove rezerve vode... 

Pokazalo se, međutim, da su rezerve 
vode, ponete u »Akvarijusu«, bile dovolj- 
ne, te su uz ne baš osetnu štednju 
astronauti savladali ovu teškoću. 

U međuvremenu, Hjuston je radio bez 
predaha. 

Da bi se mogli vratiti na Zemlju, Lovel, 
Hejz i Svajgert su morali da oblete Mesec i 
da po proračunima hjustonskih kompju- 
tera, kada se budu nalazili sa one strane 
našeg satelita, kratkotrajnim paljenjem ra- 
ketnog motora »Akvarijusa« načine pre- 
sudni manevar ulaženja u trajektoriju koja 
če ih vratiti na Zemlju. 

Manevar je samo donekle uspeo i Lovel 
je zatim, u toku vračanja na Zemlju, po 
novim proračunima Hjustona još dva puta 
morao da ga ponovi. U svim slučajevima 
uključivan je motor »Akvariiusa«. Pošto su 
i inače njegovi radio-uredaji koriščeni za 
povremeno uspostavljanje veze sa Hjusto- 


dve orbite.oko Zemlje 


P 


utanja za 
povratak 


Delimično pore- 
mećeno napajanje elek- 
ričnom strujom - 320,000 km, 


POVRATAK APOLA-13 — Crtež prikazuje poziciju Apola-13 (X) u trenutku kad je došlo do 
delimično poremečenog napajanja električnom strujom i pripreme novog plana leta za 


povratak na Zemlju sa Meseca 

JEDINICE ZA PROIZVODNJU ELEKTRIČNE STRUJE NA APOLU-13 — Na ovom crtežu koji 
prikazuje komandni modul spojen sa servisnim modulom, vide se lokacije defektnih 
elektro-uredaja čelije za gorivo i tankova sa kiseonikom. 


povremeno uspostavljanje veze sa Hjusto- 
nom, u njemu su se na smenu stalno 
nalazila dvojica od trojice astronauta, dok 
je treči boravio u komandnom modulu 
»Odiseja«. 

Još od prve vesti o udesu, u Hjustonu 
se pod dramatičnim uslovima danonočno 
radilo na iznalaženju nove trajektorije i 
drugih uslcva neophodnih za sletanje i 
spašavanje kosmičkih brodolomnika. Čitav 
svet je izrazio spremnost da upučivanjem 
brodova u zonu sletanja, smanjenjem frek- 
ventnosti radio-saobračaja i drugim mera- 
ma pomogne astronautima pri sletanju. Ali 
putanja sletania prilično dugo nije bila 
precizirana. Ljudi i kompjuteri u Hjustonu 
nalazili su se u dilemi: da li da koriste kra- 
ču ali opasniju putanju sletanja u vode 
Atlantika, u prilog koje je govorila i 
nestašica kiseonika i vode - ili u vode Pa- 
cifika, - koja je zahtevala desetak časova 
dužeg zadržavanja u kosmosu, ali je bila 
bezbednija, kako u pogledu pripreme bro- 
dova za doček astronauta, tako i u pogledu 
same putanje. Naknadna nova provera 

rezervi u  »Odiseju« i  »Akvarijusu« 
pokazala je da stanje nije toliko kritično, te 
je konačno odlučeno da se sletanje izvrši u 
Pacifiku. 

U meduvremenu, osakačena kompo- 
zicija Apola-13 približavala se sve večom 
brzinom Zemlji, tako da je 17. aprila u 
12,30 časova več dostizala oko desetak 
hiljada kilometara na čas. Tada su 
astronauti prešli u komandni modul 
»Odisej«. U 14,16 časova, oni su odbacili 
razoreni servisni modul, a u 17,44, uz 
emotivno opraštanje, i Mesečev modul 
»Akvarijus«, koji im je u kritičnoj situaciji 
pružio ne samo utočište, več i životvorni 
kiseonik i vodu. 

U 18,53 časova komandni modul je 
brzinom od blizu 40.000 km/čas uleteo u 
vazdušni omotač naše planete i posle 
trominutnog prekida radioveze sa bazama 
na Zemlji srečno sleteo tačno u ranije 
odredeni rejon Pacifiku u blizini ostrvlja 
Samoa. Time je velika i izuzetno drama- 
tična avantura osvajača Meseca dobila 
srečan epilog. 


PLODOV 


Istraživanje svemira za mene predstav- 
lja najveću avanturu duha i duše čoveka. U 
toku protekle decenije svemirsko putova- 
nje izmenilo je sudbinu čoveka i zemalj- 
skog života. 

Mi koji danas živimo učestvujemo u os- 
novnom novom koraku evolucije života, 
koji je možda isto toliko značajan kao i 
prelaz primitivnih organizama iz mora na 
kopno, što se dogodilo u dalekoj prošlosti. 

U toku smo davanja najuzbudljivijeg 
odgovora na prastaro pitanje: Može li biti 
života na Mesecu i drugim planetarna? 

Odgovor je — da! 

Zahvaljujući napretku nauke i tehnolo- 
gije, ljudi koji imaju vizije i duha, radeći 
zajedno, mogu upućivati život u bezgra- 
nični prostor daleko od njegovog prvobit- 
nog doma na plavoj planeti Zemlji. 

Ove primamljive izglede shvatili su ra- 
zumni ljudi u celom svetu koji program 
Apolo smatraju poduhvatom celog čove- 
čanstva, preduzetim radi njega. Svetska 
mreža satelita za komunikaciju rodila se u 
čovečanskoj drami svemirskog putovanja. 

Zahvaljujući svemirskim sondama tipa 
Mariner upućenim na Mars, koje su 
prošlog leta 1969. godine davale dobre 
emisije, gledaoci televizije u celom svetu 
saznali su za nekoliko časova više o 
površini crvene planete nego što su gene- 
racije astronoma saznale pomoću zemalj- 
ske astronomije. Doba svemirskog putova- 
nja u automatskim letelicama ili letelicama 
sa pilotima brzo se razvija pred očima 
celog čovečanstva. 

Ali, kao i uvek kad je reč o nečem, no- 
vom, i ovde ima disidenata. Pojedinci se 
pitaju da li svemir pruža neka praktična 
ekonomska obećanja i ne bi li bilo bolje da 
radimo na projektima koji će se ostvarivati 
na Zemlji ili da li ne bi bilo bolje da pret- 


SVEMIRA 
DR THOMAS O. PAINE administrator NASA 


PRETVORITE ZEMLJU 
U BAZU DOSTOJNU 
LJUDI KOJI ĆE PUTO- 
VATI NA ZVEZDE 

Specijalno za »Kosmoplov« (USIS) 


hodno uklonimo društveno zlo u svetu, pa 
da tek onda krenemo dalje. 

Ovo su umesna pitanja na koja treba 
pažljivo odgovoriti. 

Svemir pruža direktne i indirektne 
praktične ekonomske koristi. Svetska mre- 
ža satelita za komunikacije i svetska služba 
za vremenske prognoze pomoću meteoro- 
loških satelita jesu dve velike direktne ko- 
risti ostvarene u prvoj deceniji svemirskog 
doba. 

Uštede postignute zahvaljujući vre- 
menskim satelitima mogu iznositi mili- 
jarde; zahvaljujući tome što je TIROS III 
otkrio uragan Karla bilo je mogućno eva- 
kuisati 350.000 ljudi sa obala Teksasa i 
spasti mnogobrojne živote. 

Osim ovih, predviđamo pojavu navi- 
gacijskih satelita, geodetskih satelita, sa- 
telita za TV emisije, kao i satelite za 
otkrivanje rudnih blaga i drugih Zemliinih 
resursa; ti sateliti imaće u budućnosti 
veliku ekonomsku vrednost. 

Potencijal samo satelita za otkrivanje 
Zemljinih resursa, i to rudnog blaga, nafte, 
poljoprivrede, okeanografije, hidrologije i 
drugih grana možda će, posle dužeg peri- 
oda vremena, biti dovoljni da podmire sve 
izdatke učinjene za ostvarenje našeg 
svemirskog programa. 

Mnogo je teže oceniti indirektne koristi 
od istraživanja svemira. 

Da bismo stigli na Mesec, morali smo 
omogućiti napredak tehnologije SAD na 
izvanredno širokom frontu pri čemu su 
mnogi proboji omogućili pojavu neoče- 
kivanih, uzgrednih korisnih novina koje se 
upotrebljavaju na drugim poljima. Svemir 
je dao podsticaja našim univerzitetima i 
industriji — i oni su veličanstveno odgovo- 
rili na ovaj podsticaj. 

Još ne možemo precizno reći kakvi će 


se ekonomski fenomeni pojaviti, jer često 
treba računati sa decenijama. Ali, istorija 
nam kaže da je, zahvaljujući podsticaju koji 
je predstavljao rezultat drugog svetskog 
rata, došlo do pojave novih industrija koje 
danas imaju glavnu ulogu u našoj privredi 
a to su: kompjuteri, mlazni putnički avioni, 
sintetički materijali, antibiotici, nuklearna 
energija, mikrotalasne komunikacije i 
drugo. 

Nesumnjivo je da če u ovoj i idučoj de- 
ceniji rezultati svemirskog doba stvoriti 
slična nova bogatstva. To je važan razlog 
zbog koga treba da nastavimo svoj 
svemirski program. 

Da bismo poboljšali uslove u savreme- 
nom društvu, treba da stvaramo više bo- 
gatstva putem veče produktivnosti zasno- 
vane na novoj tehnologiji. Treba da bu- 
demo neumorni i nezadovoljni zbog 
sporosti u uklanjanju društvenog zla, i 
nadam se da če nas u tome podsticati naš 


Ako možemo da stignemo na Mesec, 
zašto ne bismo mogli graditi velike i lepe 
gradove? Zašto ne možemo da elimini- 
šemo nepismenost, kriminal i siromaštvo? 
Ako nas u ovom poslu svemirski program 
podstiče, onda je dobro poslužio pravoj 
stvari. 

Budučnost čoveka u svemiru neograni- 
čena je. Ušli smo u novu fazu evolucije ko- 
ja če angažovati sve buduče generacije 
ljudi. Nepoznato se pruža pred nama na 
bezbrojnim sektorima: Kakve su posledice 
trajnog odsustva gravitacije ili veštačke 
gravitacije? Šta se može reči o društvima 
genetički odabranim za život van planete 
Zemlje i sl? 

Progres u svemiru treba da nas 
podstiče da nademo nova rešenja za 
prastare probleme ovde na svemirskom 
brodu Zemjji. 

Plavu planetu Zemlju moramo pretvo- 
riti u matičnu bazu dostojnu ljudi koji če 


svemirski program. 


Male zanimljivosti 


Ako ste ponekad bez ne- 
kog jasnog razloga neras- 
položeni ili veseli, onda za to 
može da bude kriv — Me- 
sec. Naučnici sa Severoza- 
padnog univerziteta u SAD, 
tvrde da Mesec izaziva u 
čoveku široki spektar emo- 
cija, od »nesigurnosti u sebe 
i razdražljivosti, do entuzija- 
zma i veselosti«. 

Njegov položaj i prome- 
ne na njemu ispoljavaju 
uticaj na tok nekih bolesti i, 
kako je utvrđeno na llino- 
iskom univerzitetu, mogu u 
znatnoj meri da utiču na pol 
još nerodenog deteta. Ako 
je do začeča došlo u toku 12 
dana pre uštapa, ili tri dana 
kasnije, onda če se roditi 
više dečaka. U drugim perio- 
dima »preimučstvo« imaju 
devojčice. 

Kriminolozi tvrde da se u 
vreme uštapa u SAD i u 
Evropi znatno povečava broj 
prestupa. Prema nekim po- 
dacima, u to vreme je broj 
ubistava za 50 odsto veči od 


jednog dana krenuti na put ka zvezdama. 


uobičajenog. Vlasti u Njujor- 
ku su otkrile da je ii isto 
vreme broj paljevina za 100 
odsto veči, i da su one izaz- 
vane delovanjem psihički 
neuravnoteženih osoba. 

Naučnici smatraju da ne- 
ma ničeg natprirodnog u 
takvom »tajanstvenom« uti- 
caju Meseca na život i 
ponašanje čoveka. 

Podaci pokazuju da se u 
zavisnosti od položaja Mese- 
ca menjaju neke elektro- 
fiziološke karakteristike živih 
organizama, medu njima i 
kod ljudi. U jednoj američkoj 
bolnici, u kojoj je meren na- 
pon izmedu elektroda stav- 
ljenih na  slepoočnice i 
grudni koš pacijenata, lekari 
su ustanovili da se napon 
povečava za vreme uštapa, a 
smanjuje za vreme mladog 
Meseca; opšte stanje našeg 
organizma se obično pobolj- 
šava pri niskom naponu, a 
pogoršava pri višem. 

Sem toga verovatno pos- 
toji veza između položaja 
Meseca i metabolizma (iz- 
mene materija). Mnogobroj- 
ni eksperimenti izvršeni na 

pacovima, rakovima i bilj- 
kama potpuno izolovanim 
od okolne sredine, na 
primer od promene atmo- 
sferskog pritiska, pokazali su 
da se brzina metabolizma tih 
organizama smanjuje za vre- 
me uštapa, a povećava kada 
Mesec ulazi u treću fazu. 

Način dejstva Meseca na 
organizam živog bića još nije 
razjašnjen. Neki naučnici 
pretpostavljaju da zračenje 
Sunca, odbijajući se od po- 
vršine Meseca, menja elek- 
trični sastav atmosfere Zem- 
lje, koje možda posredstvom 
johizacijc vazduha dejstvuje 
na organizme. Drugi smat- 
raju da su sva živa bića 
nasledila od praroditelja, 
koji su nekad živeli u oke- 
anu, ritam nekih fizioloških 
procesa koji se poklapaju s 
promenama na Mesečevom 
disku. 

Teze iznete u ovoj infor- 
maciji nemaju nikakve veze 
sa banalnim horoskopom i 
»proročanstvima«, koji se 
eksploatišu na račun lako- 
vernih ljudi. 


RAKETA — MOTOR 


KOSMIČKIH BRODOVA 


Program kosmičkih 
brodova »Vashod« 


mičkih brodova za više članova po- 

sade, proučavanja radne sposobnos- 
ti i saradnje grupe kosmonauta — struč- 
njaka u raznim oblastima nauke i tehnike, 
fizičko-tehničkih istraživanja i proširenja 
medicinsko-bioloških eksperimenata, sov- 
jetski kosmički brodovi Vashod otvorili su 
novu stranicu u istoriji kosmonautike. 


| | pogledu praktičnog ispitivanja kos- 


Uzletanje 


Vashod | lansiran je 12. oktobra 1964. 
godine sa tročlanom posadom. Piloti Vla- 
dimir Komarov, inženjer Konstantin Feokti- 
stov i lekar dr Boris Jegorov zadržali su se 
u kosmosu 24 časa i u tesnoj saradnji 
izvršili različite zadatke. 

»Kosmička trojka« je ostvarila nove 
radne metode. 

Šest Vastoka, imali su samo po jednog 
člana posade, čiji je radni program bio 
određen u skladu sa radnim mogućno- 
stima jednog jedinog čoveka, koji je 
istovremeno morao da bude i pilot i 
eksperimentator. Posada Vashoda sasto- 
jala se od tri stručnjaka, čime su se 
osmatranja i eksperimenti mogli ne samo 
povećati po kvantitetu, već i podići na viši 
naučni nivo. 

Dok su piloti Vastoka bih prinuđeni da 
za vreme spavanja prekinu svoju aktivnost, 
plan delatnosti trojke na  Vashodu 
omogućavao je da dvojica od njih stalno 
rade dok se treći odmara. Prvi kolektivni 
let je na taj način postigao visok stepeg 
efikasnosti. 

U izvesnim slučajevima, radi razmene 
utisaka ili potrebe zajedničkog rada, sva 
trojica kosmonauta bila su istovremeno 
budna. 

Kosmonauti su u kabini imali svoju 
mikroklimu, koja je potpuno nadoknađi- 
vala normalne klimatske ulove sa površine 
Zemlje. U kabini, potpuno hermetički zat- 
vorenoj, oni su prvi put u istoriji kos- 
monautike mogli da žive i rade bez 


skafandra. Pored osećanja udobnosti, to 
olakšanje je doprinelo i poboljšanju 
efikasnosti u radu. 

U toku leta, Feoktistov se mogao pos- 
vetiti interesantnim osmatranjima optičkih 
osobenosti visokih vazdušnih slojeva i 
polarne svetlosti, a dr Jegorov je prikupio 
mnogobrojne značajne podatke o ponaša- 
nju, fiziološkim i psihološkim reakcijama 
članova posade, naročito koordinaciji nji- 
hovih pokreta u bestežinskom stanju. Pri 
tom je, razume se, koristio i merne 
instrumente, čiji su podaci telemetrijskim 
sistemom istovremeno bili emitovani i u 
zemaljsku bazu. 

Pored unutrašnjih TV-kamera, koje su 
postojale već i u brodovima serije Vastok, 
brod Vashod imao je i jednu kameru na 
svom spoljnom omotaču, koja je kosmo- 
nautima omogućavala potpunije osmatra- 
nje kosmičkog prostora i broda. Takvom 


kamerom ie za vreme leta Vashoda II bio 
f a 


š 
Katie" Vashoda-2: i Ploča sa ins- 
trumentima, 2. ploča sa prekidačima, 3. 
televizijski ekran, 4. televizijska kamera, 5. 
otvor za posmatranje. 


sniman izlazak kosmonauta Leonova u 
kosmički prostor. 

S obzirom na visinu orbite, koja je one- 
mogućavala koriščenje aerodinamičkog 
kočenja pri sletanju, Vashod | bio je 
opremljen i jednom raketom za kočenje. 
Pri sletanju, Vashod |, kao i svi brodovi 
Vastok, razdvajao se na dva dela. Izvesno 
vreme trojica kosmonauta su mogli kroz 
iluminatore da posmatraju odvojeni deo 
svog broda. 

Na visini od 5.000 metara, kada je 
aerodinamičko kočenje svelo brzinu sleta- 
nja na svega 220 m/sek, otvarali su se 
padobrani. Poslednja faza sletanja karak- 
terisala se značajnom novinom. 

Svi kosmonauti brodova Vastok bili su 
katapultirani, kada su se njihove kapsule 
pri sletanju nalazile na visini oko 7.000 m. 
Kod brodova Vashod, međutim, kosmo- 
nauti su ostajali u brodu i jedan specijalni 
sistem za sletanje, koji se aktivirao u blizini 
površine Zemlje omogućavao je ateriranje 
s praktično nultom brzinom. O tom sis- 
temu koji je, po rečima jednog od trojice 
kosmonauta, obezbeđivao ateriranje kao 
kod helikoptera, nisu objavljeni nikakvi 
podaci. 

Sva poboljšanja i tehničke novine, pri- 
menjene kod Vashoda |, predstavljaju nap- 
redak u tehnološkoj oblasti, dok je 
kolektivno dejstvo kosmonauta u odnosu 
na pojedinačnu delatnost znatno proširila 
okvire istraživanja kosmosa. 


Vashod Il 


Za razliku od svog prethodnika, Vashod 


II koji je u kosmosu boravio 18. i 19. marta 
1965. godine, nosio je samo dva kosmo- 
nauta. Ali jedan od njih bio je prvi čovek 
koji je boravio u slobodnom kosmosu: pu- 
kovnik Aleksej Leonov. On je 10 minuta 
lebdeo izvan kabine, vezan za nju samo 
tankim kablom. 

Svetska javnost je bila uzbuđena 
dramatičnim aspektom tog velikog podvi- 
ga, a naučnici i stručnjaci su u njemu 
sagledali nove mogućnosti koje se otva- 
raju pred kosmonautikom. Međutim, 
ostalo je ipak mnogo nepoznatih. 

Šta će se dogoditi s čovekom koji 
slobodno lebdi u kosmičkom prostoru, a 
oslonac mu predstavlja samo kosmički 
brod, nad stotinama kilometara udalje- 
nom rodnom planetom koju on može da 
obleti za svega 90 minuta? Gde je za njega 
»gore«, a gde »dole«. Kako će da 

procenjuje rastojanje? Kako da se ponaša 
prema drugim objektima u kosmosu koii 
slobodno lebde u prostoru i osetljivi su na 
najmanji dodir kao i on? Da li će biti u 
stanju da u kosmičkom prostoru obavlja 
bilo kakav koristan rad? 


Leonov o »šetnji« kroz kosmos 


Na sva ta pitanja, podvig Leonova 
trebalo je da pruži pouzdane odgovore. 

— Beskrajni kosmos prikazao mi se u 
svoj svojoj neopisivoj lepoti — izjavio je 
prvi »kosmički šetač«. — Prvi pogled bacio 
sam prema Zemlji koja je majestetski 
plovila pod mojim očima. Uprkos debelim 
staklima na mom šlemu video sam ble- 
štave oblake i Crno more pod svojim 
nogama, Novorosijski zaliv, a iza obalske 
linije lance Kavkaza. Trenutak koji smo 
toliko dugo priželjkivali i za koji snio se 
tako brižljivo pripremali — konačno je 
postao stvarnost. 

Bez žurbe sam izašao iz broda i lako se 
odgurnuo. Tako sam se sve više udaljavao 
od njega, dok kabl nije bio potpuno 
odmotan. Zbog slabog otiskivanja brod se 
pred mojim očima počeo lagano obrtati. 
Očekivao sam da ću ugledati oštre kon- 
traste između osvetljenih mesta i senke, 
ali stvarnost je bila sasvim drugačija: 
Sunčevi zraci, reflektovani od Zemlje, 
osvetljavali su u dovoljnoj meri strane 
kosmičkog broda koje su se nalazile u 
senci. 

Lagano sam počeo da povlačim kabl i 
da se tako približavam brodu, ali sam se 
onda opet otisnuo, a pri tom sam se 
okretao oko sebe. Izvanredna slika se 
pružala pred mojim očima. Ugledao sam 
sjaj zvezda »pričvršćenih na crni somot 
neba«, a odmah zatim tirkiznu boju 
rođene planete. Nadletao sam zelena 
poija i razaznao među njima Volgu, a iza 
nje snegom pokriveni Ural i velike sibirske 
reke Ob i Jenisej. Činiilo mi se da nadlećem 
ogromnu šarenu geografsku kartu. Za 
nekog slikara bilo bi teško da naslika 
atraktivniju sliku... Na crnom nebu sijalo je 
Sunce punom snagom i njegovi zraci 
zagrevali su mi lice kroz prorez na šlemu. 

Posle izvesnog vremena snažnije sam 
potegao kabl i video kako mi se brod brzo 
približava. Pomislio sam na opasnost do 
koje je moglo doći pri sudaru broda sa 
staklom na mom šlemu, ali kada sam 
stigao do otvora i pretkomore za ulazak u 
brod, udarac sam lako sprečio rukama. 


Na pariškoj automobilskoj izložbi, 
Sovjetski Savez je prikazao 
kosmički brod Vashod II 


Tako sam utvrdio da se čovek relativno 
lako može kretati i obavljati razne poslove. 
Osećao sam se dobro i bio veoma raspo- 
ložen. Cak i kada sam dobio zapovest za 
povratak u kabinu, ponovo sam se udaljio 
od broda da bih još jednom provenio 
rotaciono kretanje. 

Najzad sam odvrnuo spoljnu kameru 
koja je snimala moju šetnju u kosmičkom 
prostoru i pokušao da se provučem kroz 
otvor u pretkomoru broda, ali to nije išlo 
lako, jer me je u tome sprečavao skafandr. 


Pripreme za let Vashoda 
Pripremanje leta broda Vashod zapo- 
čelo je mnogo pre njegovog ostvarenja. 
Bilo je potrebno mnogo napora, mašte 
i izdržljivosti da bi se na zemlji stvorili 


uređaji i instalacije koji bi što realnije 
simulirali uslove kosmičkog leta — kaže 
Leonov. — Model kosmičkog broda sa 


izlaznim otvorom i pretkomorom bio je 
najpre smešten u veliku kompres-komoru 
u kojoj je bio ostvaren visoki vakuum. U 
našim skafandrima uvežbavali smo jedan 
za drugim svaki pokret ruku kojim se pret- 
komora otvarala ili zatvarala. Kada je naša 
uvežbanost dostigla svojevrsni automati- 
zam, prešli smo u drugu prostoriju gde 
smo isti proces obnovili, ali u bestežin- 
skom stanju. Bezbroj puta bili smo i s avio- 
nom u vazduhu da bismo u kratkim peri- 
odima bestežinskog stanja u toku leta 

aviona, ponovili sve pojedinosti uvežba- 
vanja. 

O fizičkim pripremama pilota-kosmo- 
nauta, nalazimo u Leonovljevom dnevniku 
sledeća uputstva: U godini koja je pret- 
hodila letu, on je biciklom prevalio 1.000 
km, smučkama 300 km i prepešačio preko 
300 km. Sem toga, prošao je preko 150 
kraćih kurseva koji su bili posvećeni 
specijalnim treninzima čiji je cilj bio 
jačanje organa ravnoteže kosmonauta. 

Bilo bi, međutim, nepravično ako bi se 
zaboravio udeo delatnosti komandanta 
broda, pokojnog pukovnika Beljajeva, koji 
je kontrolisao čitavu operaciju izlaska i 
povratka Leonova i istovremeno upravljao 
brodom. 

Pri kraju leta, Beljajev je van programa 
morao da ispolji svoje pilotske sposob- 
nosti. Sam let je prošao potpuno normal- 
no, ali kada se Vashod u toku šesnaestog 
kruga pripremao za početak sletanja, Be- 
ljajev je otkrio manji nedostatak u funkci- 
onisanju automatskog sistema za orijen- 
taciju. Zatražio je i dobio odobrenje da u 
sledećem krugu započne sletanje s ručnim 
komandama. Stoga, su kosmonauti zakas- 
nili sa sletanjem 90 minuta i aterirali 
znatno zapadnije od predviđenog mesta, 
usred tajge koja je u to vreme godine sva 
pod snegom. Tako je Beljajev bio prvi sov- 
jetski kosmonaut koji je ručnim upravlja- 
njem izvršio kompletan manevar sletanja. 


ODBRANA OD STRATEGIJSKIH RAKETA '% 


Uništenje rakete vrši se antiraketama 
koje takođe imaju nuklearnu bojnu glavu 
jačine više KT (1 KT = 1000 tona klasičnog 
eksploziva). Antiraketa se mora lansirati 
tako da leti putanjom prema bojnoj glavi 
napadačeve rakete. Njeno ubrzanje i brzi- 
na kretanja moraju biti vrlo veliki zbog 
brzine leta bojne glave koju treba da uništi 
i kratkoće vremena koji sistem PRO ima. 
Stoga su i antirakete višestepene. Njihovo 
vođenje prema bojnoj glavi vrši se na 
početnom delu putanje radio-komandnim 
sistemom, a kasnije — na poslednjem delu 
putanje — sistemom samonavođenja. 


SUDAR U KOSMOSU 


Tačka susreta dveju bojnih glava u kos- 
mičkom prostoru ili u atmosferi zavisi od 
efikasnosti sistema ranog otkrivanja i tač- 
nog raspoznavanja bojne glave napada- 
čeve rakete. Sada se ispituju mogućnosti 
blagovremenog lansiranja antiraketa sa 
džinovskih aviona, podmornica ili čak i sa 
specijalnih vojnih satelita i to dok je 
napadačeva raketa još na aktivnom delu 
putanje (dok joj motori rade). 

Drugi pravac istraživanja obuhvata pi- 
tanja presretanja dalekometnih raketa na 
srednjem delu njihove putanje, mada se a 
priori smatra da taj način presretanja nije 
celishodan zbog visokih troškova i nesi- 
gurnosti identifikovanja (na toj visini i 
daljini) pravih bojnih glava od lažnih. 

Treči pravac istraživanja obuhvata pre- 
sretanje na poslednjem delu putanje rake- 
ta, tj. posle ulaska njihovih bojnih glava u 
atmosferu. 

Minimalno rastojanje na kome se nuk- 
learna glava mora uništiti iznosi 60 km. Pri 
tom bi manja oštečenja od nuklearnog 
udara bila neminovna. Da bi se sprečili bilo 
kakvi gubici ili štete, minimalna visina na 
kojoj se bojna glava mora uništiti, po 
mišljenju Amerikanaca, treba da iznosi 100 
km. Odstojanja po dijagonali je u tom 
slučaju oko 140—150 km, što antiraketa 
može da savlada za 1 minut. Medutim, 
brzina bojne glave dalekometne rakete je 
dva, tri puta veča, te ona za 1 minut 
preleče oko 450 km. Za uništenje njene 
bojne glave potrebno je odrediti tačku 
susreta s antiraketom, pripremili i izvršiti 
njeno lansiranje i vodenje do susreta s 
bojnom glavom rakete. Preostalo vreme 
se može pokazati nedovoljnim. Zbog toga 
se s pripremom antiraketnog kompleksa 
mora otpočeti ranije — od momenta kada 

se otkrije dalekometna raketa na dalekim 
prilazima branjenom objektu. 

Nuklearna ili termonuklearna glava je 
relativno mali i robustno gradeni predmet. 
Košuljica, a naročito njen zašiljeni konusni 
vrh, je od materijala koji može da izdrži i 
sačuva punjenje od temperatura do 
20.000"C, koje nastaju usled nadpritiska i 
trenja bojne glave o čestice sve guščih 
slojeva vazduha. Uprkos tome, nuklearna 
ili termonuklearna bojna glava raketa 
može se uništiti ili učiniti neškodljivom. 

Stvaranjem ultravisokih temperatura 
može se izazvati eksplozija konvencional- 
nog eksploziva (koji se nalazi u bojnoj 
glavi), kako bi svojom detonacijom spojio 
podkritične mase nuklearnog punjenja u 
kritičnu i time izazvao lančanu reakciju, 
odnosno eksploziju nuklearnog punjenja. 
Ako u bojnoj glavi postoji i termonukle- 
arno punjenje, onda kao upaljač služi 
eksplozija nuklearnog punjenja. 

Dejstvo nuklearne bojne glave može 
se, po mišljenju Amerikanaca, sprečiti i ne- 
utronskim zračenjem nuklearne eksplozije. 
Dejstvo neutronskog zračenja pri eksploziji 
bojne glave antirakete razara strukturu 
podkritičnih masa nuklearnog punjenja u 
bojnoj glavi ofanzivne rakete, tako da u 
njoj ne može da nastupi lančana reakcija, 
ili se ona izaziva prevremeno, tj. na bezo- 
pasnoj daljini od branjenog objekta. Raču- 
na se da je neutronsko zračenje nuklearne 
eksplozije bojne glave antirakete od 400 
KT dovoljno da učini neškodljivom bojnu 
glavu rakete na oko 900 m od centra 
eksplozije bojne glave antirakete. 


TOK DEJSTVA ANTIRAKETNOG SISTEMA 


Pretpostavimo da je brzina leta bojne 
glave bliska prvoj kosmičkoj brzini i da 
iznosi 7.780 m/sek, a brzina antirakete 
3.610 m/sek. Za izvršenje svih operacija 
automatskom kompleksu PRO je potrebno 
3 minuta. 

Signali radarske stanice za rano otkri- 
vanje ofanzivne rakete prenose se odmah 
posle njenog otkrivanja na kompjuter za 
otkrivanje cilja. U antiraketnom centru 
zavodi se puna borbena gotovost. Počinje 
da radi kompjuter za presretanje i uklju- 
čuje se radarska stanica za tačno raspoz- 
navanje cilja. Za to vreme cilj, koji je bio 
otkriven na rastojanju od 1.100—1.600 
km, prede oko 300 km. Podaci o 
otkrivenom cilju uvode se i u poseban 
kompjuter za identifikaciju bojne glave i 


kada se ona (veoma brzo) tačno raspozna, 
kompjuter sistema za presretanje uklju- 
čuje automatski sistem za pripremu anti- 
raketa i radar za tačno praćenje cilja. 
Bojna glava za to vreme pređe još oko 80 
km. U toku praćenja cilja, kompjuter pro- 


Šema dejstva antiraketnog sis- 
tema pri uništavanju bojne gla- 
ve dalekometne rakete: 1. ra- 
darska stanica za otkrivanje 
cilja; 2 kompjuter sistema za ot- 
krivanje cilja; 3. kompjuter sis- 
tema za presretanje 4. radar za 
tačno raspoznavanje cilja; 5. ra- 
dar za tačno praćenje cilja; 6. 
automatski sistem za priprema- 
nje antirakete; 7. antiraketa; 8. 
cilj; 9. tačka susreta antirakete s 
ciljem; 10. radar za vođenje 
antirakete. 


Antiraketa se približava cilju za 100 se- 
kundi. Za to vreme bojna glava rakete 
pređe oko 750, a antiraketa oko 360 km. 
Radar za praćenje cilja neprekidno predaje 
kompjuteru sistema za presretanje podat- 
ke po kojima se izračunava putanja bojne 
glave, početna putanja antirakete i tačka 
susreta. Odatle ti parametri prelaze u 
radar za vođenje antirakete. Kompjuter 
sistema za presretanje neprekidno, prema 
podacima s radara, ustanovljava putanju 
bojne glave i program leta antirakete, 
unosi popravke u sistem vođenja. Po 
njegovom signalu izaziva se dejstvo 
antirakete kada ova postgine zadatu 
brzinu, visinu i zadati kurs. 

Pošto u slučaju promašaja nije moguče 
na isti cilj lansirati drugu sledeču antira- 
ketu — ovo onemogučuje velika brzina 
bojne glave i njenog obrušavanja na 
zemaljski cilj, kao i konstrukcioni i drugi 
tehnički uzroci — po mišljenju Ameri- 
kanaca može se istovremeno lansirati više 
antiraketa, kako bi se povečala verovat- 
noča pogadanja bojne glave ofanzivne 
rakete. 


ISTRAŽIVANJE NOVIH SREDSTAVA PRO 


Uporedo s istraživanjima i razvojem 
antiraketa s nuklearnom bojnom glavom, 
kao osnovnog sredstva PRO, u SAD ulažu 
napore da se razviju i druga sredstva i 
metodi u okviru sistema PRO. Do toga je 
došlo zato što antirakete s nuklearnom 
bojnom glavom nemaju zadovoljavajuči 
stepen sigurnosti i verovatnoče pogadanja 
cilja, što su troškovi njihove proizvodnje 
vrlo veliki, kao i zbog opasnosti za 

računava podatke za lansiranje antirakete 
i izdaje komandu za to. Lansiranje treba da 
se izvrši tako da se antiraketa i raketa, 
odnosno njena bojna glava, sretnu na 
optimalnoj visini. (Videti šemu). 


sopstveno stanovništvo i trupe. 
Po mišljenju stručnjaka, za otkrivanje 


ciljeva u kosmosu, njihovo pračenje i 
uništavanje moči če se primeniti usavršeni 
laseri dalekometnog dejstva. Svojim usko- 
usnopljenim zracima oni če, smatra se, biti 
u stanju da progore košuljicu bojne glave i 
izazovu njenu prevremenu eksploziju. 
Veliko interesovanje poklanja se u SAD 
i stvaranju veštačkih munja stvorenih od 
plazme. Kao plazmeno oružje zamišlja se 
sistem od nekoliko veoma snažnih radara. 


Pretpostavlja se da će njihovi zraci, 
usredsređeni u jednu tačku, stvoriti 
energiju sličnu energiji munje. Prema 
proračunima, energija takve munje 


ekvivalentna je energiji eksplozije 25 kg 
klasičnog eksploziva, što je dovoljno za 
uništenje bojne glave. 

Za primenu antirakete bez nuklearne 
bojne glave postoje, po mišljenju 
inostranih stručnjaka, dva načina. Po 
prvom, u susret bojnim glavama 
dalekometnih raketa lansirale bi se 
antirakete koje bi u kosmički prostor 
izbacile ogroman broj metalnih parčadi 
oštrih ivica, čiji bi zadatak bio da na 
košuljici bojne glave izazovu velika 
oštećenja. Ulaskom u gušće slojeve 
atmosfere ta oštećenja bi prouzrokovala 
snažno trenje, usijanje i uništenje bojne 
glave. 

Po drugom načinu, bojna glava 
antirakete bi se maksimalnom tačnošću, 
primenom samonavođenja, morala voditi 
do tačke sudara s bojnom glavom, pri 
čemu bi je uništavale kumulativnim 
(sagorevajućim) dejstvom. 


GERMAN S. TITOV 


100 000 
KILOMETARA 
U 

KOSMOSU 


Drugi čovek koji je leteo u kosmos, sovjetski kosmonaut German Titov, poleteo 
je na brodu »Vostok-2« 6. avgusta 1961. godine. Njegov let trajao je 25 časova i 


18 minuta. Svoje utiske i zapažanja izneo je u knjizi. »700.000 kilometara u 


io sam uzbuđen i nestrpljiv. Želeo 
Br da što pre poletim. Ušao sam u 

kabinu broda »Vostok-2«, a za mnom 
se bez šuma zatvorio ulazni otvor. Bio sam 
sam. Pogledao sam poznate uređaje koji 
će me nevidljivim nitima vezivati sa Zem- 
ljom dok sam na dalekoj orbiti. Gledajući 
ih, osetio sam se sigurnim. Mi, kosmo- 
nauti, navikli smo na te uređaje i verujemo 
u njih kao u čovečji um. 

U kabini je bilo prijatno kao u sobi. Na 
pilotskoj stolici koja je slična stolici za 
odmaranje, moglo se sedeti, ležati, raditi i 
odmarati. Sve je bilo pri ruci i pred očima, 
mogao sam dohvatiti bilo koje električno 
dugme ili polugu. Odavde sam mogao da 
upravljam brodom za vreme leta, da 
održavam preko radija vezu sa Zemljom i 
da pravim zabeleške u brodskom dnev- 
niku. Blaga svetlost bila je prijatna za oči. 
Konstruktori su stvorili sve uslove za 
plodonosni rad kosmonauta, pobrinuli se 
za sve. 

Vreme je odkucavalo poslednje sekun- 
de. Tačno u devet časova po moskovskom 
vremenu pala je komanda. 

— Uzletanje! 

Obuzet srečom kakvu još nikad nisam 
osetio odgovorio sam kratko; 

— Spreman sam. 

Istoga trenutka milioni konjskih snaga 

u snažnom motoru rakete nosača, suprot- 
stavili su se silama zemljine teže. 

— Zbogom, Zemljo moja! — nehotice 
mi se oteo uzvik. 


UZLETANJE 


Raketa se odvojila od rampe za uzle- 
tanje i zastala u magnovenju kao da 
savladuje silinu vetra. Do kabine je doprla 
tutnjava, raketa je blago zadrhtala i celo 
moje telo pritisla je neverovatna sila. 
Opterečenje je raslo i ja sam pomislio kako 
je dobro što smo mi, kosmonauti, mnogo i 
uporno trenirali na  centrifugama i 
vibratorima, tako da su naši organizmi 
navikli na sve osobenosti kosmičkog leta. 

Šum motora, vibraciju, sve veće 
opterećenje pri stupanju broda u orbitu 
podneo sam dobro, ne osećajući ni vrto- 
glavicu ni muku; i svest i vid i sluh bili su 
normalni kao na Zemlji. Cim je raketa 
krenula, počeo sam da radim: pratio sam 
rad uređaja, održavao dvostruku radio 
vezu sa komandnim punktom; kroz 
iluminator sam posmatrao Zemlju koja se 
udaljavala. Horizont se neprestano širio, u 
polju vida javljale su se sve više zemaljske 
daljine, okupane blistavom sunčanom 
svetlošću. Sve je bilo  nesravnjivo, 
grandioznije od pejzaža koji su se ukazivali 
pogledu pod krilima mlaznog aviona. 


Boje u prirodi su bile neobične kao u 
morskoj školjki, čak je i svetlost u kabini 
bila takva kao da su stakla iluminatra 
obojena. 

Jasno sam osećao odvajanje svakog 
stepena rakete, koja je odnosila brod sve 
više i više ka predviđenoj orbiti. Hrono- 
metar je pokazivao da »Vostok-2« tek što 
nije stupio u nju. Toga trenutka trebalo je 
da nastupi bestežinsko stanje i ja sam na 
to bio spreman. No ono je došlo poste- 
peno, samo od sebe, posle odvajanja pos- 
lednjeg stepena rakete. Prvi utisak bio je 
čudan, kao da sam se prevrnuo i da letim 
glavom okrenutom nadole. Za nekoliko 
sekundi to je prošlo i ja sam shvatio da je 
brod stupio u orbitu. Ulazak u orbitu 
označili su uređaji, a to su potvrdili i 
naučnici preko radija, koji su sa Zemlje 
pratili kretanje  »Vostoka-2«. Oni su 
objavili preko radija parametre orbite: 
perigej — 178 kilometara, apogej — 278 
kilometara, ugao nagiba prema ekvatoru 
64 stepena i 56 minuta. Nalazio sam se u 
orbiti gde nije bilo ni kiše, ni snega, ni 
oluje, ničega sem pustoši. Sad sam morao 
da pristupim izvršenju zadatog programa 
ovog leta. 

Glavni zadaci misije »Vostok-2« bili su 
ispitivanje uticaja dužeg letenja u orbiti na 
čovečiji organizam i ispitivanje radne spo- 
sobnosti čoveka pod uslovima dužeg 
bestežinskog stanja. Bilo je i drugih zada- 
taka, no oni su proizilazili iz ova dva os- 
novna. Za svih sedamnaest obrtaja oko 
planete, koji su imali da se isnune za 
dvadeset i četiri časa napravljen je 
grafikon rada koji je kosmonaut morao da 
ispuni. Sve je bilo raspoređeno po 
minutima: kad da razgovaram preko radija 
sa Zemljom, kad da uzimam u svoje ruke 
upravu nad brodom, kad da jedem i pijem; 
spavam i budim se. 

Kroz iluminator je sijalo blještavo, za 
oči nepodnošljivo sunce i ja sam, štedeći 
baterije, isključio osvetljenje. No uskoro 
sam morao da upalim sijalice; »Vostok-2« 
je ušao u senku Zemlje i obavila ga je 
mračna, neprozirna noč. Na crnoj kadifi 
neba blistale su kao dijamanti krupne, 
hladne zvezde. Gledajući ih, setio sam se 
stihova velikog pesnika Ljermontova: 

»I zvezde govore medu sobom...« 


Preuzimam ručnu komandu 


Posle jednog sata letenja, prosecajuči 
mrklu noč, ja sam, bez obzira na plan rada, 

uključio ručno upravljanje brodom. Priz- 
najem da sam to učinio sa uzbudenjem: 
još ni jedan čovek na svetu nije naterao 
kosmički brod da se pokorava njegovoj 
volji. Hoče li se on pokoriti pokretima 
mojih ruku? — pomislio sam i odlučno 
stavio ruku na pult upravljača. 

»Vostok-2« pokorio se mojoj volji i ja 
sam upravljao njime tako lako kao što sam 
to činio sa automobilom na Zemlji ili 
mlaznim avionom. 

Pokazalo se da nije teško upravljati 
kosmičkim brodom. On se mogao postaviti 
u bilo koji položaj i u svakom trenutku 
mogao se upraviti gde treba. Držeći ruke 
na ručici upravljača, osećao sam se kao 
kapetan čarobnog broda. Nisam osećao 
nikakav naročiti napor. Sve je bilo obično 
kao u avionu. 

Približavao se trenutak izlaska iz 
Zemljine senke. On je nastupio naglo. 
Drugo svitanje toga dana za mene je 
počelo time što sam na horizontu ugledao 
svetlo narandžastu brazdu nad kojom su 
se pojavljivale dugine boje. Nebo je 
izgledalo kao da sam ga gledao kroz 
kristalnu prizmu. l, odjednom, sunčevi 
zraci su prodrli kroz iluminator kabine. 
Posle neprozirne noći ponovo je nastupio 
svetao i sunčan dan. Ja sam sa 
interesovanjem gledao Zemlju. Video sam 
oblake. Oni su se razlikovali od snega po 
plavim senkama koje su bacali na zemlju. 
Na horizontu zemlja je bila okružena 
bledoplavim oreolom. Globus na postolju 
sa uredajem, čije se okretanje podudaralo 
sa kretanjem broda, pokazao je da je 
»Vostok-2« več izvršio prvo okretanje oko 
Zemlje. To je potvrdio i brodski sat. Ono 
što je dvanaestog aprila izvršio Jurij 
Gagarin bilo je postignuto. »Vostok-2« 
nastavio je svoj let. Svi kontinenti zemljine 
kugle, gledani iz kosmosa, razlikuju se ne 
samo po svojim obrisima, več i po boji. 
Afrika - žuta sa tamno zelenim poljima 
džungle. Sahara beskrajni okean 
zlatastog srnedeg peska bez ikakvih 
znakova života. Sredozemno more, tamno 
plavo, preplivalo je kroz iluminuter i 
iščezlo u magli. Posle nekoliko minuta 
pojavila se i moja otadžbina. Bogata i 
raznovrsna paleta boja od smaragdnog 
zelenila juga do  zaslepljujuče beline 
planinskih vrhova pod večnim snegom. 
Zatim daleki istok... Kamčatka... Japanska 
ostrva... Velelepni prizor čine Tihi i 
Atlantski okean sa ogromnim valovima koji 


se razbijaju o daleke obale. Sve to gledam 
kroz optički urađaj koji mi sve trostruko i 
petostruko uvećava. Jednoga momenta u 
noćnoj tmini spazio sam dole zlatastu 
svetlost velikog grada. »Vostok-2« leteo je 
nad Rio de Zaneirom. 


Vreme odmora 


Brod je išao po orbiti, pravio obrtaj za 
obrtajem i činilo se kao da nije ovisan od 
vremena. Ali obrtaji nisu bili ponavljanje 
jednog te istog; svi su bili različiti i na 
svakom je bilo nešto novo. 

Po rasporedu leta približilo se vreme 
odmora. Trebalo je spavati. Prošlo je devet 
časova leta u kosmosu i već je bilo 
napravljeno šest obrtaja. Beztežinsko 
stanje izazvalo je izvesne promene u 
mome organizmu i ja sam zbog toga imao 
neprijatan osećaj. San mi je bio potreban 
ne samo radi odmora, već i zato da 
uspostavim ravnotežu u uznemirenom 
organizmu. 

»Vostok-2« je 
Moskvom. 


nad 
sam poslao 


upravo bio 
Radiogramom 


saopštenje da sve ide pd predvidenom 
planu i poželeo im laku noč. 

— | ja odlazim na spavanje — saopštio 
sam preko radio veze. 

Vreme od osamnaest časova šestog 
avgusta do dva časa sedmog avgusta bilo 
je odredeno za odmor i san. 

Pričvrstio sam se kaiševima za sedište, i 
pošto smo mi kosmonauti uvežbani da 
zaspimo odmah kad treba, zaspao sam. 

Probudio me je čudan položaj u kome 
sam se nalazio. Ruke su mi bile podignute i 
visile su u vazduhu: beztežinsko stanje. 
Brod je bio na osmom obrtaju. Ponovo 
sam zaspao sa osečanjem da sam na 
morskim talasima. 

Kada sam se probudio, svi uredaji na 
brodu radili su tačno kao sat. Odmoran, 
osečao sam se potpuno sveže i bodro. 

Još bolje sam se osečao posle fiskulture 
koja je aktivirala rad srca i učinila da se 
osečam još bodrijim. Predstojao mi je još 
dugi put, više od 200.000 kilometara 
kosmičkog leta. 


U koordinaciono-računskom centru za vreme starta kosmičkog broda Vastok-2. 


»Nebeska braća« — German 
Titov i Jurij Gagarin 


U mom brodskom dnevniku punile su 


se strane, beležio sam stalno nova 
zapažanja. 
Kosmički brod pošao je na svoj 


sedamnaesti obrtaj kada sam začuo glas 
glavnog konstruktora: 

— Jeste li spremni za ateriranje? 

— Spreman sam — odgovorio sam. 


Skretanje kosmičkog broda sa orbite, 
njegov prolaz kroz zemljinu atmosferu i 
samo ateriranje je veoma složen i 
odgovoran posao. Najmanja omaška mog- 
la bi da stvori velike neprijatnosti. 

Kada sam uputio nekoliko pitanja, iz 
opreznosti, glavnom konstruktoru, on mi 
je odgovorio: 

— Radite onako kako ste radili do sada 
i sve će biti dobro. 

»Vostok-2« izašao je iz zemljine 
atmosfere i nežnorumena svetlost koja je 
okruživala brod postajala je sve gušća, 
crvena, purpurna i najzad se pretvorila u 
tamnocrvenu. U brodu temperatura je bila 
normalna — dvadeset dva stepena 
Celzijusova. A oko broda oganj. Lepo i 
stravično! No ja znam da nema opasnosti, 

toplotna zaštita broda je već mnogo puta 
proverena prilikom ranijih letova. 

Beztežinsko stanje je iščezlo. 
Opterećenje koje je raslo pritiskivalo me je 
u sedište. Imao sam osećaj kao da mi se 
velika težina navalila na telo. No, ubrzo mi 
je bilo sve lakše i težina je iščezla. 

Došao je momenat za ateriranje. Za 
»Vostok-2« predviđena su dva načina za 
ateriranje kosmonauta: sa kabinom broda, 
ili odvajanjem sedišta od broda i spuštanje 
padobranom. Meni je bilo prepušteno da 
izaberem način koji želim i ja sam se 
odlučio za ovaj drugi. Kada se »Vostok-2« 
spustio toliko da se moglo izvršiti 
odvajanje sedišta, ono se odvojilo od 
broda i nad mojom glavom otvori se bledo 
ružičasti padobran. 

Najzad, posle tolikih časova leta, opet 
sam bio na Zemlji. Kako je bilo prijatno 
stati na nju, napraviti prve korake. Oni su 
bili nesigurni, kao kod deteta koje počinje 
da hoda. 

Pogledao sam na sat: bilo je deset 
časova i osamnaest minuta. Moj let trajao 
je dvadeset pet časova i osamnaest 
minuta. Ti časovi opravdavali su ceo moj 
život. 


ZVEZDE. GALAKSIJE 


ASTRONOMIJA 


METAGALAKSIJA 


W ta su zvezde? 

Površan pogled otkriva nam sličnost 

izmedu zvezda i planeta, jer i one pri 
posmatranju golim okom predstavljaju 
svetle tačke različitog sjaja. Međutim još 
pre nekoliko stotina godina pažljivi 
osmatrači neba — pastiri i zemljoradnici, 
moreplovci i karavanski vodiči — došli su 
do zaključka da su zvezde i planete po 
svojoj prirodi potpuno različiti kosmički 
objekti. Planete menjaju svoj položaj na 
nebu, premeštajući se naizgled iz jednog 
sazvežđa u drugo i za godinu dana prolaze 
značajan put, dok su zvezde jedne prema 
drugima nepokretne. Čak i za ljude u 
dubokoj starosti sazvežđa su ista onakva 
kakva su bila u njihovom detinjstvu. 


Zvezde ne spadaju u Sunčev sistem 


Sličnost u karakteru i brzini premešta- 
nja Sunca, Meseca i planeta navelo je 
drevne osmatrače neba na smelu i 
pravilnu misao, da ta tela zajedno sa 
Zemljom obrazuju poseban sistem 
nebeskih tela. Istraživanja tog sistema, 
koja su protekla u borbi između naučne 
misli i religioznih dogmi, završila su se 
trijumfom Kopernikovog učenja. Bilo je 
ustanovljeno da Sunce u tom sistemu 
zauzima centralni položaj i izdvaja se u 
njemu svojim razmerama i masom, pre- 
mašujući mnogo puta sva ostala tela u 
sistemu uzeta zajedno. Sunce je jedin- 
stveni objekat sistema. Ono se sastoji iz 
usijanih gasova i zrači u prostor neizmerne 
količine energije. Planete takođe zrače 
energiju, ali to je u stvari samo oslabljena 
energija Sunca koja se odbija od njihove 
hladne površine. 

Zvezde ne mogu pripadati Sunčevom 
sistemu. Ako bi se one nalazile na takvim 
rastojanjima kao planete, onda se ne bi 
moglo naći objašnjenje za njihovu nepok- 
retnost. Razume se, prirodno je smatrati 
da se i zvezde kreću kroz kosmički prostor, 
ali one su toliko udaljene od nas da je 
njihovo vidljivo premeštanje ništavno i 
tako se stvara iluzija o nepokretnosti. Ali 
ako su zvezde toliko udaljene, onda pri 
vidljivom sjaju, koji se može uporediti sa 

sjajem planeta, one zrače mnogo jaču 
energiju nego planete. Takav proces 
razmišljanja naveo je na misao da su 
zvezde nebeska tela, po svojoj prirodi 
slična Suncu. Tu misao je prvi izrazio 
Đordano Bruno. Ali je na to pitanje dat 
konačan odgovor posle dva otkrića. Prvo je 
načinio Galilej 1718. godine. On je sravnio 
osmotreni položaj jarkih zvezda s 
položajem istih zvezda, koji su ustanovili 
još drevni grčki astronomi. Pokazalo se da 
se za proteklih 2000 godina zvezda Sirijus 
premestila za oko pola stepena, a Arktur 
za ceo stepen. Mada su drevni grčki 
astronomi određivali položaj zvezda s ve- 
rovatnim malim nepreciznostima, pomera- 
nje zvezda se pokazalo ipak preveliko da bi 
se moglo smatrati posledicom greške pri 
osmatranju, pa je Galilej došao do zak- 
ljučka da je otkrio stvarno pomeranje 
zvezda na nebu. Prirodno je bilo smatrati 
da je pomeranje u toku dve hiljade godine 
bilo ravnomerno. Iz toga je, međutim, 
proistekao zaključak da Sirijus za godinu 
dana pređe rastojanje od jedne lučne 
sekunde (1"), a Arktur približno dve lučne 
sekunde (2"). To je, posmatrano sa Zemlje, 
veoma sporo kretanje te nije čudo što se 
teško moglo otkriti. 

Nameće se sledeće logično rasuđiva- 
nje: Zemlja za godinu dana načini puni 
krug po svojoj orbiti oko Sunca, usled čega 
mi vidimo kretanje Sunca po nebeskoj 
sferi, koja za godinu dana iznosi 360". Ako 
se pretpostavi da se Sirijus kreće u pro- 
stranstvu poprečno u odnosu na pravac 
osmatranja, približno istom brzinom kao 
Zemlja oko Sunca, onda iz toga proizilazi 
da se Sirijus nalazi na onoliko većoj 
udaljenosti od Sunca koliko je 360“ veće 
od 1", tj. oko milion puta. Ali ako se 
rastojanje do Sunca poveća milion puta, 
onda će njegova jarkost biti manja od 
jarkosti Sirijusa. Znači, treba pretpostaviti 
da Sirijus zrači u prostor više svetlosne 
energije od Sunca. To je veoma važan 
argument, koji potvrđuje zajedničku 
prirodu zvezda i Sunca. 

Još značajniji je bio drugi argument. 
Godine 1824. Fraunhofer je izvršio prve 


analize zvezdanih spektara, a 1864. 
godine, izvršivši detaljnu analizu zvezdanih 
spektara, Seki je došao do zaključka da se 
zvezde, kao i Sunce, sastoje iz gasova 
veoma visoke temperature i da se spektri 
svih zvezda mogu podeliti na nekoliko 
klasa. I spektar Sunca spada u jednu od tih 
klasa. Iz toga proizilazi da svetlost zvezda 
ima istu prirodu kao i svetlost Sunca. 


4 < še 


zvezdama 


Na taj način utvrđeno je da je Sunce 
jedna od zvezda, nama veoma bliska, 
kojom je Zemlja fizički vezana i oko koje se 
okreće. 

Ali zvezda ima neizmerno mnogo; one 
imaju različit sjaj, različitu boju i različit 
spektar. Kreću se, zrače ogromne količine 
energije i stoga, gubeći energiju, moraju 
da se menjaju, odnosno da prolaze kroz 
svojevrsnu evoluciju. Pred astronomijom 
se otvorilo široko polje istraživanja čiji se 
značaj ogleda u tome što, sudeći po 
odnosu masa Sunca i planeta u Sunčevom 
sistemu, zvezdani oblik materije pred- 
stavlja osnovni oblik materije u vasioni. 
Značaj istraživanja veoma je veliki i za 
uspešno istraživanje prirode Sunca, koje 
ima odlučujuću ulogu u nastanku i 
održavanju života na Zemlji. 

Pri tom se nameće sledeće pitanje: da 
li su zvezde na bilo koji način povezane 
među sobom, da li na neki način utiču 

jedna na drugu, da li sa svoje strane 
obrazuju specifične sisteme koji evolu- 
cioniraju po nekim sopstvenirn zakonima? 
Oblasti koje su se razvile u toku tra- 
ženja odgovora na ta pitanja dobile su 
naziv astrofizika i zvezdana astronomija. 


Određivanje rastojanja do zvezda 


Rasuđivanje o mogućnosti određivanja 
rastojanja do Sirijusa sadržavalo je u sebi 
pretpostavku da se Sirijus kreće poprečno 
u odnosu na liniju osmatranja, brzinom 
bliskom onoj kojom se Zemlja kreće oko 
Sunca. Očevidno, ta pretpostavka je proiz- 
voljna i rastojanje do Sirijusa dobijeno na 
taj način može se jako razlikovati od stvar- 
nog. Neophodno je bilo da se pronađe si- 
gurna osnova za određivanje rastojanja do 
zvezda. Takvu osnovu pruža vidljivo pome- 
ranje zvezda usled kretanja Zemlje oko 
Sunca. 

Naši čitaoci se verovatno sećaju otkrića 
koje su u detinjstvu načinili povremenim i 
naizmeničnim zatvaranjem čas jednog, čas 
drtigog oka: tom prilikom su se posmat- 
rani predmeti pomerali u vidu skokova 
udesno ili ulevo. Ovo se naročito manifes- 
tovalo kod predmeta na malom rastojanju 
od očiju; na primer, prst pred licem. Ta 
pojava objašnjava se time što naizmenično 
zatvaranje i otvaranje očiju pruža moguć- 
nost da predmet posmatramo iz dve razli- 
čite tačke, razdvojene rastojanjem između 
zenica. Analogna pojava — vidljivo pome- 
ranje zvezda na nebu — nastaje zbog toga 
što se Zemlja okreće oko Sunca i mi u 
različito vreme u toku godine posmatramo 
zvezdano nebo sa različitih tačaka u pros- 
toru. Kako pokazuje sl. a, pravci AS i BS, po 
kojima se osmatra zvezda S sa dve sup- 
rotne tačke Zemljine orbite, sačinjavaju 
ugao za koji je zvezda izvršila svoje vidljivo 
pomeranje. Ako sada z označi polovina 


tog ugla, onda iz pravouglog trougla 
Zemlja — Sunce — zvezda dobijamo 
jednačinu 
a 
K = ---------- 
sin n? 


gde je r rastojanje od Zemlje do zvezde, 
dok je a poluprečnik zemljine orbite. Veli- 
čina poluprečnika Zemljine orbite naziva 
se astronomska jedinica i dostiže 149,6 
miliona kilometara. 

Ugao nr, nazvan godišnjim paralaksom 
zvezde, ravan je polovini njenog vidljivog 


imo S" 


pomeranja za godinu dana. Kako se vidi na 
sl. 2, pod tim uglom bio bi sa zvezde vidljiv 
poluprečnik Zemljine orbite. Ako je ugao z 
izmeren, onda se rastojanje do zvezde 
lako izračunava po formuli koju smo dali. 

Zvezde su toliko udaljene od nas daje i 
kod najbližih paralaks manji od lučne se- 
kunde. Stoga merenje paralaksa zvezda 
predstavlja veoma precizan posao. Treba, 
sem toga, imati u vidu da se položaj 
zvezda menja i usled njihovog kretanja u 
odnosu na Sunce. 

Rastojanje do zvezde, čiji bi paralaks 
bio tačno 1", prihvaćeno je u astronomiji 
za jedinicu dužine koja se naziva parsek 


(od skraćenih reči »paralaks« i »sekunda«) 
i označava se sa ps. On je ravan 206.265 
poluprečnika Zemljine orbite, ili 
preračunato u kilometre 3,08 X 10° km. 
Svetlosni zrak prođe put ravan parseku za 
3,26 godina. Pošto se rastojanje koje 
svetlost prođe za godinu dana naziva 
svetlosna godina, parsek je ravan 3,26 
svetlosne godine. 

Za određivanje rastojanja do dalekih 
zvezda i drugih kosmičkih objekata prime- 
njuju se drugi metodi, ali oni koriste ras- 
tojanja do bliskih zvezda, dobijena trigono- 
metrijskim paralaksima, te se stoga metod 
trigonometrijskih paralaksa smatra osnov- 
nim metodom određivanja rastojanja u 
kosmosu. 

Neka kosmička tela i sistemi su toliko 
udaljeni da čak ni jedinica parsek nije više 
dovoljna. U tim slučajevima koriste se 
kiloparsek koji je hiljadu puta veći, i 
megaparsek — milion puta veči od 
parseka. 


Mali mozaik 


satelita gde se milion puta 


uslovom da su morske 


SOVJETSKI ORBITALNI 
TELEVIZIJSKI SISTEM 
»ORBITA« 


U vezi sa kosmičkim 
istraživanjima pojavila se 
mogučnost  organizovanja 
veze na velikim rastoja- 
njima preko veštačkih sate- 
lita. U Sovjetskom Savezu 
je nedavno započela stalna 
eksploatacija sistema da- 
ljinske veze »Orbita« u 
kome funkcioniše 20 ze- 
maljskih stanica i veštački 
satelit »Munja-1«. 

Mreža »Orbita« funkci- 
oniše na sledeči način. Iz 
moskovskog TV centra 
signali po kablovskoj liniji 
dospevaju do predajne sta- 
nice kosmičke veze koja 
ima predajnik čija je snaga 
nekoliko kilovata i veliku 
antenu s paraboličnim ref- 
lektorom. Signal, moduli- 
san po frekvenciji, sa 
televizijskom slikom, isijava 
se u pravcu veštačkog 


pojačava i retranslira na 
prijemnike mreža »Orbi- 
ta«. Na tim tačkama signali 
sa satelita hvataju se 
prijemnim antenama ma- 
njeg prečnika, pojačavaju, 
demoduliraju i usmeravaju 
u lokalni televizijski centar 
koji ih emituje u okviru 
svog područja. 


UTICAJ MESECA NA 
RAZVITAK ZIVOTA NA 
ZEMLJI 


Pre trista miliona godi- 
na životinje su izašle iz 
okeana na kopno. Paleon- 
tolozi su skloni mišljenju da 
je to bio spori i postepeni 
proces. Naizmenične plime 
i oseke mora stvorile su 
nekim životinjama i vode- 
nim biljkama novu i veoma 
specifičnu zonu boravka, 
koja se privremeno nalazila 
pod vodom, a privremeno 
na kopnu. Prisposobiti se 
tako protivrečnim uslovima 
bilo je moguće samo pod 

životinje postepeno sticale 
osobine amfibija (vodoze- 
maca). To se i dogodilo. A 
od amfibija do kopnenih 


životinja je samo jedan 
korak. 

A da plima i oseka, koje 
nastaju pod dejstvom 


privlačne sile Meseca, nije 
bilo? Zivot bi i tada osvojio 
kopno, verovatno pod 
dejstvom olujnih talasa, 
kao i pod dejstvom slabijih 
plima i oseka koje izaziva 
privlačna sila Sunca. 
Međutim, neki naučnici 
odlučno tvrde da bi bez 
Meseca, odnosno plima i 
oseka koje on izaziva, život 
mnogo sporije izvršio 
desant na kopno. Moguće 
je, tvrde oni, da bi tok 
razvitka života na Zemlji 
bio toliko sporiji da bi 
danas po našoj planeti još 
lutali dinosaurusi. Da li je 
to baš tako? 


BRANKO KITANOVIĆ 


ZEMLJA I NEBO 


Istorija astronomije i kosmonautike (10) 


jutnovi teoretski radovi daleko su 
N ispred praktične astronomije, ispred 
rezultata dobijenih neposrednim 
posmatranjem neba. Na potonjim astro- 
nomima ostajalo je da u praksi konkre- 
tizuju teoretska dostignuća osnivača teo- 
rije o opštoj gravitaciji. Prvi iz galerije 
velikih istraživača neba bio je Njutnov 
savremenik Džon Flemstid (1646—1720). 
Glavna Flemstidova zasluga bila je 
sastavljanje najtačnijeg zvezdanog katalo- 
ga (obradeno oko 3000 zvezda). On je 
izvršio i niz značajnih otkriča vezanih za 
Mesec, Sunce i druga nebeska tela. Dao je 
mnogobrojne praktične metode za rešava- 
nje astronomskih zadataka i odredio tačku 
prolečne ravnodnevice. Svoje radove i ot- 
krića objavio je u knjizi »Historia Coelestis 
Britannica« (»Britanska istorija neba« — u 
tri toma). 


HALEJ, BREDLI, BOŠKOVIČ 


Halej je roden 1656. godine. Kao dva- 
desetogodišnjak otputovao je na ostrvo 
Sveta Jelena da bi posmatrao zvezde bliske 
Južnom polu i zbog toga nevidljive u 
Evropi. Tamo je posmatrao i prolazak 
Venere kroz disk Sunca i ukazao da se ta 
okolnost može iskoristi za izračunavanje 
razdaljine do Sunca. Halej je u astronomiji 
poznat po svojim radovima o kometama. 

On je zapazio da su tri poznate zvezde 
(Sirijus, Procion i Arktur) od vremena Grka 
promenile svoja ugaona rastojanja od 
ekliptike, dok je Sirijus promenio svoj 
položaj i od doba Tiho Brahea. Brižljivim 
proučavanjem Halej je izveo zaključak da 
se slična sopstvena kretanja zvezda mogu 


primetiti i kod dragih »nepokretnih« 
zvezda. 
Ovaj zaključak će kasnije razviti i 


iskoristiti drugi astronomi, među kojima i 
kraljevski astronom, Džems Bredli (1693— 
1762). Bredli je završio oksfordski univer- 
zitet, ali je prva znanja iz astronomije 
stekao od svoga strica Džemsa Paunda, 
jednog od najboljih poznavalaca neba u 
svoje vreme. Bredli je već u dvadeset petoj 
godini života, zbog izuzetnih astronomskih 

otkrića, postao član Kraljevskog društva, a 
tri godine kasnije (1721) izabran je za 
profesora astronomije u Oksfordu. 

Najvažnija otkrića Džemsa Bredlija su: 
aberacija svetlosti i nutacija zemljine ose. 
On je pažljivo posmatrao nekoliko zvezda 
tokom jedne godine i otkrio geometrijske 
zakone po kojima su se menjala kretanja 
zvezda, zavisno od njihovog položaja i 
godišnjeg doba. Jednom, dok je plivao u 
Temzi, Bredli je zapazio da je zastava na 
vrhu brodskog jarbola menjala svoj pravac 
u odnosu na obale uvek kada je brod 
menjao kurs. Od mornara je saznao da do 
toga dolazi ne zbog promene pravca vetra, 
već zbog promene kursa broda. 

U stvari, pravac koji je pokazivala zas- 
tava nije se podudarao sa pravcem vetra, 
već je predstavljao rezultat kombinacije 
vetra i broda; tačnije, zastava je pokazivala 
pravac kretanja vetra u odnosu na brod. 
Zamenivši u mislima vetar sa svetlošću 
zvezda, a brod — Zemljom, koja se okreće 
oko Sunca i neprekidno menja pravac svog 
kretanja, Bredli je našao objašnjenje koje 
je odgonetalo prividne promene u kreta- 
nju zvezda koje je proučavao. 

Pošto je dao detaljne i oštroumne ma- 
tematičke dokaze, Bredli je utvrdio da se 
prividni položaj zvezde određuje na osno- 
vu kretanja njene svetlosti u odnosu pre- 
ma Zemlji, tako da zvezda izgleda bliža 
onoj tački nebeske sfere prema kojoj se u 
dato vreme kreće Zemlja. Radi ilustracije 
njegovog zaključka, navedimo opštepoz- 
nati primer: šetač se, kad nema vetra i 
pada kiša, najuspešnije štiti od kiše ako 
kišobran ne drži pravo iznad glave, već ako 
ga nagne malo napred, kao kad bi mirovao 
a laki vetar mu duvao u lice. Ako bi 
zaboravio na sopstveno kretanje i kišobran 
držao pravo iznad glave, onda bi mu laki 
vetar nanosio kišu pravo u lice. 

Aberacija znači na latinskom »skreta- 
nje«, »lutanje«, »odstupanje«. Bredli je 
aberaciju u astronomiji uzeo kao prividnu 
promenu pravca zraka sa posmatranog 
nebeskog tela, do koje dolazi zbog slaganja 
brzina posmatračevog kretanja i prosti- 


ranja svetlosti, a čiji iznos zavisi od odnosa 
tih brzina. 

Bredli je otkrio i nutaciju, koju je for- 
mulisao kao: malo oscilatorno kretanje 
Zemljine ose (pravog pola) oko njegovog 
srednjeg položaja (srednjeg pola, koji za to 
vreme kruži, usled precesije, oko pola 
ekliptike, godišnjom uglovnom brzinom od 


oko 5° — izazvano dejstvom, uglavnom 
Mesečevim, na Zemljino  ekvatorsko 
ispupčenje. 


I naš zemljak, Ruđer Bošković (1711— 
1787) obogatio je svoiim radovima astro- 
nomiju, fiziku, matematiku i geodeziju. On 
se bavio i poezijom i filozofijom. Bošković 
je bio profesor univerziteta, diplomata, 
osnivač i direktor Brerske astronomske 
opservatorije kod Milana, direktor Optič- 
kog instituta francuske mornarice, živeo je 
i radio u Dubrovniku, Milanu, Parizu i 
Londonu, i obišao mnoge zemlje sveta. 
Njegovo ime i delo poznati su daleko van 
granica naše zemlje i nema svetske 
enciklopedije koja ne daje visoku ocenu 
Boškovićevih naučnih otkrića. Evo kako ta 
otkrića sažeto ocenjuje profesor univer- 
ziteta Jaroslav Ševarlić: »Bošković je dao 
dva geometrijska metoda za određivanje 
elemenata Sunčeve rotacije iz posmatra- 
nja položaja triju tela, zatim osnovne dife- 
rencijalne obrasce sferne trigonometrije; 
samostalno izveo Simsonov izraz za 
astronomsku refrekciju, u računu izrav- 
nanja primenio princip minimuma zbira 
odstupanja urnesto minimuma zbira kvad- 
rata, koji će nešto kasnije uvesti Ležandr i 
Gaus; dao metod dizanja infinitiuma na 
bilo koji stepen, izračunao dimenzije i 


a 

spljoštenost Zemlje prema merenjima 
podnevačkih stepena, prvi izložio misao da 
skretanja viska mogu imati sistematski 
karakter, i da na to pre utiču prostrano 
kopno ili more nego li brda; dao geo- 
metrijski metod za određivanje putanja 
kometa; prvi rešio problem okaca u saću; 
dao jedinstven zakon sile, pretpostavio da 
postoji ne samo privlačenja (Njutnov 
zakon) nego i odbijanje u naizmeničnorn 
menjanju na malim rastojanjima među 
telima; elementarnu česticu smatrao bez 
dimenzija i izvorom sile, a vreme i prostor 
relativnim, nasuprot Njutnu, pa je s pra- 
vom preteča Ajnštajna. Od 1735. godine 
objavio je ogroman broj rasprava iz mate- 
matike, fizike, astronomije i optike na la- 
tinskom, italijanskom i francuskom. Pogle- 
de na fizičke pojave i strukturu materije 
izložio u  najglavnijem delu »Theoria 
philosophiae naturalis redacta ad unicam 
legem virium in natura existentium« 


1758). 
FRIDRIH HERŠEL 
Heršel (Herschel) Fridrih Viljem 


(1738—1822), veliki astronom i optičar, 
rođen u Hanoveru (Nemačka) u porodici 
vojnog muzičara. Godine 1757. Heršel je 
poslat u Englesku da studira. Posle više- 
godišnjeg lutanja po raznim engleskim kra- 
jevima, on se 1766. godine nastanio u gra- 
du Bateu, jednom od modnih centara Bri- 
tanije. Ovde je svirao u gradskom or- 
kestru, dirigovao, pisao kompozicije i da- 
vao privatne časove iz muzike (35 časova 
nedeljno). Posle napornog šesnaestoča- 
sovnog rada, on je dobar deo večeri i noći 
posvećivao istraživanju neba i bavljenju 
naukom. U to vreme Heršel je s velikim 
oduševljenjem pročitao delo Roberta 
Smita »Potpuni sistem optike«, koje je 
probudilo kod njega interesovanje za tele- 
skope. Uz pomoć svoga brata Aleksandra 
(takođe muzičara), koji je posedovao 
izuzetan smisao za mehaniku, ali nimalo 
od Viljemove upornosti, počeo je da pravi 
sopstveni teleskop. Operacija glačanja i 
poliranja ogledala za teleskop zahtevala je 
krajnju preciznost i u nekim stadijumima 
neprekidan višečasovni rad. Jednom je 
Heršel, ne skidajući ruke s instrumenata 
koji je polirao 16 časova neprekidno, jeo 
na taj način što mu je sestra ubacivala u 
usta komade hrane. Hroničari su zabeležili 
da ga je u drugim, sličnim slučajevima, 
sestra »odmarala« glasnim čitanjem »Don 
Kihota«, arapskih bajki i romana. 


Posle mnogih neuspelih pokušaja, Her- 
šel je najzad dovršio svoj teleskop i već 
1774. godine otkrio maglinu Oriona. Po- 
moću drugog većeg i usavršenijeg teles- 
kopa, on ie 13. marta 1781. godine otkrio 
planetu Uran, koja se okretala oko Sunca 
na rastojanju 19 puta većem nego što je 
udaljenost Zemlje od Sunca, i dva puta 
većem od udaljenosti Saturna od Sunca. 
Planetu je pokušao da krsti imenom svog 
pokrovitelja, engleskog kralja Georgium 
Sidus (Đorđeva zvezda); ali ovo ime nije 
našlo pristalice u Evropi, pa je novo- 
otkriveno nebesko telo dobilo rimski naziv 
— Uran. Njegov otkrivač je izabran za 
člana Kraljevske akademije. 

Posle biranja za dvorskog astronoma, 
Heršel je sa sestrom prešao u Stari Vind- 
zor, a zatim u Slou i tu nastavio da se bavi 
astronomijom. Mada su mu prihodi bili 
veoma skromni, on je uporno gradio nove 
teleskope (poslednji je imao 40 stopa sa 
ogledalom od četiri stope u prečniku) sa 
raznim dopunama i usavršavanjima. Jeda- 
naestog januara 1787. godine uspeo je da 
otkrije Uranove satelite — Oberon i Titan, 
a 28; avgusta 1789. godine šesti Saturnov 
satelit (Encelad) i 17. septembra 1789. 
godine — sedmi slabo vidljiv satelit 
(Mimas). 

Heršel je 1801. godine putovao u Pariz, 


gde se upoznao s Laplasom i Napoleonom, 
čije je znanje iz astronomije bilo znatno 
manje od znanja engleskog kralja Đorđa 
III, ali je uobraženi Napoleon »želeo da 
ostavi utisak kako mnogo više zna, nego 
što je u stvari znao«. 

Heršel je otkrio i kretanje Sunčevog 
sistema u prostoru i odredio da to kre- 
tanje inklinira u pravcu sazvežda Herkules. 
Na osnovu posmatranja zvezda napravio je 
model našeg zvezdanog sistema (Galak- 
sije). On je zaključio da su Sunce i njegove 
planete jedan od mnogobrojnih planetnih 
sistema, koji postoje u vasioni. Heršel je 
takode otkrio i proučavao uspešno mno- 
gobrojne magline, zvezdane skupine i 
dvojne zvezde, dokazavši orbitalno kreta- 
nje dvojnih zvezda. 

Da bi razjasnio konture vasione, Heršel 
je počeo da registruje broj zvezda raznog 
sjaja koje su bile u vidnom polju njegovog 
teleskopa na raznim sektorima neba — u 
Mlečnom Putu i po strani od njega. On je 
otkrio da što je slabija zvezda, to brže 
raste njihov broj sa stepenom približa- 
vanja Mlečnom Putu. Sam Mlečni Put se 
(što je otkrio još Galilej) sastoji iz mnoštva 
zvezda sa slabim sjajem. Njihov sjaj se sliva 
u kompaktnu svetleču masu i poput ob- 
ruča opasuje celo nebo. Odavde je Heršel 
zaključio da se ceo naš zvezdani sistem 
proteže na sve strane po Mlečnom Putu u 
ravni koja prolazi kroz njegovu srednju 
liniju. S obzirom da Mlečni Put opasuje 
celo nebo, deleči ga gotovo na polovinu, 
to je očigledno da se naš Sunčev sistem 
nalazi blizu te ravni (blizu galaktičke ravni, 
kako se ona naziva). 

Medutim, Heršel je smatrao da je 
svojim džinovskim teleskopom prodro do 
granice našeg zvezdanog sistema, koji se 
sastoji iz zvezda rasporedenih u prostoru 
gotovo ravnomerno. 

Kasnije je ovu njegovu delimičnu zab- 
ludu ispravio ruski astronom V. J. Struve, 
(1819—1905), dokazujuči da zvezde u 
prostoru nisu rasporedene ravnomerno, 
več da su više zgusnute u ravni Mlečnog 
Puta, kao i da naše Sunce ne zauzima 
centralni položaj u svom zvezdanom 
sistemu. 


SVAKOG 15. I 30. U MESECU 


»KOSMOPLOV“ 


APN specijalno za ,KOSMOPLOV" 


DR FELIKS ZIGELJ 


KANALI 
MARSA 


vaka opozicija Marsa predstavlja va- 
S: astronomski događaj. Ona se 

redovno ponavlja svakih 780 dana i 
zajedno s njom redovno se obnavljaju pos- 
matranja najpopularnije i najzagonetnije 
planete. Ljudska misao ponovo pokušava 
da odgonetne glavnu zagonetku Marsa — 
njegove tajanstvene kanale. 

Kanali Marsa nisu otvoreni vodeni pu- 
tevi poput veštačkih zemljinih kanala, već 
— kako smatraju mnogi istraživači — to su 
zone sa vegetacijom manje-više pravilne 
forme, zone koje se u pojedinim slučaje- 
vima raspadaju na mrlje istrgnute iz lanca. 
Kanali se protežu lučno i nigde se ne 
prekidaju, recimo, usred neke pustinje na 
Marsu, već se svaki kanal završava u 
nekom Marsovom moru ili u polarnoj kapi, 
ili se spaja s drugim kanalom. Širina kanala 
je različita — od nekoliko kilometara (to se 
već nalazi u predelu vidljivosti) do zona 
čija je širina ravna Baltičkom moru. Mreža 
kanala tako gusto prekriva površinu 
planete da na njoj nema nijedne tačke 
koja bi bila udaljena od nekog kanala više 
od 300 kilometara. 

U periodu proleća u ekvatorijalnoj zoni 
na Marsu zapaža se udvostručenje kanala. 
Pored glavnog kanala pojavljuje se drugi, i 
oba se protežu stotinama kilometara, 


paralelno jedan prema drugom, kao 
železnički koloseci. Dvojni kanali su 
izuzetna karakteristika  ekvatorijalnog 


pustinjskog i sušnog pojasa planete. Na 
drugim mestima, na velikim širinama ili u 
morima Marsa njih gotovo nema. 

Mreža kanala pokriva i morska 
prostranstva. Ulazeči u mora kanali se 
često račvaju u nekoliko »korita« ili delti. 


52 


U mestima gde se mnogi kanali seku 
zapažaju se takozvane oaze, kružne ili 
ovalne pege (mrlje), čiji je prečnik u 
proseku oko 150 km. Do danas je otkri- 
veno oko 200 oaza. Za vreme zime na 
Marsu oaze, kao i kanali, tamne i suše se, 
ali u centrima mnogih ostaje dobro vidljivo 
tamno »jezgro«. 

Sezonske promene nisu ništa manje 
zanimljive od samih kanala. Na Zemlji pro- 
leče se širi od ekvatora prema polovima. | 
takav smer je potpuno prirodan, jer je 
izazvan postepenim okretanjem prema 
Suncu date zemljine polulopte. 

Na Marsu je proleče u tom smislu 
protivprirodno: širi se od polova prema 
ekvatoru. Najpre počinje da se topi polar- 
na kapa, oko nje se pojavljuje tamna ivica, 
a zatim se mračan talas širi po kanalima, 
kao po arterijama, obuhvatajuči postepe- 
no i Marsova mora. Talas se neprestano 
širi prema ekvatoru sa srednjom brzinom 
od 35 kilometara na dan, nezavisno od 
reljefa. Ova neobična slika podseča na ne- 
gativ koji se postepeno pojavljuje pri izradi 
filma. Na izgled bi se moglo reči da 
najprirodnije objašnjenje za zamračenje 
(potamnjenje) kanala i mora treba tražiti u 
sezonskom porastu vegetacije. Na neki 
način životvorna vlaga širi se iz polarnih 
oblasti Marsa po celoj njegovoj površini. | 
što je najčudnije i najneobičnije — tamni 
talas se ne zaustavlja na ekvatoru, več se 
nezadrživo kreče i dospeva do umerenih 
širina suprotne zemljine polulopte. Tako 
traje nekoliko meseci, a kada se taman 
talas dokotrlja do umerenih širina suprot- 
ne polulopte, u susret mu juri tamni talas 
koji kreče sa polarne kape druge polulop- 


te. Ovaj čudan prirodni mehanizam deluje 
iz sezone u sezonu, iz godine u godinu. 

Kako se danas objašnjavaju te činjenice 
dobijene posmatranjem i proučavanjem 
Marsa? 


Meteorska hipoteza 


Po mišljenju poznatog američkog astro- 
noma Klajda Tamboa, koji je 1930. godine 
otkrio planetu Pluton, oaze su mesta 
udara o površinu Marsa krupnih meteorita 
i asteroida. Pri takvim udarima Marsova 
kora je pucala. Naprsline koje se radijalno 
šire od oaza i prekrivene su vegetacijom, 
nazivamo kanalima. Radi poređenja Tam- 
bo upoređuje kanale s naprslinama na 
automobilskom faru, koje nastaju kada ga 
pogodi kamen. 

Meteorska teorija nije mnogo ubed- 
ljiva. Pre svega, sudar Marsa s asteroidima 
koji imaju u prečniku više kilometara ili de- 
setina kilometara, gotovo je neverovatan 
događaj. Međutim, na Marsu je do sada 
otkriveno oko 200 oaza. 

Po svojoj formi i karakteru bilo koja 
naprslina (na fasadi, automobilskom pro- 
zoru ili faru, na površini Meseca itd.) 
veoma malo liči na Marsove kanale. 

Tombova hipoteza uopšte ne objaš- 
njava sezonske promene na kanalima. 


Tektonska hipoteza 


Godine 1953. sovjetski geolog G. N. 
Katerfeld dao je drugačije objašnjenje ovih 
zagonetnih pojava. Katerfeldovu hipotezu 
možemo nazvati  »tektonskom«, jer 
osnovni uzrok za obrazovanje kanala autor 
vidi u tektonskim procesima, koji se 
razvijaju u Marsovoj kori. Po 
Katerfeldovom mišljenju, Marsovi kanali 
predstavljaju »tektonske doline«, 
obrazovane duž linija dubinskih preloma i 
preloma u kori Marsa. Uzroke preloma 
Katerfeld vidi u neravnomernom okretanju 
Marsa, a oaze tretira kao centre tektonske 
deformacije. 

Duž tektonskih preloma stvaraju se, po 
mišljenju Katerfelda, povoljni uslovi za 
razvoj vegetacije, koja se hrani 
unutrašnjim litogenim vodama. 

Kao i meteorska, i tektonska hipoteza 
ne objašnjava ni geometrijske 
karakteristike kanala, ni njihove sezonske 
promene, koje su očigledno u vezi sa 
polarnim kapama Marsa, a ne s lokalnim 
vodenim resursima. 


53 


Ledena hipoteza 


Svojevrsna kombinacija dveju izloženih 
hipoteza predstavlja »ledena« hipoteza, 
koju je 1960. godine postavio moskovski 
astronom V. D. Davidov. 

Autor ove hipoteze pretpostavlja da na 
Marsu postoje ledena mora i okeani — 
kolosalni masivi leda, prekriveni i maski- 
rani nanosima prašine i pepela. Usled 
radioaktivnog raspadanja i drugih procesa 
iz nedara Marsa, kao i iz nedara Zemlje, 
izbijaju na površinu toplotne struje. 
Pretpostavljajuči da je izlazak (oslobada- 
nje) energije iz nedara Marsa sličan ze- 
maljskom, V. D. Davidov smatra da 
unutrašnja toplota rastapa ledeni omotač 
Marsove kore. Kao rezultat toga ispod 
vidljive površine Marsa prostiru se ogrom- 
ni podmarsovski okeani čija je dubina oko 
2 kilometra na polovima i oko 400 metara 
na ekvatoru. 

Po mišljenju V. D. Davidova kanali su 
pukotine na ledenoj kori Marsa. Same 
pukotine ne vidimo, jer su one uske i 
prekrivene nanosima pepela i prašine. 

Hipoteza V. D. Davidova svakako zas- 
lužuje ozbiljnu pažnju. Teško da se može 
negirati postojanje sloja večite zaledenosti 
na Marsu. 

Pretpostavke o snažnim podvodnim 
vulkanima i razornim bombardovanjima 
Marsa od strane džinovskih meteorita 
izgleda veštačka i ničim nije dokazana. 


Vulkanska hipoteza 


Radi celovite slike treba pomenuti i 
vulkansku hipotezu, koju je 1954. godine 
izneo američki astronom Mak Laflin. Njen 
autor smatra da Marsova mora i njegovi 
kanali predstavljaju naslage vulkanskog 
pepela, kojeg su izbacili mnogobrojni 
snažni vulkani na ovoj planeti. 

Ova hipoteza nije našla pristalice zbog 
nepostojanja bilo kakvih neposrednih po- 
dataka o aktivnom vulkanizmu na Marsu, 
kao i zbog činjenice da se boja i sezonske 
promene na Marsovim morima i kanalima 
nikako ne mogu objasniti vulkanskim 
naslagama. 


Tehnogena hipoteza 


Četiri iznete hipoteze u suštini su 
iscrple sva savremena objašnjenja, koja 
polaze od prirodnog porekla kanala. Zbog 
toga preostaje da razmotrimo »tehno- 
genux hipotezu, koju je sa dosta činjenica 


razvio Persival Lovel. 

Njena glavna ideja je prilično poznata 
paučinastu mrežu Marsovih kanala 
Lovel smatra veštački stvorenim irigaci- 
onim sistemom, — produktom razumne 
delatnosti visokocivilizovanih stanovnika 
Marsa — Marsovavaca. 

Jednima se ova hipoteza učinila pre- 
terano smelom, drugima (i u bukvalnom 
smislu reči) preteranp veštačkom. Glavna 
polemika je izbila oko pitanja realnosti ka- 
nala. S obzirom da kao rezultat gotovo 
jednovekovne diskusije realnost kanala, 
kao detalja Marsovog reljefa, danas niko 
ne negira, ima rezona da se ponovo 
podsetimo argumentacije Lovela i da je 
proanaliziramo sa današnjeg stanovišta. 
Geometrijski pravilna mreža kanala je 
realnost svojstvena samo toj planeti. Ni na 
jednom drugom nebeskom telu nije 
konstatovano ništa slično. Štaviše, bilo 
koja prirodna formacija (reke, planine, 

pukotine itd), nikada ne bi mogla u okviru 
cele planete da stvori sliku koja bi nas 
zapanjila svojim veštačkim izgledom. U 
tom pogledu Lovelova argumentacija osta- 
je aktuelna i u naše vreme. Drugi važan 
argumenat Lovela — protivprirodni karak- 
ter sezonskih promena na Marsu — u 
svetlosti poslednjih otkrića dobio je još 
veći značaj. 

U samoj stvari, kakvim bi se prirodnim 
uzrocima mogle objasniti sezonske prome- 
ne na Marsu? Široko je rasprostranjena 


ideja, koju koriste sve  »prirodne« 
hipoteze, da je prolećno oživljavanje 
Marsove vegetacije izazvano vlažnim 


vetrovima, koji polaze od polarne kape. 
Ovo objašnjenje nailazi na mnoge teškoće. 
Polarne kape Marsa uopšte ne liče na 
zemaljske. To nisu nagomilane mase veči- 
tog leda, kao kod nas na Arktiku ili 
Antarktiku, već je to tanak sloj inja, čija je 
debljina nekoliko milimetara. Tokom cele 

Fotografija jednog dela površine Marsa i crtež napravljen na osnovu fotografije 

godine iz Marsove atmosfere može da 
padne najviše pola čašice vode. Marsova 
atmosfera je suviše suva, da bi atmo- 
sferske padavine mogle da napadaju 
(prehranjuju) vegetaciju. Kada bi stvar bila 
drugačija i kada bi se vegetacija Marsa 
koristila lokalnim vodenim resursima (at- 
mosferskim padavinama ili podmarsov- 
skim vodama), proleće bi na Marsu 
izgledalo kao na Zemlji. Kanali i mora na 
Marsu »oživljavaju« samo onda kada do 
njih dolazi tamni talas, polazeći od polarne 
kape. 

Na taj način, činjenice govore da ni re- 
zerve vode u polarnim kapama Marsa, ni 
vodena para u njegovoj atmosferi ne 
mogu da budu izvori snabdevanja vodom 
Marsove vegetacije. 

Lovel je preuveličavao snagu polarnih 
kapa Marsa i smatrao da su rezerve vode u 
njima dovoljne za navodnjavanje mora i 
kanala. Danas je jasno da se izvori vode ne 
mogu tražiti ni u atmosferi Marsa, niti u 
njegovim polarnim kapama. Jedino mesto 
gde se može naći voda nalazi se ispod 
površine. Drugim rečima, izvor za 
snabdevanje Marsove vegetacije može 


biti, na primer, led ispod površine, 
koncentrisan u rejonima planete oko 
polova. 


Ali prihvatajući ovu pretpostavku, mi se 
susrećemo s novim teškoćama. U uslovima 
Marsove atmosfere inje polarnih kapa 
pretvara se u vodenu paru neposredno 
putem sublimacije, zaobilazeći tečno 
stanje. Ako se led ispod površine ne nalazi 
duboko, onda se pod uticajem zagrevanja 
od strane Sunca on pretvara u atmosferu 
Marsa na sličan način. Znači, tečna voda 
tamo može postojati samo na znatnim 
dubinama i ta voda se ispod površine na 
neki način širi po celoj površini. 

Sa stanovišta protagonista tehnogene 
hipoteze, samo nekakvim složenim 
tehničkim uređajima može se rastapati 


pomoću Sunca led ispod površine u 
polarnim  rejonima i samo putem 
specijalnih uređaja može se izbeći 


sublimacija i očuvati tečna voda, koja se 
potom pomoću vodovoda ispod površine 
(koji predstavlja kolosalni irigacioni sistem) 
može prenositi na hiljade kilometara 
razdaljine — svuda gde postoje žarišta 

života na Marsu. 

| pored svega, tehnogenu hipotezu ne 
prihvataju današnji astronomi. Po rečima 
profesora V. V. Šaranova, ona je »suviše 
fantastična i zbog toga nema uspeha«. 
Istina, postoje i drugačija gledišta. »Ova 


veoma smela pretpostavka — piše o 
tehnogenoj hipotezi akademik N. P. 
Barabašov — ipak nije nemoguća, jer 
negirati postojanje razumnih biča na 


planeti na kojoj, po svoj prilici, postoji 
vegetacija, nije osnovano«. 

Doduše, teško je zamisliti postojanje u 
našem susedstvu razvijenije civilizacije od 
naše, koja bi se zbog nečega uporno 
uzdržavala od kontakta sa Zemljom. Ako 
se veruje tehnogenoj hipotezi, Marsovci su 
preobrazili u globalnim razmerama lik 
svoje planete i odavno ovladali tehnikom 
meduplanetarnih letova. Možda je, kako 
smatra profesor |. S. šklovski, marsovska 
civilizacija odavno izumrla. Ili je u pravu 
akademik V. F. Kuprevič, koji smatra da 
smo za Marsovce mi Zemljani suviše malo 
razvijeni i zato neinteresantni za kontakte? 
Ili su, najzad, u pravu (a njih je večina) oni 
koji smatraju da Mars nije nikada bio 
naseljena planeta. 


Potrebne su nove činjenice 


Trenutno je teško napraviti konačan 
izbor izmedu hipoteza o prirodi Marsovih 
kanala. Problem mogu rešiti samo nova 
posmatranja i istraživanja, samo nove 
činjenice. 

Mnogo se može očekivati od 
teleskopskih posmatranja Marsa s velikih 
visina ili sa meduplanetarnih automatskih 
stanica. Prefinjena struktura Marsovih 
kanala razotkrila bi (makar donekle) 
njihovu prirodu. Na žalost, ta struktura se 
sa površine Zemlje gotovo ne zapaža, a i 
većina kanala je van našeg vidnog polja. 
Presudni eksperiment bilo bi meko 
spuštanje na površinu Marsa, u rejonu 
nekog velikog kanala, automatske 
međuplanetne stanice s televizijskim 
uredajima za emitovanje slike na Zemlju. 

Tek tada čemo saznati, šta je naslikano 
na fotografiji Marsa: čudljiva igra prirodnih 
sila ili tragovi grandiozne inženjerske 
delatnosti razumnih stanovnika Marsa. 


DA LI SU NAS U ZORU ČOVEČANSTVA POSETILA BIĆA 


NEKE VANZEMALJSKE CIVILIZACIJE (10) 


ZAGONETKE 
DREVNIH 
KNJIGA 

I 


Prvoj knjizi Mojsijevoj piše: »U po- 
U ee stvori Bog nebo i zemlju, a 

zemlja bješe bez obličja i pusta, i 
bješe tama nad bezdanom; i duh Božji 
dizaše se nad vodom. | reče Bog: neka 
bude svetlost. | bi svjetlost«... 

Španski hroničar Pedro Simon u svojoj 
knjizi »Noticias historijales de las conqu- 
istas de tierra firme en las Indias Occiden- 
tales« iznosi predanje Čipča-Indijanaca koji 
žive na visoravni Istočne Kolumbije: 

»Bila je noć. Svet još nije postojao. 
Svetlost se nalazila u »Nečem kao kuća« i 
odatle prodirala u prostor. To »Nešto kao 
kuća« bila je »Ciminigagua« i ona je čuvala 
svetlost u sebi. Pod zracima svetlosti po- 
čela se pojavljivati Zemlja. Iz »Nečeg kao 
kuća« pojavili su se bogovi« ... 

Grandiozni doprinos razjašnjenju ono- 
ga šta se moglo desiti u zori čovečanstva 
pruža »Popol Vuh«, koja spada u velike 
epove praistorije čoveka i ima karakter 
tajnih zapisa. Napisali su je žreci Kviče- 
Indijanaca iz velike porodice Maja koji su 
živeli u Gvatemali (Srednja Amerika). 

U tom obimnom mitu o postanku Zem- 
lje tvrdi se da ljudi samo jednim delom 
potiču sa Zemlje, da su »bogovi« stvorili 
prvo razumno biće i sve neuspele egzem- 
plare svog stvaralaštva uništili, a posle 
toga opet odleteli u nebo, tamo gde se 
nalazi »Srce neba«, naime do Dabavila, tj. 
do »Onoga koji vidi u mraku«. 

Verovanje u obnavljano stvaranje čove- 
ka bilo je prošireno u čitavoj Americi. Kod 
Acteka i Tolteka, prva ljudska stvorenja ni- 
su odgovarala željama bogova. Kod pos- 
lednjeg stvaranja, Kvecalkoatl je stvorio 
čoveka iz pepela i polio ga sopstvenom 

krvlju (preneo mu svoj sopstveni genetički 
kod?!) i tako ga oživeo. 

Narod Moseteni u Boliviji veruje da je 
njihov vrhovni bog Dohit došao s neba na 
Zemlju i iz gline stvarao lutke u koje je 
udahnjivao život. 

U mnogim indijanskim mitovima o 
stvaranju čoveka (Cuni, Acteki, Tolteki, 
Eskimi, Maje), pa i na Polinezijskim ostr- 
vima, govori se o stvaranju čoveka putem 
oplođenja Zemlje od bogova koji su došli s 
neba. 

Iz Vavilona je poznat mit po kome su 
bogovi molili pramajku Mami da rodi 
čoveka. Ona je načinila čoveka od gline u 
koju su bogovi umešali svoju krv. 

U Tibetu postoje dve knjige: Kandžur i 
Tandžur od čijih je tekstova do sada 
preveden samo stoti deo. U njima se 
stalno govori o »biserima na nebu, o 
providnim kuglama u kojima stanuju 
bogovi, koji u velikim intervalima posećuju 
Zemlju« ... 

Stari kineski zapis u knjizi Tao-te-king 

daje jednu od najlepših definicija o 
kosmosu, Zemlji i nastanku života: 
»Smisao, koji se može osmisliti, nije večiti 
smisao. 
Ime, koje se može nazvati, nije večito ime. 
S one strane Nazvanog leži početak sveta. 
S one strane Nazvanog leži samo rodenje 
biča«... 

Stari Sumerci imali su za kosmos samo 
jedan pojam: »An-ki«, što se može 
prevesti sa »Nebo i Zemlja«. U njihovim 
mitovima govori se o »bogovima« koji bar- 
kama i plamenim brodovima plove po 
nebu; oni su došli sa zvezda i oplodili 
njihove pretke, da bi se zatim vratili 


zvezdama. Sumerski Panteon, sveto mesto 
»bogova«, bio je u stvari njihov dom. Oni 
su imali ljudski oblik, ali su ipak bili bes- 
mrtni »nadljudi«. Na nedavno dešifro- 
vanim pločicama sa sumerskim klinastim 
pismom potpuno jasno i nedvosmisleno 
piše: »Bogovi su nam dali pismo, dali su 
nam i uputstva za obradu metala (prevod 
sumerske reči za »metal« glasi »nebeski 
metal«) kao i za gajenje ječma. 

Pre no što se vratimo bibliji i produ- 
žimo naše traganje po njoj, zadržačemo se 
za trenutak na pomenutim zapisima i 
knjigama, odnosno na tumačenjima koja 
govore o postanku Zemlje. 

U svima njima je zajedničko to da je 
svetlost — više u značenju života i razuma 
nego u bukvalnom smislu — doneta na 
Zemlju odnekud iz kosmosa, da su je 
stvorili »bogovi«, odnosno u hriščanskoj 
religiji — Bog. Ali dok su u svim drugim 
drevnim zapisima Bog, odnosno bogovi 
prikazani realno u vidu živih biča, manje ili 
više sličnih ljudima čak i kada su u svojim 
skafandrima ili kabinama kosmičkih bro- 
dova, ili u nekim drugim situacijama, u 


Crteži preistorijskih sta- 
novnika — Indijanaca 
Peterboroa (Kanada), 
ugravirani u stenu i pre 
snimanja čumurom zacr- 
njeni. Pada u oči figura 
čoveka ispod crteža koji 
prikazuje  Sunce. Šta 
predstavljaju dva kon- 
centrična kruga, nacrta- 
na umesto glave oven- 
čane zracima? Da li je 
time prikazan »sin 
Sunca«, ilii čovečija gla- 
va u skafandru? 


Bibliji je bog dat apstraktno i potpuno, 
rekli bismo čak namerno, zamagljeno. Ali 
Biblija u tome nije dosledna. 

Iz sledečih nekoliko citata iz Biblije 
videčemo da je i u knjigama Starog Zaveta 
Bog na nekolko mesta opisan tako da se 
prosto nameče niz pitanja o njegovom 
pravom poreklu. 


Fantazija i stvarnost o bogovima 


U drugoj knjizi Mojesijevoj, glava 19, 
stav 16-25 doslovno piše: »A treči dan, kad 
bi ujutro, gromovi zagrmeše i munje 
zasijaše, i posta gust oblak na gori i zatrubi 
truba veoma jako... i gora se Sinajska sva 
dimljaše, jer side Gospod na nju u ognju i 
dim se iz nje podizaše kao dim iz peči, i sva 
se gora tresijaše veoma. A Gospod reče 
Mojsiju: sidi, opomeni narod da ne 


prestupe mede da vide Gospoda, da ne bi 
izginuli od mene; idi, sidi, pa onda dođi ti i 
Aron s tobom, a sveštenici i narod neka ne 
prestupe mede da se popnu ka Gospodu, 
da ih ne bi pobio»... 

Nameće se pitanje, kako je moguće da 
Bog (po predstavama religije veliki i bes- 


krajno moćan) za svoje kretanje koristi 
raketnu letelicu koja se dimi, seva, izaziva 
potres zemlje i veliku buku, kao savremeni 
mlazni avion kada probija zvučni zid? | 
zašto plaši svoju »decu« da mu se ne 
približavaju jer će poginuti ako priđu 
mestu ateriranja? 

U 29. psalmu Davidovom kaže se 
između ostalog: »Glas Gospodnji sipa 
plamen ognjeni. Glas Gospodnji potresa 
pustinju, potresa Gospod pustinju Kades. 
Glas Gospodnji oprašta košute bremena i 
sa šuma skida odijelo« ... 

A u knjizi proroka Miheja izgovara se 
sledeća, ne baš božanska pretnja: »Jer, 
gle, Gospod iz mjesta svojega, i sići će i 
hodiće po visinama zemaljskim. I gore će 
se rastopiti pred njim, i doline če se 
rasjesti kao vosak od ognja i kao voda što 
teče niz strmen« ... 

Svaki proizvod fantazije mora imati 
polazne pozicije. A koje su pozicije imali 
autori Starog Zaveta? Da li opisuju ono što 


ad ii 
Glava pernatog zmaja izrađena u reljefu u 
podnožju hrama posvećenog Kvecalkoatlu, 
»bogu« Acteka koji je došao s neba, 
stvorio ljude i poučavao ih. 

nikada nisu videli? Oni nas toliko često i sa 
takvim detaljima uveravaju u ono što nam 
opisuju da im se upravo zbog tih detalja 
mora verovati. Oni nam prikazuju ono šio 
su svojim očima videli. Ne postoji takva 
mašta koja bi pre više hiljada godina 
mogla da izmisli letelicu koja izbacuje 
plamen, kovitla pustinjski pesak, topi brdo 
pod sobom ... Mi, koji živimo u eri raketa i 
nuklearne energije shvatamo — i tek mi 
možemo to da shvatimo — šta bi pojava 
Boga u prikazima Starog Zaveta mogla da 
predstavlja. 

Mada smo u 18. broju već govorili o 
veoma ilustrativnoj »reportaži« proroka 
Jezekilja, mi ćemo joj se još jednom vratiti. 
U svojoj knjizi u glavi 10. stav 1—9, on 
između ostalog kaže: »Potom vidjeh, i gle, 
na nebu koje bijaše nad glavama heruvima 
pokaza se nad njima kao kamen safir na 
oči kao prijeslo. | progovori čovjeku 
obučenom u platno, i reče: uđi među 
točkove pod heruvimima i uzmi pune 
pregršti žeravice između heruvima i 
razaspi na grad. | uđe na moje oči. A 
heruvimi stajahu s desne strane doma kad 
uđe čovjek i oblak napuni unutrašnji 
trijem. | slava Gospodnja podiže se s 
heruvima na prag od doma, i napuni se 
dom oblaka, a trijem se napuni svjetlosti 
slave gospodnje... A viđaše se u heruvima 
kao ruka čovečija pod krilima... koju je ovaj 
ispružio k ognju i uzeo pregršt žeravica i 
dao čoveku u platnu« ... 

Prevedeni na naš današnji jezik ti bi 
opisi mogli da znače sledeće: Kosmonaut u 
kapsuli ateriranog kosmićkog broda, daje 
nalog članu posade u skafandru da ugasi 
užarene grančice i žbunje, koje se zapalilo 
pod dejstvom plamenog mlaza raketnih 
motora. Pri tom je interesantna i uloga 
heruvima za koje bi se moglo pretpostaviti 
da su krilati roboti. Ne bez razloga. 


Da li su »sluge božje« bili roboti? 


U epu o Gilgamešu opisuje se drama- 
tična borba Enkidua s monstrumom Čuva- 
vom koji je sam čuvao dom »bogova«. 
Koplja i buzdovani koje su Gilgameš i 
Enkidu bacali na Čuvavu odbijala su se od 
svetlećeg monstruma iza kojeg su, me- 
dutim, govorila neka  »vrata« nekog 
ljudskog bića koje je imalo gromovit glas. 
Mudri Enkidu je otkrio ranjivo mesto 
božanskog sluge Čuvave i onesposobio ga 
za borbu. 

Čuvava nije bio ni bog ni čovek. Na 


jednoj od pločica s klinastim pismom, koje 
je preveo i 1950. godine objavio Džems 
Pričard, stoji: »Pre no što tog čoveka 
ubijem, ako je to uopšte čovek, pre no što 
tog boga ubijem, ako je to bog, neću da se 
vratim u grad... O, gospodaru (upućeno 
Gilgamešu), koji to čudovište nisi video, 
nisi izbezumljen, ali ja, koji sam tog 
»čoveka« video zaprepašćen sam. Njegovi 
zubi su kao u zmaja, a njegov lik kao u 
lava«... 

Zar to nije opis borbe s robotom? 
Možda je Enkidu svesno ili slučajno 
pokrenuo polugu kojom se  Čuvava 
isključuje iz dejstva i tako neravnu borbu 
rešio u svoju korist! 

Iz jednog drugog prevoda ploče s 
klinastim pismom N. S. Kramera, naslučuje 
se postojanje programiranih automata u 
službi »bogova«: »... oni koji su pratili 
boginju Inanu bili su biča koja ne poznaju 
šta je to hrana, ne poznaju šta je to piče, 
ne jedu i ne piju ništa« ... 

O takvim bičima koja ne jedu i ne piju 
često se piše na sumerskim i asirskim 
pločicama. Ponekad se ta čudovišta nazi- 
vaju »letečim lavovima« ili »zmajevima iz 
čijih ždrela liže plamen«. 

Na robote nailazimo i u bibliji. U drugoj 
knjizi Mojsija (glava 23, stav 20 i 21) kaže 
se: »Evo, ja šaljem andela svojega pred 
tobom da te čuva na putu i da te odvede 
na mjesto koje sam ti pripravio. Čuvaj ga 
se i slušaj ga, nemoj da ga rasrdiš, jer vam 
neče oprostiti grijeha, jer je moje ime u 
njemu.« 

Nama se nameče pitanje: Da li reč 


»ime« ne znači možda isto ono što mi 
danas nazivamo program? 

_ U pustinji Tarapakar u severnoj oblasti 
Čilea nalazi se mnogo crteža ugraviranih u 
stene, na kojima su prikazane razne 
geometrijske slike — pravougli trouglovi, 
krugovi, strelice, četvorougaonici i slično. 
Najveću senzaciju izaziva, međutim, figura 
gigantskog robota. O njoj je u avgustu 
1968. godine čileanski dnevnik »Mercurio« 
pisao: »Grupi stručnjaka uspelo je da iz 
vazduha snimi stilizovann figuru čoveka. 
ucrtanu u pesku pustinje Tarapakar. Figura 
je velika oko 100 metara i njene konture 
su markirane kamenjem vulkanskog 
porekla. Ona se nalazi na jednoj izolovanoj 
uzvišici visine oko 200 metara. U naučnim 
krugovima se smatra da ovaj i slični nalazi 
mogu imati veliki značaj za istraživanje 
praistorije«. 

Telo robota je kao kutija, noge su mu 
prave, a na tankom vratu nalazi se 
četvrtasta glava iz koje štrči dvanaest 
antenskih stubova. Leva ruka mu visi uz 
telo, a desna je od lakta okrenuta 
unapred. Od slabina do kraja trupa ulevo i 
udesno štrče trouglasta krilca ... 

Imajući u vidu da je reč o praisto- 
rijskom dokumentu, nameću nam se opet 
pitanja ko je, zašto, kako i na osnovu kojeg 
uzora nacrtao u pustinjskom pesku 
džinovsku figuru robota. Da li je i to plod 
čiste fantazije naših predaka, koji su živeli 
u pećinama ili iz njih tek izašli? 


U sledećem broju: DA LI JE BOG 
SKUPLJAO DRAGOCENOSTI NA ZEMLJI? 


Čitaoci, obiđite kioske! 


Radi što boljeg plasmana lista širom zemlje, umoljavamo čitaoce 
dobre volje da nam učine jednu značajnu uslugu. 

Naime, za našu prodajnu službu od neocenjive koristi bili bi direktni 
izveštaji o tome kako »Kosmoplov« prolazi u vašem mestu — gradu: 
koliko primeraka stiže, koliko se proda, postoji li mogućnost za prodaju 
većeg broja primeraka itd. Raspitajte, se, dakle, kod vaših prodavača 
novina i obavestlte nas — ali samo objektivno, realno, bez ikakvih 
optimističkih preterivanja, jer bi inače ova akcija umesto pozitivnih, 


donela suprotne rezultate. 


Čitaoci, ml računamo na vašu solidarnost u popularizaciji našeg 


zajedničkog lista. 


Redakcija »KOSMOPLOVA« 


ESAD JAKUPOVIĆ 


KIBERNETIKA 


ŠTA JE TO? (4) 
Logika mašina 


Sadržaj četvrtog nastavka naše serije o kibernetici ponukao nas je da damo 
neka, čini nam se, potrebna objašnjenja. 

»Čovečanstvo se kreće napred ogromnim koracima. U toku poslednjeg 
perioda brzina progresa raste munjevito. Za svaku polovinu stoleća mi 
prelazimo put koji nije manji od cele prethodne istorije« — rekao je jednom 
sovjetski akademik Soboljev. 

Zanimljivo je praviti paralele između prošlosti i budućnosti. Ljudi prošlosti bili 
su znanjem daleko ispod nas, ali opet su na svoj način bili veliki, jer su učili, 
uzdizali se, tragali za istinama — i uspevali u tome. Mi smo živi dokaz tog 
uspeha. O prošlosti znamo dosta — o budućnosti samo nagađamo. Kojih 
stotinu-dve godina od danas, moći ćemo iz temelja da promenimo naš svet i — 
same sebe (u sledećim nastavcima ove serije biće više reči o tome). To će biti 
veliki izazov, ali je ljudski verovati da nećemo dozvoliti da nas pregazi sopslveni 
progres. 

Nije slučajno što u našem listu reklamiramo knjige kakve su »Geneza 
kibernetike« ili »Matematika — kraljica i ropkinja nauke«; želimo da raste nivo 
znanja naših čitalaca i da oni odgovorno i sposobno ulaze u ovo novo, kosmičko 
doba. 

Nemojte biti malodušni ako se negde, kao u ovom malom članku o 
kompjuterima, »sudarite« s matematikom, ili sa nekom drugom naukom. Nije 
to baš tako teško; ne postoji neshvatljivo, već samo ono što nam se takvim čini. 


lektronska računska mašina izraču- 
Ere (sabira, množi, deli, logaritmira, 

integrira itd.), ali u tome nema ničeg 
stvaralačkog. Sve to razradio je čovek; ma- 
šina se samo povinuje programu koji je u 
nju unesen. U razvoju matematike bila su 
potrebna stoleća da bi čovek došao, na 
primer, do integrala. Način na koji se vrši 
integriranje prilično je složen. Za vršenje 
operacija iz više matematike čovek je 
detaljno razradio razne logičke metode. Za 
ERM, međutim, stvorena je drugačija 
metodologija. Mašina sve operacije bazira 
na one četiri osnovne (sabiranje, oduzi- 
manje, množenje i deljenje) ili, još tačnije, 
bazira ih na nekoj vrsti sabiranja impulsa. 
To je za čoveka primitivan i ponekad 
gotovo neshvatljivo spor put. Ali mašina 
radi izvanredno brzo i sasvim je sporedna 
primitivnost načina na koji ona izvršava 
svoj zadatak. 

Da bi, na primer, pomnožila broj 132 sa 
58, ERM će izvršiti sabiranje 58 brojeva 
132. Naravno, čovek nikada neće koristiti 
takav postupak, jer bi to zahtevalo mnogo 
vremena, a postoji i daleko bolji način da 
se to uradi (množenje se uči još na 

početku školovanja). 

Prednost ERM je njena fantastična 
brzina rada. Ona će broj 132 sabrati samog 
sa sobom 58 puta, brže nego što će čovek 
uspeti i da zapiše ta dva broja. 

ERM rade u binarnom sistemu, koris- 
teći informacije (sadržaj rada) u vidu 
povorki impulsa. 


BINARNI SISTEM 


U dekadnom sistemu, kojim se služimo 
u svakodnevnom životu, osnova je broj 10. 
Od dva susedna brojna mesta, levo je 
deset puta veće od desnog. Broj 1402, na 
primer, može se i ovako pisati: 
1x1000+4x100+0x10+2x1 ili 
1x10%+4x105+0x10'+2x10 
(10"=1; svaki broj dignut na nulu daje 1). 
Međutim, sasvim dobro je poznato i opšte 
usvojeno da se pišu samo cifre, a njihove 
vrednosti na određenim brojnim mestima 
se podrazumevaju. Tako se i naš broj piše 
kratko: 1402. 

Umesto baze 10, u matematici se 
koriste i druge: 2 (binarni), 3 (triadni), 8 
(oktalni) sistem. U binarnom sistemu, od 
dva susedna brojna mesta, levo je 2 puta 


veće od desnog. Broj 1402 bi se ovako 
pisao (upoređujte su stepenima od broja 2 
iz tabele A): 
1e1024+0e512+1e256+0*128+1 
*64+1e32+1e16+1928+0e4+102 
+01,ili kraće: 
1e820+002+1e25+002/+1e2*+1 
sple sla ro 2741 02400 
2 


Pošto se zna šta znači koja cifra na ko- 
jem mestu, to se piše još krače (analogno 
pisanju u dekadnom sistemu: 
10101111010. Treba napomenuti da se u 
binarnom sistemu broj čita cifra po cifra 
(jedan, nula, jedan, nula, jedan, jedan...). 
Očigledno je da broj 1402 (4 cifre u 
dekadnom), ima znatno više cifara (11) 
kada je napisan u binarnom sistemu. Sa 
stanovišta teorije informacija, dužina 
poruke (broja, u ovom slučaju) malo je 
važna. Mnogo važnija je činjenica da 


binarni kod (šifra) operiše sa samo dve 
cifre (0 i 1). 


Naravno i u binarnom sistemu mogu se 
vršiti osnovne matematičke operacije. 
Kako se sabiraju, odnosno množe odgova- 
rajuće cifre dva broja, vidi se iz tabele A. 


141 0404 


Kod sabiranja se u slučaju da sabiramo 
1 i 1, piše O a 1 se prenosi ulevo na sledeće 
brojno mesto. To je sasvim ispravno jer 10 
(jedan, nula) je 1 + 2 + O e 1, odnosno 2 u 
dekadnorn sistemu. 

Saberimo, na primer, brojeve 13 i 10, 
ali u binarnom sistemu (13 se piše kao 
1101, a 10 kao 1010). To je primer 1, na 
slici. 

Na prvom brojnom mestu, sabirali smo 
1 i 1, pa smo napisali 0, a 1 preneli na 
drugo brojno mesto. Rezultat je 10111, što 
u dekadnom sistemu iznosi 23 (može se 
lako proveriti). 

U slučaju da vršimo sabiranje više bro- 
jeva, dovoljno je da se i dalje pridržavamo 
onog što je navedeno u tabeli sa prime- 
rima (naravno, sabiramo cifre na brojnim 
mestima istog značaja). Za ovo će nam 
poslužiti primer 2. Na zadnjem mestu 
imamo cifre 1, 1 i 1. Njihov zbir daje 11, 
što znači da pišemo 1 a jedna cifra 1 
premeštena je na drugo brojno mesto 
(zdesna). Tamo opet imamo 1, 1 i 1; znači, 
pišemo 1, a jednu cifru 1 prenosimo na 
treće brojno mesto. Tamo imamo još 
jednu cifru 1; pišemo 0, a 1 prenosimo na 
četvrto brojno mesto gde sada imamo 1, 
1, 1 i 1. Sabiramo 1 i 1 daju 10; i još 
jednom: 1 i 1 daju 10. Očigledno je da na 
četvrtom brojnom mestu ostaje 0, a na 
petom imamo dva puta cifru 1. To je opet 
10; na petom mestu pišemo 0, a 1 
prenosimo na šesto brojno mesto. 

Množenje nećemo objašnjavati; ostav- 
ljamo vama da to proučite na primeru broj 
3. Napominjemo da se sabiranje umno- 
žaka vrši po pravilima za sabiranje. Radi 
kontrole: reč je o proizvodu brojeva 9 i 13 
(rezultat iznosi 117). 

Na sličan način, moguće je vršiti i 
oduzimanje i deljenje u binarnom sistemu; 
moguće je operisati i sa decimalnim 
brojevima; takođe se mogu vršiti i sve 
druge operacije (dizanje na neki stepen, 
vađenje korena, logaritmiranje i drugo). 


LOGIČKA KOLA 


Već smo spomenuli da u električnom 
kolu mogu postojati dva stanja: struja ne 
teče (stanje 0) i struja teče (stanje 1). To se 
simbolično može predstaviti pomoću 
prekidača. 

Kad je prekidač otvoren struja ne 
protiče (stanje 0), a kad je zatvoren struja 
teče (stanje 1) — to je prikazano na šemi 
B. 


ILI-KOLO 


Vežimo sada dva prekidača paralelno, a 
dva serijski (šema C). Rekli smo da nam 
prekidači služe za simbolično pred- 
stavljanje logičkih kola. U stvari, reč je o 
raznim sklopovima (sa diodama, elektron- 
skim cevima ili poluprovodnicima). Vidimo 
da će struja u prvom slučaju proticati ako 
je ili gornji ili donji prekidač (ili oba) 
otvoren. Ovakva kola zovemo ILI-kolima i 
obeležavamo ih, kao što to pokazuje levi 
crtež pod D. Ako su i x i y (x i y su cifre koje 
se nalaze na istim mestima dva broja) u 
stanju 0 — na izlazu je takođe stanje 0; 
ako su x u stanju 0, a y u stanju 1 — na 
izlazu je stanje 1; ako je x u stanju 1, a y u 
stanju 0 — na izlazu je takođe stanje 1; 
ako su i x i y u stanju 1 — na izlazu je opet 
stanje 1. U principu, ovo nas podseća na 
zbir u binarnom sistemu, s tom razlikom 
što u četvrtom slučaju imamo 1 (a tamo 
smo imali 10). 


| =D--=D-=D- 


NILI mw. zeno 


\SKLJUČIVO Iti 


Kada prekidače vežemo serijski, struja 
će proticati samo ako je i prvi i drugi 
zatvoren (to sasvim odgovara tabeli koju 
smo dali za proizvod). Takve sklopove 
zovemo I-kolima. 


NEGACIJA, ISKLJUČIVOST 


Osim | i ILI sklopova, postoji velik broj 
drugih kola koja se koriste kod kompjutera 
(to, inače, nije jedino mesto njihove 
upotrebe). 

Negacija informacije, umesto 1 daje 0, 
a umesto 0 daje 1; uzima se, dakle, ono 
suprotno od zadanog. Ako na izlaz I-kola 
stavimo znak za negaciju (kružić), onda se 
takvo kolo naziva NI-kolo (šema E). 
Analogno ovome, iz ILI-kola dobija se NILI- 
kolo. _ 

Veoma je važno ISKLJUČIVO ILI-kolo 
(neki ga nazivaju »kolo za zbir po modulu 
dvax). Na šemi E dat je njegov simbol, a na 
šemi F pokazano je kako se može dobiti 
pomoću dve negacije, dva ILI i jednog l- 
kola. Na žalost, ovde nemamo dovoljno 
prostora da objasnimo kako i šta dobijamo 
na izlazu ISKLJUČIVOG ILI-kola, kad na 
ulazu (za x i y) imamo sve četiri 
kombinacije. Zato ćemo samo dati 
konačnu tabelu za svih pet kola. 


SABIRANJE 


U tabeli za sabiranje u binarnom siste- 
mu — koju smo dali na početku — videli 
smo da zbir 1 i 1 mora dati 10. Iz tabele G 
nije teško videti da ISKLJUČIVO ILI daje iste 
vrednosti kao zbir, ali kao zbir 1 i 1 daje 0. 
Takođe se vidi da I-kolo daje cifru 1 samo 
kad se sabiraju 1 i 1 (inače daje 0, dakle 
ništa). Znači, ta dva kola daju sve što je 
potrebno za zbir; treba ih samo udružiti. 
To se radi kao na šemi H. Takav sklop 
naziva se »half adder« (polu zbrajač). Z je 
oznaka za zbir, a p — za prenos na više 
brojno mesto. Ovakva sklop sabira krajnje 
desne cifre (celih brojeva) i daje na izlazu 
(z) krajnju cifru zbira. Za sabiranje cifara na 
višim brojnim mestima potreban je nešto 
složeniji sklop, jer se mora uzeti u obzir i 
eventualni prenos sa nižeg brojnog mesta. 


Takvi sklopovi nazivaju se »full-adder« 


sa 


Naravno, ERM mogu operisati i 
decimalnim brojevima, ili sa negativnim 
brojevima. Razrađeni su precizni logički 
procesi za izvršenje bilo koje od mate- 


matičkih operacija i, na osnovu toga, 
napravljeni su sklopovi za te operacije. 


Svakako ne prave se posebni sklopovi za 
svaku matematičku operaciju, nego se 
nastoji da se isti elementi koriste za što je 
moguće više operacija. 

Svi ovi sklopovi nalaze se u arit- 
metičkom organu elektronske računske 
mašine (videti prošli nastavak). Osim njih, 
u tom organu postoje i registri, uređaji u 
koje se beleže brojevi kojima se operiše, i 
u kojima se dobija rezultat operacije. 

Logika mašina je »hladna«, nije 
stvaralačka. Medutim, radi se na tome da 
se ERM osposobe za učenje, za zaista 
samostalno donošenje odluka, za istinsko 
stvaranie. 

O izvanrednim  perspektivama tog 
razvoja govoričemo više u sledečem 
nastavku, pod naslovom ROBOTIKA. 


PATENTI 
PRIRODE (3) 


Jedna vrsta riba u Japanskom moru i 
večina meduza otkrivaju nailazak uragana 
znatno ranije od najpreciznijih barometa- 
ra. One imaju takozvano infrauho kojim 
čuju i najslabije infrazvuke morskih vetro- 
va i talasa. To im omogučuje da se blago- 
vremeno sklone od nepogode koja nailazi. 
Sovjetski naučnici su več konstruisali nove 
uredaje na osnovu tog meduzinog paten- 
ta, te su sada u stanju da znatno ranije 
otkrivaju nailazak katastrofalnih uragana. 

Mnoge životinje su u stanju da osete i 
najmanje potrese u utrobi zemje — ustvari 
preteče katastrofalnih zemljotresa. Te ži- 
votinje, odnosno njihovo nepoznato čulo, 
moglo bi da posluži kao prototip za izradu 
potpuno novog tipa seizmografa koji bi 
blagovremeno  najavljivao  predstoječe 
zemljotrese. Ali, osnovno pitanje — na koji 
način i čime one reaguju na nekoliko 
časova pre katastrofe — naučnici treba tek 
da otkriju. 

Neke ribe raščlanjavaju brzo kretanje 
životinja koje plivaju u njihovoj blizini na 
odvojene faze (kadrove), što dopušta 
tačno i brzo određivanje brzine žrtve i 

»proučavanje« skoka na nju. Mehanizam 
raščlanjavanja slika na kadrove nije potpu- 
no jasan. Međutim, sama mogućnost 
brzog određivanja brzina opisanim nači- 
nom, podstakla je inženjere na istraživanje 
principa funkcionisanja tog patenta priro- 
de. Pomoglo im je istraživanje oka pčela, 
vilinih konjica i drugih insekata. To oko je 
podeljeno na veliki broj optičkih elemena- 
ta — omatida, koji daju ne jednu već seriju 
slika predmeta, odnosno omogućuju pos- 
tupno pojavljivanje nezavisnih slika, što 
dopušta da se odredi brzina kretanja 
predmeta. To otkriće je popunilo arsenal 
pribora za praćenje predmeta jednostav- 
nim, ali veoma efikasnim uređajem za 
merenje brzine kretanja predmeta, koji 
preseca polje vida optičkog indikatora. Taj 
uređaj se, na primer, koristi u avionima za 
merenje njihove brzine leta u odnosu na 
predmete i objekte na zemlji. 

Nedavno je konstruisan veoma osetljiv 
akcelerometar (uređaj za merenje ubrza- 
nja), koji je neophodan u raketnoj tehnici, 
posebno kod raketa sa samonavođenjem. 
Princip njegovog funkcionisanja otkriven je 


pri bioničkom proučavanju čovečjeg vesti- 
bularnog aparata (čula za ravnotežu). 
Uređaj se sastaje iz dveju staklenih posuda 
koje su spojene dvema cevčicama i napu- 
njene elektrolitom. U posudama se nalaze 
zalemljene elektrode koje su priključene 
električnoj šemi u vidu mosta, napajanog 
naizmeničnom strujom. Čak i minimalno 
ubrzanje izaziva poremećaj u nivou elek- 
trolita i poremećaj ravnoteže u mostovnoj 
šemi. Signal o tom poremećaju koristi se 
za korekturu leta rakete, (si. 2.) 


/ — ELEKTRCLIT 


NI 
APARAT 


[KOMPJUTER 


VESTILULAE 


m o 
| KOREKTOR. LETA —— 
KALETNI 


BECUEBoMerat- 


SISTEM ORIENTACIJE U PROSTORU 


I pored intenzivnih nastojanja naučni- 
ka, ostalo je nerazjašnjeno pitanje na koji 
način ptice-selice, morske kornjače i neke 
ribe mogu gotovo nepogrešivo da se ori- 
jentišu, mada često prevaljuju hiljade kilo- 
metara. Moguće je, pretpostavljaju struč- 
njaci, da će rešenje tog problema dopri- 
neti razvoju preciznog automatskog siste- 
ma navigacije u kosmičkom prostoru. 

Veliko interesovanje i očekivanje nauč- 
nika pobuđuje princip funkcionisanja očiju 
oktopoda. Za razliku od kičmenjaka, okto- 
podi nemaju organ za ravnotežu, tako da 
se u prostoru orijentišu samo pomoću 
svojih očiju. Može se pretpostaviti da bi 
neki uređaj konstruisan na osnovu očiju 
oktopoda mogao da se kreće kroz prostor 
bez žiroskopa. 

Kod životinja postoje specijalni nervni 
završeci — hemijski receptori. Oni se po- 
buđuju pri promeni hemijskog sastava 
okolne sredine. Kod čoveka se oni nalaze u 
nosu i na jeziku, a na prstima ih nema. Kod 
muve se nalaze na njenim nogama koje su 
pokrivene mnogobrojnim sitnim »dlačica- 
ma« — izvanredno osetljivim nervima koji 
primaju signale o hemijskom sastavu 

materije na kojoj muva stoji i prenose ih 
njenom mozgu. 

Mada mehanizam funkcionisanja muvi- 
ne mikroskopske »laboratorije« još nije 
potpuno razjašnjen, učinjen je važan korak 
u tom pravcu. Pokazalo se da materija 
koju muva »istražuje« dejstvuje na njene 
nerve ne hemijskim već električnim pu- 
tem. Naime, u zavisnosti od električnih 
osobina molekula materije, menjaju se i 
električne osobine »dlačica« na njenim 
nogama. Time se objašnjava i brzina »ana- 
lize« — umesto sporih hemijskih reakcija 
— trenutno električno merenje i analiza. 

Ovo otkriče pobuduje veliko intereso- 
vanje naučnika, jer če se na osnovu tog 
principa moči konstruisati hemijski indika- 
tori i brojači potpuno novog tipa kojima če 
se brže i bolje kontrolisati hemijski proce- 
si, odnosno upravljati njima. U vezi sa 
ovim učinien je još jedan interesantan i 
značajan korak napred. Ispitana je moguč- 
nost realizovanja novih automatskih siste- 
ma koji bi se mogli nazvati bioautomat- 
skim. Njihova suština sastoji se u tome što 
se umesto nekog kompleksnog i kompliko- 
vanog tehničkog sistema primenjuje kom- 
binacija u kojoj je upravo najkompliko- 
vaniji deo zamenjen živim, bičem. Drugim 
rečima, koristi se svojevrsna simbioza 
živog biča i tehničkog uredaja. 

U jednom takvom sistemu, kao eleme- 
nat za davanje informacije o pojavi mini- 
malnih količina mirisnih čestica iskoriščena 
je muva. U nervne ganglije (koje u stvari 
predstavljaju mozak) muve montirane su 
sičušne elektrode. Pri pojavi čak i najmi- 
nimalriije količine bojnih otrova, u gangli- 
jama muve stvaraju se impulsi karakte- 
rističnog oblika, koji se u vidu signala (bio- 
struje) prenose s elektroda u pojačavač, a 
zatim analizator u kome se signali — 
reakcije muve na miris — izdvajaju od 
drugih. Na kraju, posle analizatora, signal 
dospeva do uredaja za davanje zvučne ili 
svetlosne uzbune. Što je najvažnije, ceo taj 
proces se dešava u deliču sekunde. 

Posebnu pažnju privlači postojanost 
nekih organizama prema jonizujučem zra- 
čenju i nuklearnoj radijaciji. Kod nekih 
životinja, na primer puža i mrava, zaštitne 
osobine prema radijaciji znatno su bolje 
nego u čoveka. Pokazalo se da nije reč 
toliko o zaštitnom uticaju kože, odnosno, 
odgovarajučeg omotača kod tih životinja, 
koliko o veoma složenim hemijskim zaš- 
titnim procesima, koji sada predstavljaju 
objekat intenzivnog naučnog istraživanja u 
čitavom svetu. 


Sve više maraka sa 


kosmičkim 
motivima 


Poštanske marke, pored toga što u po- 
štanskom saobraćaju jedne zemlje služe za 
plaćanje poštanskih usluga, sve više posta- 
ju i predmet kolekcionarskog sakupljanja 
— predmet filatelističkih zbirki. Ali davno 
su prošla vremena kada je filatelista 
mogao da sa relativno malo sredstava 
sakuplja sve marke sveta. Veoma veliki 
broj izdanja u toku jedne godine naveo je 
filateliste da se opredele za sakupljanje 
pojedinih tema. Tako su nastale zbirke na 
temu sport, umetnost, fauna i flora i 
druge. 


U novije vreme, u vreme čovekovih 
stremljenja prema vasionskim prostran- 
stvima,  filatelističke zbirke ukrašavaju 
marke sa motivima na temu kosmosa i 
kosmičkih istraživanja. Rođena je nova 
tematska zbirka »KOSMOS«. 

Da bi se marke jedne zemlje dobro koti 


Marka posvećena Kongresu IAF sa autogra- 
mom slikara Milenkovića 


rale na međunarodnom  filatelističkom 
tržištu, da bi se našle u filatelističkim 
zbirkama, one moraju da budu prozvod 
dugogodišnje solidne emisione politike, a 
zatim, da im podloga bude konvertibilna 
valuta. Zanimljivo je stoga reči da se za 
jugoslovenske marke na filatelističkoj berzi 
javlja sve veči interes, da one beleže i po- 
kazuju stalnu tendenciju porasta tražnje. 
Trend naše marke karakterističan je ne 
samo kao podatak o usponu jugoslovenske 
marke kao filatelistički zanimljivog objek- 
ta, nego i kao podatak o efikasnom 


konsolidovanju naše privrede i valute. Ova 
tendencija osetna je u filatelističkom svetu 
još od 1966. godine, da bi u poslednjim 
godinama dobila svoju punu potvrdu. 
Medu markama koje su našem filate- 
lističkom poslovanju podigle ugled svaka- 
ko treba spomenuti i marke na temu 

kosmičkih dostignuća, koje je Zajednica 
jugoslovenskih PTT pustila u prodaju 26. 
juna 1967. godine. To je bila serija maraka 
od šest vrednosti posvećena svetskoj 
izložbi koja je održana 1967. u Montrealu. 


Za ovu seriju maraka izbor motiva i 
stručni opis dali su inženjer Mllivoj Jugin i 
pokojni inženjer Vladimir Matović, poznati 
stručnjaci iz oblasti astronautike. Likovna 
rešenja je pripremio Petar Jakelić, profesor 
Škole za primjenjene umjetnosti iz Splita, 
kome je to bilo prvo kreiranje naših mara- 
ka. Na ovim maraka bili su prikazani instru- 
mentalni veštački Zemljini sateliti, kosmič- 
ki brodovi i stanice, a na poslednjoj marki 
serije prikazan je čovek i njegova aktivnost 
u vasioni, van kosmičkog broda. Sama 
likovna rešenja su mirno i racionalno tre- 
tirana. Objekti koji su zastupljeni na poje- 
dinim markama obavezivali su autora na 
realistički tretman u likovnom oblikovanju 
marke. Autor je skladno povezao odre- 
đene elemente sa ambijentom u kome oni 
egzistiraju, čime je dobijen utisak prostora 
i zbivanja u njemu. Element Zemljine kug- 
le, postavljen na svim markama u drugom 
planu, izuzev na marki od 1.20 dinara, 
protivteža je drugim elementima i sim- 
bolično predstavlja čovekove misli i nje- 
gove napore za daljim produbljivanjem 
saznanja Iz oblasti astronautike. Ovu seriju 


štampala je švajcarska štamparija 
»Courvoisier SA«, po prvi put u nešto 
izmenjenom  i povećanom formatu 
maraka. 

Redom po vrednostima, na ovim mar- 
kama prikazani su sledeči motivi: Instru- 
mentalni sateliti Zemlje — Saputnik 1 i 
Explorer, Tiros, Telstar i Munja, zatim, 
Luna 9 i Lu- los Telstar i Munja; zatim Lu- 


G GOSLAVIJ j 


na 9 i Lunar orbiter, Mariner 4 i Venera 3, 
kosmički brodovi Vostok i Gemini Agena i 
čovekova vanbrodska vasionska aktiv- 
nost. 

Iste godine, 25. septembra, povodom 


otvaranja 18. kongresa Međunarodne 
astronautičke federacije, koji je održan u 
Beogradu, Zajednica JPTT je pustila u 
prodaju novu marku na temu »Kosmos«. 
Za tu priliku, likovno rešenje pripremio je 
Andreja Milenković, akademski slikar iz 
Beograda, koji je na tamnoplavoj pozadini 
linearno postavio značku Kongresa i stili- 
zovani veštački Zemljin satelit — Sputnjik 
1. Marka je bila štampana u Zavodu za 
izradu novčanica u Beogradu, a njena 
nominala je iznosila 85 para. 

Ovo je bio kraći pregled o već izdatim 
markama na temu »KOSMOS«, dok ćemo 
u jednom od narednih brojeva »Kosmo- 
plova« pisati opširnije o markama na temu 
»lstraživanje kosmosa«, koje, prema 
Programu izdavanja maraka, Zajednica 
JPTT namerava da pusti u prodaju u toku 
septembra ove godine. 

Dragoslav Despotović 


* 


Ing. Mladen i Goran HUDEC 


Vaše veliko oko 


SNIMANJE SUNCA 


Kao što smo obećali u prošlom broju, 
nastavljamo sa opisivanjem raznih metoda 
snimanja Sunca. Ovoga puta ćemo opisati 
neke složenije načine snimanja. 


a) Snimanje sa neahromatskim 
objektivom 


Kao objektiv može poslužiti obična leća 
za naočale + 0,50, + 0,75 ili + 1,00. One će 
dati slike Sunca u promjeru od 17,5, 11,7 
odnosno 8,8 mm. Za naš »objektiv« treba 
načiniti dugi tubus na čijem se donjem 
kraju nalazi fotoaparat bez objektiva, ali sa 
zaporom. 

Dalje je valjda jasno! Film (»doku- 
ment«), otvor objektiva jednak promjeru 
slike i ekspozicija kao i prije, 1/1000. Ima- 
čete malo više posla oko odredivanja tač- 
nog položaja objektiva za oštru sliku, a isto 
tako neče biti baš jednostavno natjerati 
sliku Sunca u fotoaparat, ali snadite se- 
malo i sami. 

Za ovakvo snimanje je najpovoljnija ne- 
ka refleksna kamera (Praktica, Exacta ili 
si.). 


b) Direktno snimanje kroz teleskop 


Ako objektiv teleskopa ima žarišnu da- 
ljinu veču od 1 m, možemo skinuti okular 
sa teleskopa i objektiv sa fotoaparata i ku- 
tiju fotoaparata pričvrstiti na mjestu oku- 
lara, naravno u takvom položaju u kojem 
je slika najoštrija. Pred objektiv teleskopa 
(ili zrcalo Newtonovog teleskopa) stavimo 
papir sa otvorom promjera slike Sunca na 
negativu. Ovdje je refleksna kamera goto- 
vo neophodna, jer jedino pomoču nje 
možemo lako izoštriti sliku i uhvatiti tre- 
nutak kada je čitava slika Sunca na nega- 
tivu. Čuvajte fotoaparat! Ne pokušavajte 
tražiti sliku sa punim otvorom objektiva, 
jer možete spaliti zaslon na fotoaparatu! 

Za fotografiranje Sunca može izvrsno 
poslužiti sferno zrcalo koje nije posreb- 
reno. Da ne bi došlo do suvišnog odraza na 
zadnjoj ravnoj plohi stakla, ona mora biti 
matirana i premazana crnim mat lakom. 
Otvor takvog objektiva mora biti 1 : 30, 
dakle promjer od oko 7 cm za žarišnu 
daljinu od 2 m. Obzirom na mali otvor, 
napravi za fotografiranje ne treba kosog 
zrcala ni prizme, a dužina kamere se može 
precizno brušenim ravnim zrcalom skratiti 
na polovinu. 


c) Direktno snimanje projekcije 


Pojedine grupe pjega mogu se vrlo 
dobro snimati postavljanjem fotoaparata 
bez objektiva u ravninu oštre projekcije iza 
teleskopa. 


mutna ploča 
x (čarišt) Ravno zrcalo lan para. staklo 


foto , 
apara 


A 


Bterno } 


zrcalo 


Zarište 


Kod 
Zrcalo st smije zakositi najviše toliko da 
d Dida 4 
bude SE. 5 
Sl. 4 i 2.. Totokamera za Sunce | 


Na zaslonu fotoaparata vidimo sliku 
pjege prije okidanja i odaberemo položaj i 
trenutak kada slika grupe pjega koju 
želimo snimiti bude približno u optičkoj osi 
teleskopa i sredini zaslona. 

Opet dokument film, ali nešto duže 
ekspozicije 1/50 do 1/250 ovisno o veličini 


projekcije i otvoru objektiva. Slike bez pa- 
razitnog osvetljenja sa strane možemo do- 
biti samo u potpuno zamračenoj prostoriji. 


d) Snimanje na ploče ili film većeg 
formata 


Instrument za takvo snimanje je nešto 
kompliciraniji, a sastoji se od objektiva 
teleskopa (ili zrcala) sa većom žarišnom 
daljinom (na pr. 1000 mm) fotoaparata na 
ploče — bez objektiva, i objektiva za foto- 
aparat sa žarišnom daljinom 35 ili 40 mm. 
Taj objektiv zamjenjuje okular jer je 
višestruko precizniji od njega, a treba ga 
montirati na mjesto objektiva fotoaparata 
na ploče. U principu sistem djeluje kao 
običan teleskop kod projekcije Sunca, pa 
ćemo dobiti to veću sliku što je mjeh 
fotoaparata više izvučen. Slika se izoštrava 
pomicanjem čitavog fotoaparata prema 
objektivu teleskopa ili od njega. 

Budući da se slika Sunca brzo pomiče u 
ravnini filma, treba na teleskop postaviti 
mali durbin-tražilac i kroz njega projicirati 
Sunce na pomoćni ekran. Na tom ekranu 
mora se označiti krugom položaj projekcije 
Sunca kod kojeg se istovremeno projicira 
Sunce na sredinu mutnog stakla fotoapa- 
rata. Bez teškog stativa kakvog smo već 
opisali, snimanje neće ići, a osim toga 
takvom spravom ćete teško rukovati sami, 
potrebna su barem dvojica. 


; Projekcija 
Trazilac 


Teleskop bez 
okulara 


Objektiv 
$-35 ili 50mm 


SL. 4. Snimanje većeg formata 


fotoapar: 
bez objektiva 
515 Totogratiranje detalja 


e) Filmovanje pomrčina 


Filmsku kameru treba opremiti objekti- 
vom takve žarišne daljine da slika Sunca 
zauzima barem polovinu formata slike. 
Filmu 36 mm odgovara žarišna daljina 
objektiva 400 do 600 mm, a za kameru 8 
mm oko 200 mm. Otvor objektiva treba 
zasloniti tako da korisni otvor ne bude veći 
od promjera slike i još zamračiti sa 2 do 3 
jaka filtera, najbolje crvenim i zelenim. Kao 
objektiv može posve dobro poslužiti 
obična leća za očale +2 ili + 2,5, odnosno + 
5. Uz takvu kameru potreban je tražilac sa 
krugom na ekranu u kojem treba stalno 
držati projekciju Sunca. Zapor kamere mo- 
ra biti podešen na pojedinačne snimke a 
treba snimiti svakih 15 do 20 sekundi po 
jedan snimak. Prije svakog snimka mora- 
mo namjestiti položaj sunca, pa je neop- 
hodna paralaktička montaža sa pružnim 
pogonom. Bez satnog mehanizma, kojeg 
sigurno nemate, snimanje je vrlo naporno 
i traži više uvježbanih ljudi koji se nepre- 
stano izmjenjuju na instrumentu. 


Foto aparat 
na ploče, 


zapor 
p p 

9. MAJA 1970. 


MERKUR ISPRED SUNCA 


Merkur i Venera su bliže Suncu od 
Zemlje i ponekad se desi da nam prirede 
malu »pomrčinu« (pomračenje) t. j. da 
prođu ispred Sunca. Sunce se neće zam- 
račiti, jer je vidljivi promjer Merkura mno- 
go manji od Sunčevog, pa se Merkur vidi 

ao crna pločica koja polako prelazi preko 
Sunčane ploče. 

Prije svega, tačni podaci! Pojava poči- 
nje 9. maja u 5h 20 min. po srednjo- 
evropskom vremenu, a traje do 13h 30 
min. Sunce tog dana izlazi oko 4h 30 min, 
dakle postoji mogućnost da vidite sve faze. 

Kada bi Merkur i Zemlja obilazili Sunce 
u istoj ravnini, vidjeli bismo takav prolaz 
svaki puta kada Merkur prestigne Zemlju 
(svakih 116 dana). Ali putanja Merkura 
nagnuta je prema ravnini putanje Zemlje 
(»ekliptike«) za 7" i takav prolaz možemo 
vidjeti samo onda kada se Merkur i Zemlja 


putan; , V.VASTO 
anja ,., maj div. 2002 
trkura |. z 
si Zemlja. 
Na unce ,/ x @kvinocij 
f \ 4 
\ NE M Merkur 
IČ 


%. Putanja 


novembar Zemlje 


4 > 


| 


rolaz” Merkura 


nađu na pravcu u kojem se ravnine obih 
putanja sijeku. Iz slike 1. se vidi da se to 
može dogoditi samo u maju ili novembru. 
ad puta prolaz traje skoro 8 sati i 
Merkur će proći gotovo kroz sredinu 
Sunčane ploče, a to se neće ponoviti sve 
do 2016. godine (SI. 2.) 

Zagrebačka zvjezdarnica organizira eks- 
pediciju svojih članova na Cres, radi pos- 
matranja prolaza Merkura, jer je veća 
vjerojatnost vedrog vremena u to doba na 
otocima nego u unutrašnjosti. 

Imate, dakle, priliku da promatrate 
zaista rijetku pojavu, i nemojte tu priliku 
propustiti! Nema potrebe da idemo svi na 
more. Može se dogoditi da baš na Cresu 
bude oblačno a u Donjoj Rekavici — 
sunčano! 

Vidljivi promjer Merkura iznosi svega 
oko 12" (kutnih sekundi) a to je stope- 
deseti dio vidljivog promjera Sunca, tako 
da prostim okom (uz pomoć zacrnjenog 
stakla) nećete ništa vidjeti, nemojte ni 
pokušavati! 

Jedini — i najefikasniji — izlaz je pro- 
matranje Sunca na projekciji kroz teleskop 
ili dalekozor (durbin ili dvogled, kako god 
hoćete). Dovoljan je i obični tzv. poljski 

dvogled 6 x 30, durbin nekog geodetskog 
instrumenta ili čak kazališni (pozorišni) 
dvogled, samo ovi manji traže malo više 
priprema. O tome smo već pisali u 
prošlom broju. 


rr Sunce 


43543 
TE meco' 
state 
o 
Merkur 


ravnina 
ekliptike 


Promjer 
Merkura = 
fi promjera Sunca. 


Sf.2. Prolaz. Merkura 3.V.4370 


Preporučujemo da pokušate durbin 
učvrstiti na neki masivniji fotostativ sa 
kugličnim zglobom ili kakvu sličnu impro- 
viziranu napravu i smjestiti ga na prozor 
koji preda na jugoistok. Treba spriječiti 
ulazak direktnog svjetla u prostoriju ne- 
prozirnom zavjesom ili zamračiti tamnim 
papirom prozorska krila. Sunčano svjetlo 
ne smije prolaziti kroz prozorsko staklo na 
objektiv durbina! Slika bi se potpuno 
pokvarila! 

Na durbinu treba namjestiti masku od 
kartona tako da spriječimo i prolaz zraka 
neposredno uz sam tubus. Ako se okular 
durbina nešto malo više izvuče nego što je 
potrebno za normalno promatranje, a ob: 
jektiv uperi u Sunce, iza okulara možemo 
uhvatiti projiciranu sliku Sunca na bijelom 
kartonu. Iz običnog durbina 6 x 30 projek- 
cija Sunca na oko 1 m iza okulara ima 
promjer 5 cm, a na 2 m oko 10 cm, što je 
za ova i puta dosta jer će promjer Merkura 
biti 2/3 mm, dakle dovoljno da ga uočite. 
Nastojte da vam slika Sunca ne pokazuje 
obojenje na rubovima, a to ćete postići 
ako je Sunce u sredini vidnog polja. Svakih 
par minuta morati ćete da malo pomak- 
nete durbin da bi ponovo dobili Sunce u 
sredini vidnog polja. 

Usput ćete možda imati priliku da 
vidite i poneku grupu Sunčanih pjega i 
baklji, pa pripazite da Merkur ne 
zamijenite sa kakvom pjegom. 

Vašu opservatoriju spremite nekoliko 
dana ranije i provjerite da li sve 
funkcionira. 

Mnogi od vas če sigurno i fotografirati 
Merkur ispred Sunca. Bilo bi nam drago 
ako bi u nekom od sljedečih brojeva mogli 
objaviti neki od vaših snimaka ove izuzet- 
ne pojave. 

Mnogo sreče i — vedro! 


RAKETNO MODELARSTVO 


PGC 


MILAN KNEŽEVIĆ 


RAKETOPLANI SA MOTOROM 
NAPRED 


Raketoplani sa motorom napred su da- 
nas najveća preokupacija raketnih modela- 
ra (naročito klasa KAN-A), jer omogućuju 
postizanje veoma kvalitetnih rezultata uz 
znatno manje truda i predznanja o raketo- 
planima uopšte. Kod ovih modela u odno- 
su na raketoplane sa motorom pozadi pos- 
tignuta je velika sigurnost; skretanje i 
obrtanje u letu je znatno smanjeno, a time 
i mogućnost za eventualnu pojavu 
nepoželjnih posledica. 

Glavni elementi raketoplana su: raketni 
motor, krila, horizontalni i vertikalni 
stabilizator, trup, nosač motora, baldahin, 
vrh i vodica. 


Raketoplan sa motorom napred: 1 — vrh, 
2 — nosač motora, 3 — krilo, 4 — trup, 5 
— baldahin, 6 — vertikalni stabilizator, 7 
— horizontalni stabilizator, 8 — raketni 
motor. 


O ulozi i zadacima krila bilo je reči u 
prošlom broju te se sada nečemo zadr- 
žavati na tome, več čemo se upoznati sa 
novim elementima. Važno je naglasiti da 
krila nemaju elevone i da se postavljaju 
ispred središta trupa. Inače, obično se 
rade iz jednog dela, pa se onda na sredini 
vrši blago zasecanje i lepljenje za trup. 

Zadatak stabilizatora je da stabilizuje 
raketoplan u ravni u kojoj je postavljen u 
fazi planiranja. Krila se izrađuju od debljeg 
tvrdog furnira balze, a stabilizatori od 
mekšeg i tanjeg. 

Trup vezuje sve elemente raketoplana 
u jednu celinu, te je njegova funkcija vrlo 
značajna. Danas se nastoji da se pravi što 
tanji i što čvršći trup. Pretežno se grade od 
tvrde balze. 

Nosač motora i baldahin čine jedan 
organski sklop. U nosaču je smešten raket- 
ni motor i sa prednje strane ga zatvara 
vrh, koji se radi od istog materijala kao i 
telo rakete. Baldahin ostvaruje vezu trup- 
nosač i održava raketni motor na izvesnom 
rastojanju od raketoplana sprečavajući 
tako da plameni gasovi motora zapale i 
unište model. Sigurnosti radi, krila se na 
središnjem delu oblažu staniol-hartijom, 
koja je neprogorljiva. Nekada se trup i 
baldahin izrađuju u celini, ali takav način 
nije dao dobre rezultate, zbog velike lom- 
ljivosti i savitljivosti balze u poprečnom 
pravcu. 

Vođica (jedna ili dve) se stavljaju pod 
trup raketoplana ili na nosač, i to na spoj 
baldahina i nosača. 

Kao i raketoplan H-4P, i model H-4N 
ima nekoliko varijacija. 

Prva se odnosi na odvajanje raketnog 
motora sa nosačem i baldahinom od celog 
raketoplana. Ovim se znatno olakšava 
model u fazi planiranja, a osim toga sma- 
njuje se veliki deo ukupnog otpora, čime 
se znatno dobija u dužini leta (što je i bio 
krajnji cilj). Međutim, veza i odvajanje 
nosača od raketoplana na ovaj način nisu 


sasvim bezbedni i laki, te se njihovo 
izvođenje preporučuje samo starijim 
modelarima. 


»Patke« (vrsta raketoplana) sa moto- 
rom pozadi, dale su povod za stvaranje 


Let raketoplana sa motorom napred: 1 — 
lansiranje, 2 raketoplan u fazi 
busterovanja do tačke A, 3 — trenutak 
izbacivanja motora iz nosača, A — B faza 
slobodnog leta, 4 — faza planiranja od 
tačke B do zemlje. 


novih  »patki« sa motorom napred. 
»Patke« su i ovde postavljene ispred kriia i 
imaju ulogu stabilizirajuće površine. Na 


Prisiljeni smo ovog puta da u našoj 
tribini kritikujemo izvesne slabosti čitalaca 
rubrike raketnog modelarstva, da se one 
ubuduće ne bi ponavljale. 

Neki čitaoci pišu nam jednostavno: 
»Pošaljite mi plan rakete u razmeri 1:1, 
materijal od koga se sastoji, a uz to i sve 
potrebne dimenzije, zatim konstrukciju i 
plan lansirne rampe i komandnog pulta u 
tlocrtu, nacrtu, bokocrtu i unutrašnjem 
preseku«. Pisci ovakvih redova obično 
završavaju:  »Biču unapred veoma 
zahvalan. Moja adresa glasi: ...x 

Modelari koji su nam uputili ova i njima 


71 


krilima i patkama nalaze se elevoni i oni 
zauzimaju položaj kao i njima 
odgovarajuću elevoni kod »patki« sa 
motorom pozadi. Sem položaja krila i 
»patke«, ostali elementi ovog modela se 
ne razlikuju od običnog raketoplana H-4N. 
I kod »patki« nosač sa baldahinom može 
se odvojiti od čitave konstrukcije. »Patke« 
se odlikuju izuzetno velikom .brzinom i 
stabilnošću u fazi busterovanja. 

Pogledajmo kako leti raketoplan sa 
motorom napred. Od trenutka starta do 
momenta postizanja maksimalne visine, 
raketoplan se penje uz pomoć raketnog 
motora, bez korišćenja aerodinamičkih 
površina. Pošto motor prestane sa radom, 
zbog sile gravitacije raketoplan »posrče« 
ka zemlji. Iz-bacivanjem motora pomera se 
težište ka središtu, i raketoplan počinje 
ulaziti u fazu planiranja. U momentu 
prelaska iz jedne u drugu fazu raketoplan 
ima izvesnu brzinu. Vazduh struji oko 
aerodinamičkih površina modela i stvara 
sile potrebne za njegovo o-državanje u 
planiranju. Raketoplan U fazi planiranja 
postiže konačnu brzinu kretanja napred i 
konačnu brzinu propadanja i odr-žava ih 
dok se ne spusti na zemlju. Kod modela sa 
motorom napred vrši se »centra-ža«, tako 
da se raketoplan uvek kreće po spirali, u 
blizini startnog poligona, jer bi 
posmatranje bilo znatno skraćeno i 
onemogućeno ako bi išao blago nagnutom 
linijom, a i njegovo pronalaženje bilo bi 
teško. 


TRIBINA RAKETNIH MODELARA 


slična pisma, očigledno nisu mnogo raz- 
mišljali pri pisanju, već su se držali principa 
»što na umu to na drumu«. Drugo, oni 
nisu ni pretpostavili da je za ispunjenje 
njihovih »skromnih« zahteva potreban 
čitav dan rada jednog ili više članova re- 
dakcije, koji su i tako prenatrpani raznim 
drugim obavezama. 

Ima i ovakvih pisama: »Pošaljite mi 
raketni motor na tečno gorivo, jer znam 
njime da rukujem«, ili: »Molimo vas 
pošaljite nam deset amaterskih raketnih 
motora, deset pakovanja goriva itd«. Jasno 
nam je da su autori ovakvih pisama 


ambiciozni, ali i da nedovoljno poznaju 
raketnu tehniku. Osim toga, ispunjenje 
njihovih uslova stajalo bi nekoliko desetina 
hiljada dinara (svakako novih). 

Iz ova dva-tri citata karakterističnih pi- 
sama, vidi se da je nekolicina čitalaca (na 
sreću, njih je ipak malo, u odnosu na 
čitavu čitalačku publiku) veoma lakomislen 
i da oni već sada zamišljaju da žive u 
budućnosti, a nisu zreli ni za sadašnjost. 
»Kosmoplov« je list za budućnost i list 
budućnosti, ali ipak je u svemu realan pa 
će realne zahteve i molbe ispunjavati, na- 
ravno ako je to u njegovoj mogućnosti. 


k k k 


Vlasta Jović iz Bujanovca, Lole Ribara 
32, zamolio nas je da obavestimo Pavla Za- 
radića, takođe iz Bujanovca, da mu se javi. 
Dakle, druže Zaradiću, ako pročitate ove 
redove, hitno se javite drugu Joviću koji 
vam želi pomoći u izradi rakete. 


k kk 


Miroslav Pendić iz Borova pita gde 
može nabaviti furnir balzu i ostali mode- 
larski materijal. 

Za nabavku modelarskog materijala 
obratite se centru za Vazduhoplovno 
modelarstvo, Beograd, Timočka 18. 


x k k 
Iz Zagreba su nam se javili Zoran 
Rukavina i ostali članovi kluba »Mladi 


astronom«. Druga Rukavinu zainteresovao 
je problem tačnog merenja visine leta 
rakete, pa nam je poslao jedan mali prilog. 
Metoda koju je on izložio poznata je 
svakom boljem učeniku srednje škole, a i 
svakom spretnijem modelaru, pošto se 
zasniva na poznavanju trigonometrije. 
Međutim, greške merenja ne potiču od 
računanja, već od očitavanja rezultata i 
vrlo brzog praćenja rakete, kao i zbog 
odstupanja leta rakete od predviđene 
putanje u vertikalnoj ravni. 


x k * 
Nebojša Todorović iz Leskovca i Miro- 


slav Jambriško iz Zagreba poslali su nam 
nacrte svojih modela raketa. 

Oba priloga obrađena su prilično solid- 
no, ali kao i mnogima do sada zameramo 
što nisu bili dovoljno precizni i jasni. Napo- 
minjemo: ako su radovi namenjeni za 
štampanje, crteži moraju biti tehnički (u 
tušu) nacrtani i usklađeni sa propisima 
JUS-a, koliko je to moguće. 


21. VII 1969. astronauti 
ARMSTRONG, 

ALDRIN I 

COLLINS stigli su na Mjesec. 


ONI NISU 
BILI PRVI! 


6. XII 1965. do Mjeseca su stigli 
BARBICANE, MICHEL ARDAN I 
NICHOLL. 

O njihovoj pustolovini možete čitati u 
knjizi Julesa Vernea »PUT NA MJESEC«, 
koju je izdala »STVARNOST«. 

O dosadašnjim svemirskim 
putovanjima u pogovoru knjizi piše dr 
Josip Kotnik. 


CIJENA KNJIGE 25.— 


KOD KUPNJE ZA 
GOTOVO 

ODOBRAVAMO 
10% POPUSTA! 


= 
STVARNOST 


ZAGREB-ROOSEVELTOV TRG 4 


LANSIRANJE ,,SONDE 


Sportski aerodrom »Lisičiji jarak« kraj 
Beograda postao je od pre nekoliko godina 
jedan od naših najvećih amaterskih raket- 
nih poligona. Lansiranja raketa vrše se u 
proleće ili kasno u jesen kada je moguć- 
nost za širenje požara najmanja, a vreme 
lepo. Tako su i ovog proleća, kao i svakog 
drugog, članovi Akademskog raketnog i as- 
tronautičkog kluba (ARAK) iz Beograda, 
izvršili ispaljivanje dvostepene rakete 
»Sonda«. 

Poslednji oblaci izmicali su na horizon- 
tu, ostavljajući vedro nebo prolećnom sun- 
cu. Na nepreglednom polju štrčala je »hr- 
pa gvožđurije«, a oko nje komešali su se 
ljudi. Bila je to raketa »Sonda-5«, delo 
mladih studenata entuzijasta, članova 
ARAK-a. 

Raketa je bila visoka blizu 4 metra, a 
teška oko 60 kilograma. Sastojala se iz dva 
stepena sa motorima na čvrste pogonske 
materije. Motor prvog stepena troši gorivo 
»JPN-1«, dajući silu potiska od preko dve 
tone u vremenu 1,1 sekunde, a motor 
drugog stepena »GALCIT« sa silom potiska 
od 120 kilograma i 30 sekundi rada. 
Raketa je bila opremljena elektronskom 
aparaturom za razna merenja, tajmerom, 
predajnikom, padobranom i sa još neko- 
liko automatskih uređaja. 


i 


Poslednje pripreme pred lansiranje 

= 5“ 


Start je uspeo! 


Približavao se trenutak lansiranja. Sklo- 
nili smo se u rov i sa zebnjom u srcu oče- 
kivali start ove velike amaterske rakete. 

Započelo je klasično odbrojavanje. Na 
uzvik »pali«, prolomio se strahoviti prasak. 
Iz mlaznika rakete pokuljao je plamen 
dužine oko pet metara. Raketa se stre- 
lovito uzdigla i dostigla visinu od nekoliko 
stotina metara i — tada se dogodila drama 
koju niko nije mogao predvideti. U tre- 
nutku poletanja raketa je pretrpela aero- 
dinamički udar i tajmer za paljenje drugog 
stepena bio je oštećen, tako da nije mogao 
izvršiti svoj zadatak, pa je raketa posle od- 
vajanja prvog stepena počela padati, 
umesto da nastavi dalji let. Ostali uređaji 
funkcionisali su normalno i let je bio 
okarakterisan kao »delimično uspeo«. Iz- 
mereno je ubrzanje rakete koje če usme- 
riti dalje konstrukcije raketa i tako sprečiti 
nove nezgode i pojavu aerodinamičkih 
udara. Isproban je i rad novog predajnika i 
opreme za pronalaženje rakete. 

Stečena iskustva i provereni uređaji bi- 
će od velike koristi za sledeći projekat 
(»SLOVEN«) velike rakete na tečne pogon- 
ske materije. 

(M. K.) 


NENAD BIROVLJEV 


Mala 
enciklopedija 
»Kosmoplova“ 

Američki raketni motori. Prve radove 
na raketnim motorima sa tečnim gorivom 
u SAD, započeo je Robert Godar još u toku 
prvog svetskog rata, ali do pravog razmaha 
tih radova došlo je tek posle drugog svet- 
skog rata kada je stvorena snažna ra- 
ketno-kosmička industrija. Do danas je 
konstruiisan ogroman broj raketa na tečno 
i čvrsto gorivo različitih tipova i namene ali 
i dalje se intenzivno radi na istraživanju, 
projaktovanju i konstruisanju novih tipova. 
Osnovne rakete na tečno gorivo, kos- 
mičke namene, su: Bell XLR 81-BA-9 (po- 
tisak 7,25 tona, specifični potisak u vaku- 
umu 300 sek, trajanje rada 240 sek, težina 
136 kg prečnik 900 mm, pritisak u komori 
sagorevanja 36 atm, gorivo: azotna kiseli- 
na i nesimetrični dimetilhidrazin; predvi- 
đen je za stepen »Ejdžina«). — Prat Ultni 
RL 10A-3 (potisak 6,8 tona, specifični poti- 
sak u vakuumu 433 sek, trajanje rada 475 
sek, težina 132 kg, prečnik 1010 mm, 
pritisak u komori sagorevanja 20,5 atm, 
gorivo: tečni kiseonik i tečni vodonik; 
predviđen za prvi stepen »Centaura«) — 
najsnažniji američki raketni motor na teč- 
no gorivo Rokitdajn F-I (potisak 680 tona, 
specifični potisak na zemlji 260 sek, tra- 
janje rada 150 sek, težina preko 8 tona, 
pritisak u komori sagorevanja 63 atm, 
gorivo: tečni kiseonik i kerosin; predviđen 
za prvi stepen rakate-nosača »Saturn-5«, 
na kojoj ima 5 raketnih motora) — Rokit- 
dajn J-2 (potisak 90,7 tona, specifični poti- 
sak u vakuumu 422 sek, trajanje rada 500 
sek, težina 1580 kg, prečnik 2000 mm, 
pritisak u komori sagorevanja 45 atm, 
gorivo: tečni kiseonik i tečni vodonik; 
namenjen za drugi i treći stepen rakete- 
nosača »Saturn-5«) — Rokitdajn H-1 (poti- 
sak 85-93 tone, specifični potisak u vaku- 
umu 285 sek, trajanje rada 160 sek, težina 
878 kg, prečnik 1240 mm, pritisak u 
komori sagorevanja 42-45 atm, radi na 
tečni kiseonik i kerosin; predviđen je za 
prvi stepen raketa-nosača »Saturn-1« i 
»Saturn-1B). Pored ovih osnovnih raketnih 
motora u SAD se radi još na čitavom nizu 
eksperimentalnih tipova. 

Američki veštački sateliti. Prvi američki 
veštački satelit Zemlje (VSZ) izveden je u 
orbitu 1. februara 1958. godine. Bio je to 
»Eksplorer-1«. Otada je lansirano na 
stotine VSZ raznih tipova i namene. Tu 
spadaju istraživački sateliti (»Eksplorer«, 
»Avangard«, »OAO«, »OHO«, »Pegaz« i 
dr.), komički brodovi »Merkjun« i »Dže- 
mini«, »Apolo«, meteorološki VSZ (»Tiros« 
i »Nirnbus«, VSZ za vezu (»Telstar«, 
»Sinkom«  »Erli Berd«, »Eho« i dr.), 
navigacioni i geodetski VSZ (»Tranzit«, 
»Arnia«, »Sekor«. Niz VSZ lansiran je u 
SAD s vojnom namenom. To su tajni VSZ o 
kojima se podaci i namena ne publikuju; u 
ovu grupu spadaju obavašlajni VSZ »Diska- 
verer«, »Samos« i dr. Većina američkih 
VSZ ima malu težinu (100—200 kg), a neki 
od njih i 34 tone, a sa ukupnom težinom 
korisnog tereta izvedenog raketom-nosa- 
čem na orbitu — i do 10 tona. U nizu slu- 
čajeva izvedeno je po nekoliko VSZ (do 8) 
na bliske orbite jednom raketom-nosa- 
čem. Visina orbita dostiže 264.000 km 
(»Eksplorer-28«); neki od njih su izvedeni 
na sinhrone orbite (»Sinkom«, »Erli Berd« 
i dr.). Večina američkih VSZ nema 
hermetični korpus tj. njihovi uređaji rade u 
vakuumu; napajanje energijom vrši se 
pomoču sunčevih baterija. Letovi američ- 
kih VSZ omogučili su dobijanje mnogih i 
značajnih podataka o kosmičkom prosto- 
ru, Zemlji i drugim nebeskim telima. Navi- 
gacioni, meteorološki, VSZ za vezu, a i 
drugi, sistematski se koriste u SAD za 
praktične svrhe. 

Američko raketno društvo. Osnovano 
je 1930. godine. U 1939. godini ono je 
konstruisalo raketni motor na tečno 
gorivo. Prilikom lansiranja, raketa s tim 
motorom dostigla je visinu od 76 m. U 
1935. godini A.r.d. je konstruisalo opitni 
sto i započelo sa redovnim ispitivanjem 
različitih raketnih motora. U periodu 
1939—1940. konstruisama su dva raketna 
motora na tečno gorivo s regenerativnim 
hlađenjem, a u 1944. godini ispitana je 
raketa s četiri mlaznika. U toku rata inače 
nisu vršeni drugi eksperimenti, ali je dru- 


štvo i nadalje izdavalo svoj časopis »Astro- 
nautika«. A.r.d. je velika organizacija koja 
se bavi problematikom vođenih raketa i 
kosmičkim letovima. Ono svake godine 
priređuje simpozijume i izložbe razne 
raketne opreme. 

Aerodinamički kvalitet. Odnos sile uz- 
gona prema sili čeonog otpora letelice. 
Spoljni oblik kosmičkih letelica, predviden 
za teške uslove sletanja kroz atmosferu, 
daleko je od savršenog i stoga njihov 
aerodinamički kvalitet dostiže 0,5 ili čak i 
manje. Taj mali A.k. modula za sletanje 
kompenzira se velikom brzinom leta i 
zahvaljujuči tome razvija se sila uzgona, 
koja je dovoljna za efikasno upravljanje 
sletanjem. 

Aerolit. Meteorit, 
sastojak kamen. 

Anaksagora. Drevni grčki filozof (oko 
500—428 g. pre n.e). Učio je da su 
nebeska tela materijalna i da se okreču 
oko Zemlje. Ona su u usijanom stanju 
usled brzog rotiranja. Po mišljenju Anaksa- 
gore, Mesec je sličan Zemlji, naseljen je i 
na njemu postoje planine i doline. Anak- 
sagora je medu prvima izneo pravilno 
objašnjenje pomračenja Sunca i Meseca. 

Anaksimen. Drevni grčki filozof-materi- 
jalista (oko 588—525 g. pre n.e). Smatrao 
je da se čvrsti nebeski svod sa zvezdama, 
prikovanim na njega, obrče oko pljosnate 
Zemlje koju u prostoru održava vazduh. 
Pretpostavljao je da se izmedu neba i 
Zemlje kreču Sunce, Mesec i pet planeta. 

Aristotel. Največi mislilac drevne Grčke 
(oko 384—322 g. pre n.e). Proučavajuči 
karakter pomračenja Meseca, A. je prvi 
ukazao na loptasti oblik Zemlje: kraj zem- 
line senke, projektovan na Mesec, uvek 
ima okrugli oblik. Navodio je i druge doka- 
ze loptastog oblika Zemlje, koji je oči- 
gledan kod osmatranja promena položaja 
zvezda pri premeštanju posmatrača po 
meridijanu. On je pisao da čak i neznatno 
pomeranje osmatrača na jug ili sever 
izaziva velike promene u položaju zvezda: 
neke zvezde, vidljive u Egiptu, ne mogu se 
videti u severnim zemljama a one zvezde 
koje u tim zemljama ne silaze s neba, u 
južnim zemljama zalaze za horizont. Pre- 
ma tome, tvrdio je Aristotel, Zemlja ne 
samo da ima loptast oblik, več i nije velika, 
jer u protivnom, pri tako neznatnoj pro- 
meni mesta posmatranja, opisana pojava 
ne bi bila primetna. Medutim, Aristotel je 
pretpostavljao da je Zemlja, nalazeči se u 
centru vasione, nepokretna. Po njemu, 
nebeska tela nalaze se na različitim 
rastojanjima od Zemlje: najbliži je Mesec, 
zatim dolazi Sunce, a tek iza njega dolaze 


čiji je osnovni 

planete. Smatrao da vasiona 
ograničena. 

Aristil. Drevni grčki astronom. Zajedno 
sa svojim prijateljem Timoharisom odredio 
je koordinate do nekih zvezda i prvi u 
Evropi načinio zvezdani katalog. 

Arhimed. Drevni grčki matematičar i 
mehaničar (oko 287—212 pre n. €). 
Mnogo se interesovao i za astronomiju. 
Konstruisao je spravu za merenje vidljivog 
prečnika Sunca. Prema njegovim merenji- 
ma, gornja granica tih merenja dostizala je 
33', što skoro odgovara vrednosti 
savremenih merenja (32,31"). Napisao je 
traktat »O izradi nebeske sfere«, u kome 
je opisao izradu svojevrsnog planetariju- 
ma, koji se pokretao motorom na vodu. 
Taj mehanizam je simulirao planetski sis- 
tem sveta s nepokretnom Zemljom u 
centru i omogučavao je osmatranje kreta- 
nja Meseca, Sunca i planeta, a mogao je i 
da simulira i pomračenje Sunca i Meseca. 

Astrolabijum. Drevna sprava za mere- 
nja rastojanja do Sunca i zvezda. Načinio ju 
je drevni grčki osnivač astronomije Hiparh 
(oko 180—125. pre n.e). 

Ariabhat. Drevni indijski matematičar i 
astronom. Roden je 476. godine — godina 
smrti nepoznata. Autor je astronomskog 
traktata »Ariabhatijam«. Tvrdio je da 
Zemlja ima oblik lopte i da se okreče oko 


svoje osovine. 
(1876—1956). 


je je 


Adams Volter Sindni 
Američki astronom, potpredsednik Medu- 
narodnog astronomskog saveza. Bio je 
stručnjak u oblasti spektroskopije Sunca i 
zvezda. 

Ajnštajn Albert (1879—1955). Veliki 
naučnik, jedan od najsjajnijih umova čove- 
čanstva. Tvorac je opšte i specijalne teorije 
relativiteta. U njima je odredio zakonitosti 
koje pokazuju dijalektičku vezu između 
prostora, vremena i materije. Ta saznanja 
su revolucionarna i predstavljaju temelj 
savremene fizike i astronomije, posebno 
kozmologije — nauke o strukturi vasione. 

Alfven Hanes (1908 g.). Poznati fizičar. 
Tvorac nove naučne grane — kosmičke e- 
lektrodinamike. Postavio je i hipotezu o 
mogućnosti stvaranja nove planete od 
asteroida koji se nalaze u pojasu između 
Marsa i Jupitera. 

Acrab Skorpii. Oznaka za prednji deo 
sazvežđa Škorpiona. Sačinjavaju ga dve 
velike zvezde, od kojih veća ima svog 
pratioca koji je spektrografski identifi- 
kovan. Sistem je udaljen od nas oko 540 
svetlosnih godina. 

Akruks. Dvojna zvezda u sazvežđu Južni 
krst. Udaljena je od nas oko 300 svetlosnih 
godina. 


Izlet u vasionu 


BRANKO KITANOVIĆ odgovara na 


PITANJA ČITALACA 


U poslednje vreme primili smo nekoli- 
ko pisama u kojima čitaoci ukazuju na 
štamparske greške u tekstovima, koje ih 
zbunjuju (recimo:  »Aristah«, umesto 
»Aristarh« itd.), i možemo obećati da 
ćemo nastojati da takvih grešaka bude 
manje. U štampi uopšte često dolazi do 
ovakvih grešaka, ali ako je tekst naučno- 
tehnjčkog karaktera, kao što je slučaj sa 
našim časopisom; onda takve pojave 
dobijaju ozbiljniji karakter, 

Moj odgovor Zdravku Šimiću iz Bjelova- 
ra (»Kosmoplov-19«) izazvao je kod nekih 
čitalaca nedoumicu ili neslaganje. Primili 
smo pisma u kojima se aludira da je on 
pogrešan. U stvari, odgovor je tačan, a 
pogrešno misle oni čitaoci koji se s odgo- 
vorom ne slažu. Moglo bi se, međutim, 
govoriti o nepotpunosti objašnjenja. Ja 
sam dao samo odgovor: šta će biti, a ne — 
kako će biti, kako će do toga doći. Da 
podsetim: čitalac Šimić je pitao — da li bi 
se kuglica zaustavila ako bi je pustili da 
slobodno pada kroz bušotinu Zemlje, 
napravljenu od jednog pola do drugog? 
Odgovor — kuglica će se zaustaviti u 
centru Zemlje. Drug Josip Župarić, iz 
Zagreba, pravilno primečuje da je ovo 
objašnjenje trebalo proširiti time da se 
kuglica ne bi odmah zaustavila u Centru 
Zemlje, več bi zbog inercije morala da 
nastavi put do drugog pola, ali sa 
retardacijom (usporavanjem). Od suprot- 
nog pola bi se vratila »nazad«, opet sa 
retardacijom, dok se na koncu ne bi 
zaustavila u centru Zemlje. 


Mnogi čitaoci traže objašnjenja za raz- 
na »svetleča tela«, koja su zapazili na nebu 
(pitajuči: da li se radi o kometama, 
nekakvim letelicama ili o nečemu dru- 
gom). Sva ta pitanja i obaveštenja sadrže 
malo ili nedovoljno potrebnih i pouzdanih 
elemenata da bi se mogao dati tačan 
odgovor. zas 


ĐORĐE BAJIČ, iz BEOGRADA, pita: »Da 

li če se moči koristiti sunčeva energija za 
let u kosmos ili u druge svrhe?« 

— Ona se več uveliko koristi. Nema 
gotovo nijednog značajnijeg kosmičkog 
poduhvata u kome se, na ovaj iji onaj 
način, ne koristi za dopunjavanje baterija 
koje se upotrebljavaju na kosmičkim leteli- 
cama. Naravno, efikasno korišćenje 
sunčeve energije kao osnovnog pokretača 
kosmičkih letelica još uvek ne postoji. 


MOMČILO MILANOVIC, iz KRUŠEVCA, 
piše: »Hoče li kosmonauti koji budu pose- 
tili Mars ili neku drugu planetu nositi sa 
sobom u cilju samozaštite od eventualnog 
napada drugih biča neko oružje?« 

— Planete i druga nebeska tela se iz 
niza razloga najpre istražuju automatskim 
stanicama. Tako je bilo sa Mesecom, Ve- 
nerom i Marsom. Automatske stanice če 
najpre ispitati (i signalizirati Zemlji) uslove 
koji vladaju na datom nebeskom telu. Tek 
posle toga če se uputiti brod sa ljudskom 
posadom. Taj brod če biti konstruisan (i 
opremljen) na bazi prethodnih rezultata 
dobijenih putem automatskih stanica. Ako 
bi se pokazalo (što je malo verovatno) da 
na Marsu postoje uslovi za visokoorga- 
nizovani život, onda bi svakako i kosmička 
ekspedicija bila opremljena sredstvima za 
zaštitu od eventualnog napada stanovnika 
crvene planete. 

x k * 

TOMISLAV GAVRANOVIĆ, iz OSIJEKA, se 
interesuje: Koliko maksimalno ubzanje 
može da izdrži kosmonaut bez posledica?« 

— To zasad nauci nije poznato. Teo- 
retski je moguće da čovek leti i brzinom 
svetlosti, ali bi tada, verovatno u fotonskoj 
raketi, bili stvoreni uslovi koji bi neutrali- 
sali opasnost od veliku brzine. 


MIODRAG NIKOLIĆ, iz BEOGRADA, pita: 
»Da li možete nešto napisati o fenomeni- 
ma retkih i gustih tela?« 

— Različite materije se mogu veoma 
razlikovati po gustini. Tako, na primer, živa 


ima gustinu, 13,5 g/cm", a vazduh — 
0,0013 g/cm", to jest gustina vazduha je 
10.460 puta manja od gustine žive. 

U vasioni postoje materije neuporedivo 
gušće od žive, kao i materije neuporedivo 
ređe od vazduha. Poznato je da masa 
Zemlje iznosi 5980000000000000000000- 
000000 g (25 nula), a njena zapremina = 
1080000000000000000000000000 cm 
(na kraju 25 nula). Ako masu podelimo sa 
zapreminom, naći ćemo srednju gustinu 
Zemlje, koja iznosi 5,5 g/cm". 

Ovaj podatak i druge činjenice omogu- 
čuju nam da dođemo do interesantnih 
podataka o gradnji zemljine lopte. Kao što 
je poznato, ona je pokrivena čvrstim omo- 
tačem (slojem), ili zemljinofn korom, čija 
srednja debljina iznosi 33 km. Srednja 
gustina zemljine kore iznosi 2,7 g/cm", dok 
je gustina minerala koji se nalaze nepos- 
redno ispod zemljine kore 3,3 g/cm”. Ali 
obe ove veličine su manje od srednje 
gustine Zemlje. Odavde sledi da je gustina 
materije koja se nalazi u dubini zemljine 
kugle veča od srednje gustine Zemlje. 
Smatra se da u centru Zemlje gustina 
materije iznosi oko 11,5 g/cm', to jest 
približava se gustini olova. 

A kakva je srednja gustma drugih 
planeta? ; 

Gustina Meseca je 3,3 g/cm", to jest 
manja je od zemljine. Po svoj prilici, Mesec 
nema teško jezgro. Manju gustinu gd 
Zemlje takođe imaju (Merkur (5,3 g/cm), 
Venera (4,95 g/cm"), Mars (3,95 g/cm’). 
Ove planete su, slično Zemlji, »odevene« u 
tvrdu koru sastavljenu od minerala. 

Potpuno drugačiji sastav imaju Jupiter i 
druge planete, koje nisu najbliži susedi 
Zemlje. Srednja gustina Ju itera je 1,33 
g/cm", a Saturna — 0,69 g/cm". Osnovna 
masa materije koja se nalazi ispod gaso- 
vitih omotača ovih planeta verovatno se 
sastoji od čvrstog vodonika, koji ima 
najmanju gustinu od svih čvrstih materija. 

Sunce ima masu koja je 745 puta veča 
od masa svih planeta i 330000 puta veča 
od mase Zemlje. Zapremina Sunca je 
1300000 puta veča od zapremine Zemlje. 
Medutim, srednja gustina Sunca je 4 puta 
manja od srednje gustine Zemlje i iznosi 
1,4 g/cm". Treba imati u vidu da je gustina 
materije na površini Sunca relativno mala, 
ali ona dostiže ogromnu veličinu u 
njegovom centru. 

Postoje zvezde čija je srednja gustina 
približna sunčevoj, ali ima i sasvim druga- 
čijih. Zvezda Sirijus, recimo, sastoji se iz 
dve zvezde: glavne, veoma jarke zvezde, i 
slabije zvezde — satelita! Satelit Sirijusa 
ima osobito veliku srednju gustinu 40000 
g/cm”. Još veću gustinu ima zvezda 

Kojpera — 2400000 g/cm", što je 100000 
puta veće od gustine platine. Jedna kutija 
šibice napunjena materijom zvezde 
Kojpere težila bi 50 tona. Međutim, to ni 
izdaleka nije maksimalna gustina. Poznato 
je dosta zvezda koje imaju veoma veliku 
gustinu (one se nazivaju beli patuljci). 
Jedna od njih, koja se obeležava brojem 
457, u katalogu Volfa, ima tri puta manje 
dimenzije od Zemlje, ali joj srednja gustina 
iznosi 140000000 g/cm". To je 58 puta više 
od gustine zvezde Kojpera. Ali i to nije 
krajnja granica... 

Na suprot ovome, srednja gustina dži- 
nova je veoma mala. Na primer, zvezda 
Betalgejz ima srednju gustinu od oko 
0,000001 g/cm", to jest oko 1000 puta je 
ređa od vazduha. Zvezda VV u sazvežđu 
Cefeje po zapremini je 14 milijardi puta 
veća od Sunca, a po gustini je 250000 puta 
ređa od vazduha. Srednja gustina među- 
zvezdane sredine iznosti: 0,00000000000- 
0000000000001 g/cm". | tako, gustina 
materije u kosmosu može poprimiti, 
veoma različite oblike. 


MLADEN DAMJANAC, iz MOSTARA, se 
interesuje: »Gde se na nebu nalaze zvezde 
Sirijus i Kentaur i kada se one mogu 
videti?« 

— Sirijus je jedna od najsvetlijih zvezda 
na nebu (bar tako deluje gledano sa 
Zemlje). Sirijus se vidi na jugoistoku u 
predvečerje zimi, a u kasnijim časovima na 
jugu. Krajem zime on se može videti na 
jugozapadnom delu nebeskog svoda. Leti 
se na našim širinama vidi u zoru. 
Rastojanje do Sirijusa iznosi 8300000000- 
0000 km (12 nula), to jest — 83 triliona 
km! To je oko 500000 puta dalje nego do 
Sunca! Voz koji juri brzinom od 100 km na 
čas prešao bi to rastojanje za 90 miliona 
godina. Svetlosni zrak, koji od Sunca do 
Zemlje putuje oko 500 sekundi, stigao bi 
sa Sirijusa posle 9 godina. Pa ipak, Sirijus 
nam je jedna od najbližih zvezda. 

Najbliža Zemlji zvezda je Proksima (Pro- 
xima) u sazvežđu Kentaura (Centaur). To je 
zvezda južnog neba i na našim širinama se 
ne vidi. Svetlost od Proksime putuje 4,3 
godine. 

Desno i iznad Sirijusa (na nebu) nalazi 
se zvezda Betelgejz, jedna od najsvetlijih 
zvezda u sazvežđu Orion. Svetlost od nje 
do Zemlje putuje 300 godina. Njen prečnik 
je 460 puta veći od sunčevog, ali postoje i 
zvezde čiji prečnik dostiže i preko 200 
milijardi km, pa i mnogo više. Od njih 
svetlost dolazi za 1,5 milijardu godina, ali 
postoje i super-zvezde udaljene od nas 9 i 
više milijardi svetlosnih godina... 


prikaz knjiga O prikaz knjiga © prikaz 


LJUBITELJI NAUČNE FANTASTIKE, EVO NAJZAD 
PRAVE ŠANSE ZA VAS! 


REDAKCIJA »KOSMOPLOVA« PREPORU- 
ČUJE VAM OSAM IZVANREDNIH DELA 
NAUČNE FANTASTIKE, KOJA JE STAMPAO 
IZDAVAČKI ZAVOD »JUGOSLAVIJA«. 


Veći broj naših čitalaca obraćao nam se 
sa molbama da ih uputimo na naučno-fan- 
lastične romane, kojih je kod nas štampa- 
no vrlo malo. Sada smo najzad u mo- 
gućnosti da obrađujemo sve ljubitelje 
naučne fantastike, preporučujući im prvo- 
klasnu ediciju »Kentaur«. 


Autori ovih romana spadaju medu 
najbolje pisce naučne fantastike u svetu. 
Gotovo svi romani dobili su veći broj 
internacionalnih nagrada, i danas spadaju 
u klasična dela literature ove vrste. 

Knjige su veoma lepo opremljene: 
puna bela hartija, fina štampa, tvrde 
plastlficirane korice. 


KLIFORD SIMAK: GRAD — Od osam sa- 
mostalnih, ali međusobno povezanih pri- 
ča, stvorena je ova humanim optimizmom 
prožeta fantazija o dalekoj budućnosti 
naše planete i ljudskog roda. 


OLDOS HAKSLI: VRLI NOVI SVET — 
Hakslijeva satirična vizija tehničke civiliza- 
cije budućnosti, društva kojim vlada meha- 
nizacija i u kojem se ljudske jedinke proiz- 
vode u laboratoriji, velika je opomena 
društvu sadašnjosti. 


VERKOR: IZOPAČENE ŽIVOTINJE — Kla- 
sičnim postupkom naučne fantastike, 
pisac nam pokazuje kako i najmanja ten- 
dencija sužavanja antropobiološkog pojma 


»čovek«, otvara vrata  najopasnijem 
rasizmu. 

F. POL i C. M. KORNBLUT: REKLAMO- 
KRATIJA — Izvanredna satirična kritika 


komercijalizovanosti kapitalističkog sveta 

prenosi nas u Ameriku XXI veka, kojom 
vladaju reklamne kompanije. 


T. STERDŽEN: VIŠE NEGO LJUDSKI — 
Autor polazi od pretpostavke da če sledeči 
stepen čovekove evolucije predstavljati u- 
druživanje više jedinki u jednu celinu sa 
neverovatnim mogučnostima delovanja. 


ARKADIJ | BORIS STRUGACKI: TAHMA- 
SIB — Prateči avanture kosmonauta sutra- 
šnjice, doživljavamo realnu sliku ljudskih 
mogučnosti u istraživanju svemira i dobi- 
jamo odgovor na pitanje u čemu je smisao 
takvog napora. 


DŽORDŽ ORVEL: »1984« — Orvelova 
antiutopijska vizija totalnog raslojavanja 
društva polazi od elemenata savremene 
istorije i porasta uloge nasilja u modernom 
tehnološkom društvu. 


| kaku <A. 
DŽEJMS BLIŠ: ZVEZDANE SPORE — Bliš 
predviđa da budući osvajači svemira neće 
na tuđim svetovima stvarati uslove kakvi 
vladaju na Zemlji, več da će se 
prilagođavati uslovima života na novim 
svetovima — da će se biološki menjati. 


CENA SVAKE OD KNJIGA IZNOSI 20 
NOVIH DINARA. ZA GOTOVO SE MOGU 
KUPITI JEDNA ILI VIŠE KNJIGA, A NA 
OTPLATU NAJMANJE DVE KNJIGE. 


prikaz knjiga O prikaz knjiga O prikaz 


UKOLIKO KNJIGE KUPUJETE ZA GOTOVO 
(POUZEĆEM) NIJE VAM POTREBNA O- 
VERA VAŠE USTANOVE - PREDUZEĆA; U 
TOM SLUCAJU NE MORATE ISECATI 
NARUDZBENICU, VEC PODATKE MOZETE 
PREPISATI | POSLATI NA NAŠU ADRESU. 
ISPUNJENU | OVERENU NARUDZBENICU 
POŠALJITE NA ADRESU KOJA JE NA NJOJ 
NAVEDENA. OVERU ZA ĐAKE MOGU 
IZVRŠITI RODITELJI, U PREDUZEĆU U 
KOJEM SU ZAPOSLENI. 


NARUDŽBENICA 


»DUGA-KOSMOPLOV«, BEOGRAD, VLAJKOVIĆEVA 8 


Ovim neopozivo poručujem sledeće knjige: 

1) GRAD 5) VIŠE NEGO LJUDSKI 
2) VRLI NOVI SVET 6) TAHMASIB 

3)  IZOPAČENJE ŽIVOTINJE 7) 1984. 

4) REKLAMOKRATIJA 8)  ZVEZDANE SPORE 


(zaokružite broj ispred naziva knjige). Cena svake od knjiga je 20 novih dinara. 


Iznos od ukupno n. d. isplatiću na sledeći način: 

— odjednom, po prijemu knjiga — POUZEČEM 

— u nekoliko mesečnih rata (s tim da najmanja rata iznosi 20 n. d.), počevši 
od prvog meseca posle pristizanja narudžbenice (nepotrebno precrtati). 


Oni koji kupuju čitav komplet od 8 knjiga za GOTOVO (pouzečem), uživaju 
popust od 10%. 
U slučaju spora priznajem nadležnost Opštinskog suda u Beogradu. 


Ime i prezime 
Adresa 
Zanimanje 


Naziv ustanove-preduzeča 


(Overa ustanove-preduzeča) (Svojeručni potpis kupca) 

NAGRADNI KVIZ KOSMOPLOVA 


TV kosmonaut Goran Hudec 
proverava vaše znanje 


Tačni odgovori na pitanja iz VIII kola kviza glase: 


1. Ikarus (Ikar) 
2. Hammaguir (Amagir) u Sahari 
3. Satelit će zauvek napustiti Sunčev sistem. 


Između oko 300 tačnih odgovora, sistemom žreba izvučena su imena 
petorice srećnih dobitnika: 


ANDRIJA STEVANOVIĆ, V.P. 5358/2, Rajlovac kod Sarajeva 
RAJKO KRIVEC, Spodnja Idrija 54, p. Sp. Idrija 

MATO DILL, Stud. dom »N. Maraković« 14a, Zagreb 
MARKO ILIČKOVIĆ, Čeluga, Stari Bar, Bar 

MILAN ŠĆEKIĆ, Pančo Pešen b.b, Strumica. 


PAROISSE 


U ovom broju »Kosmoplova«, u rubrici »Prikaz knjiga« pišemo o osam nauč- 
nofantastičnih romana serije »Kentaur«, koje je štampao Izdavački zavod 
»Jugoslavija«. Knjige su zaista izvanredne i jedinstvene pa ih zato preporučujemo 
i svim učesnicima nagradnog kviza. Odlučili smo da nagrade u VIII kolu budu po 
jedan naučnofantastični roman GRAD (Kliferda Simaka), i po jedna knjiga VODA — 
ČUDO PRIRODE (N. Gorskog). 


Evo i Goranovih pitanja za X kolo kviza: 


U kojoj je zemlji i kada osnovano prvo astronautičko društvo? 
Kako se zove vremenski period između dvije opozicije planeta? 


U raznim zemljama se ispituju prototipovi nuklearnih motora. Da li je 
(teoretski) moguće sa takvim motorima izvesti satelit u orbitu oko Zemlje? 

KOMUNIKACIONI SATELIT »MUNJA-1« 
1. Prednji deo, 2. Sunčeva baterija, 3. Parabolična antena, 4. Senzor za usmeravanje antene prema 
Zemlji, 5. Antenski zglob, 6. Komora za hlađenje, 7. Rezervoari goriva za mikrokorekcije, 8. Motor, 
9. Senzor orijentacije za korekciju leta, 10. Senzor Sunca i 11. Noseči deo sunčeve baterije 


